text: ຫ້ອງການ ຊັບພະຍາກອນທໍາມະຊາດ ແລະ ສິ່ງແວດລ້ອມເມືອງ ຂຽນເປັນຕົວອັກສອນຫຍໍ້ວ່າ "ຫຊສ" ສັງກັດໃນໂຄງປະກອບກົງຈັກການຈັດຕັ້ງຂັ້ນເມືອງ ມີຖານະເປັນຫ້ອງການໜຶ່ງຂອງເມືອງ ພາຍໃຕ້ການຊີ້ນໍາ-ນໍາພາ ແລະ ການຄຸ້ມຄອງທາງດ້ານຊີວດິການເມືອງ ຂອງອົງການປົກຄອງເມືອງ ແລະ ຢູ່ພາຍໃຕ້ການຊີ້ນໍາ-ນໍາພາທາງດ້ານວິຊາການ ຂອງພະແນກຊັບພະຍາກອນທໍາມະຊາດ ແລະ ສິ່ງແວດລ້ອມແຂວງ, ນະຄອນຫຼວງ, ມີພາລະບົດບາດ ເປັນເສນາທິການໃຫ້ແກ່ ອົງການປົກຄອງເມືອງ, ພະແນກຊັບພະຍາກອນທໍາມະຊາດ ແລະ ສິ່ງແວດລ້ອມແຂວງ, ນະຄອນຫຼວງ ໃນການຄຸ້ມຄອງ-ບໍລິຫານ, ຄຸ້ມຄອງຊັບພະຍາກອນທໍາມະຊາດ ແລະ ສິ່ງແວດລ້ອມ ຊຶ່ງປະກອບມີ ທີ່ດິນ, ນໍ້າ, ອາກາດ, ຊີວະນາໆພັນ, ສິ່ງແວດລ້ອມສັງຄົມ ແລະ ທໍາມະຊາດ, ລວມທັງວຽກງານໄພພິບັດ ແລະ ການປ່ຽນແປງດິນຟ້າອາກາດ, ອຸຕຸນິຍົມ ແລະ ອຸທົກກະສາດໃນຂອບເຂດເມືອງຂອງຕົນ.


c: text/html

text:
ກອງປະຊຸມໃຫຍ່ ສະມາຊິກພັກ ຂອງອົງຄະນະພັກ ອົງການໄອຍະການປະຊາຊົນສູງສຸດ ຄັ້ງທີ V ທີ່ຈັດຂຶ້ນໃນວັນທີ 9 ພະຈິກ 2021 ຢູ່ສູນຝຶກອົບຮົມ ແລະ ຮ່ວມມືສາກົນ ນະຄອນຫລວງວຽງ ຈັນ ໄດ້ອັດລົງດ້ວຍຜົນສຳເລັດອັນຈົບງານ ໂດຍການເປັນປະທານຂອງ ສະຫາຍ ໄຊຊະນະ ໂຄດພູທອນ ກຳ ມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າອົງການໄອຍະການປະຊາຊົນສູງສຸດ ໂດຍເປັນກຽດເຂົ້າຮ່ວມຂອງ ສະຫາຍ ນາງ ປານີ ຢາທໍ່ຕູ້ ກໍາມະການກົມການເມືອງສູນກາງພັກ, ຮອງປະທານປະເທດ ແຫ່ງ ສປປ ລາວ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ໃນກອງປະຊຸມ ໄດ້ຜ່ານບົດລາຍງານການເມືອງ, ແຜນພັດທະນາວຽກງານໄອຍະການ, ຜ່ານບົດສຳຫລວດນຳພາລວມຂອງຄະນະບໍລິຫານງານພັກຊຸດເກົ່າ ແລະ ຮັບຮອງເອົາມະຕິກອງປະຊຸມໃຫຍ່ສະມາຊິກພັກ ອົງຄະນະພັກ ອົງການໄອຍະການປະຊາຊົນສູງສຸດ ຄັ້ງທີ V, ພ້ອມນີ້, ກອງປະຊຸມໄດ້ປ່ອນບັດຄັດເລືອກເອົາ ຄະນະບໍລິຫານງານ ອົງ ການໄອຍະການປະຊາຊົນສູງສຸດ ຊຸດໃໝ່ ຢ່າງເປັນປະຊາທິປະໄຕ ເຊິ່ງກອງປະຊຸມຄັ້ງປະຖົມມະລຶກ ໄດ້ເຫັນດີເປັນເອກະພາບເລືອກຕັ້ງເອົາ ຄະນະບໍລິຫານງານຊຸດໃໝ່ 9 ສະຫາຍ, ຍິງ 2 ສະຫາຍ. ໃນນັ້ນ ໄດ້ເລືອກເອົາ ສະຫາຍ ໄຊຊະນະ ໂຄດພູທອນ ເປັນເລຂາຄະນະບໍລິຫານງານພັກ ອົງການໄອຍະການປະຊາຊົນສູງສຸດ ແລະ ເລືອກເອົາ ສະຫາຍ ບຸນທັນ ບຸນທະວິໄລ ເປັນຮອງເລຂາ ທັງເປັນປະທານກວດກາພັກ.
ໃນໂອກາດດັ່ງກ່າວ, ສະຫາຍ ນາງ ປານີ ຢາທໍ່ຕູ້ ກໍາມະການກົມການເມືອງສູນກາງພັກ, ຮອງປະທານປະເທດ ແຫ່ງ ສປປ ລາວ ໄດ້ຕາງໜ້າໃຫ້ກົມການເມືອງສູນກາງພັກ ໂອ້ລົມຕໍ່ກອງປະຊຸມດັ່ງກ່າວ ໂດຍໄດ້ເນັ້ນໜັກບາງບັນຫາ ທີ່ອົງການໄອຍະການປະຊາຊົນສູງສຸດ ຕ້ອງສຸມໃສ່ແກ້ໄຂ ເປັນຕົ້ນ ແກ້ໄຂຈຸດອ່ອນຂໍ້ຄົງຄ້າງໃນໄລຍະຜ່ານມາໃຫ້ຂາດຕົວເຊັ່ນ: ວຽກງານພັກ-ພະນັກງານ, ແບບແຜນວິທີເຮັດວຽກ, ການສະກັດກັ້ນ ແລະ ຕ້ານປາກົດການຫຍໍ້ທໍ້ໃນໝູ່ພະນັກງານ ໄອຍະການຈໍານວນໜຶ່ງ ແລະ ວຽກງານ ອື່ນໆ; ເອົາໃຈໃສ່ ສຶກສາອົບຮົມການເມືອງ- ແນວຄິດ ໃຫ້ສະມາຊິກພັກ-ພະນັກງານ ຢ່າງເປັນປົກກະຕິ, ຕໍ່ເນື່ອງ ເພື່ອກໍາແໜ້ນແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ມະຕິຄໍາສັ່ງຕ່າງໆຂອງຂັ້ນເທິງ ກໍຄື ລະບຽບການພາຍໃນ ແລະ ວິຊາສະເພາະ ແນໃສ່ຮັບປະກັນ ເຮັດໃຫ້ສະມາຊິກພັກ-ພະນັກງານ ມີຄຸນທາດການເມືອງໜັກແໜ້ນ, ມີຄວາມຮູ້ດ້ານທິດສະດີການເມືອງ, ມີລະດັບຄວາມຮູ້ວິຊາສະເພາະທີ່ຕົນຮັບຜິດຊອບ, ແກ້ໄຂຄວາມບໍ່ໂປ່ງໃສຂອງພະນັກງານການນໍາ ແລະ ພະນັກງານ-ສະມາຊິກພັກຈໍານວນໜຶ່ງ, ແກ້ໄຂເລື່ອງແນວຄິດລໍາອຽງ ໃນການຄົ້ນຄວ້າ ແລະ ພິຈາລະນາຄະດີ ທີ່ຕິດພັນກັບຍາດພີ່ນ້ອງ ແລະ ຜົນປະ ໂຫຍດຂອງສ່ວນບຸກຄົນ ແລະ ອື່ນໆ; ເອົາໃຈໃສ່ຈັດຕັ້ງຜັນຂະຫຍາຍ ມະຕິກອງປະຊຸມວິສາມັນ ຂອງສະພາແຫ່ງຊາດ ຊຸດທີ IX ກ່ຽວກັບ 2 ວາລະແຫ່ງຊາດ ຄື: ການແກ້ໄຂຄວາມຫຍຸ້ງຍາກທງດ້ານເສດ ຖະກິດ-ການເງິນ ແລະ ການແກ້ໄຂບັນຫາຢາເສບຕິດ ເຂົ້າໃສ່ແຜນພັດທະນາວຽກງານໄອຍະການປະຊາຊົນ ໃນ 5 ປີຕໍ່ໜ້າ ເປັນຕົ້ນ ການປັບປຸງການຈັດຕັ້ງໃຫ້ກະທັດຮັດ, ການປະຕິບັດນະໂຍບາຍປະຢັດ, ການຄຸ້ມຄອງ ແລະ ນໍາໃຊ້ງົບປະມານໃຫ້ມີປະສິດທິຜົນ, ຍົກສູງຄວາມຮັບຜິດ ຊອບ ແລະ ຄວາມສາມາດໃນການແກ້ໄຂຄະດີຢາເສບຕິດ, ຄະດີອາຊະຍາກໍາ, ຄະດີສໍ້ລາດບັງຫລວງ ແລະ ຄະດີ ອື່ນໆ ຮ່ວມກັບກະຊວງທີ່ກ່ຽວຂ້ອງ ເພື່ອຮັບປະກັນຕາມທິດຊີ້ນໍາທີ່ວ່າ “ເຂັ້ມງວດລົງໂທດຕໍ່ຜູ້ກະທໍາຜິດ ຕາມກົດໝາຍກໍານົດ”.
ພ້ອມນີ້, ສະຫາຍ ນາງ ປານີ ຢາທໍ່ຕູ້ ຍັງເນັ້ນໃຫ້ອົງການໄອຍະການປະຊາຊົນສູງສຸດ ຍົກສູງຄວາມສາມາດນໍາພາ ທາງດ້ານວິຊາສະເພາະຂອງຄະນະພັກ-ຄະນະນໍາ ອົງ ການໄອຍະການປະຊາຊົນສູງສຸດ ໃຫ້ຖືກຕ້ອງຕາມແນວທາງນະໂຍບາຍຂອງພັກ-ກົດໝາຍຂອງລັດ ແລະ ຖືກຕ້ອງຕາມຫລັກວິຊາການ. ໃນນັ້ນ, ເອົາໃຈໃສ່ສ້າງ ແລະ ປັບປຸງກົດ ໝາຍ ຫລື ນິຕິກໍາ ເພື່ອເປັນເຄື່ອງມືໃນການຄຸ້ມຄອງລັດ ແລະ ເປັນບ່ອນອີງປະຕິບັດໜ້າທີ່ວຽກງານວິຊາສະເພາະຢ່າງມີຄວາມເປັນເອກະພາບ ພາຍໃນໝູ່ພະນັກງານໄອຍະການປະຊາຊົນແຕ່ລະຂັ້ນ, ທັງເປັນມາດຕະຖານເງື່ອນໄຂ ຕິດຕາມກວດກາ, ປະເມີນຜົນ ຂອງການຈັດຕັ້ງ, ການຕິດຕາມກວດກາຂອງປະຊາຊົນ ຕໍ່ການປະຕິບັດໜ້າທີ່ຂອງເຈົ້າໜ້າທີ່ໄອຍະການປະຊາຊົນ.
ຂ່າວ: ສົມຫວັງ

robotstxt: allowed

filter: keep


text:
ໃນຕອນເຊົ້າວັນທີ 17 ພຶດສະພາ 2021, ຢູ່ຮ່າໂນ້ຍ, ອະນຸກຳມະການບຸກຄະລາກອນ, ສະພາເລືອກຕັ້ງແຫ່ງຊາດ ໄດ້ຈັດກອງປະຊຸມຄົບຄະນະ. ທີ່ກອງປະຊຸມ, ທ່ານ ເຈິ່ນແທັງເໝີນ ຮອງປະທານຜູ້ປະຈຳການສະພາແຫ່ງຊາດ, ຮອງປະທານຜູ້ປະຈຳການສະພາເລືອກຕັ້ງແຫ່ງຊາດ, ຫົວໜ້າອະນຸກຳມະການບຸກຄະລາກອນ ສະເໜີໃຫ້ອະນຸກຳມະການບຸກຄະລາກອນ ຈົ່ງສືບຕໍ່ຈັດແບ່ງຜູ້ປະຈຳການເພື່ອແກ້ໄຂບັນດາບັນຫາທີ່ເກີດຂຶ້ນຍ້ອນໂລກລະບາດ, ໄພທຳມະຊາດ, ຍ້ອນຄວາມເປັນລະບຽບຮຽບຮ້ອຍ… ພ້ອມທັງກະກຽມວຽກງານປະກາດບັນຊີລາຍຊື່ຜູ້ໄດ້ຮັບເລືອກຕັ້ງຖືກຕ້ອງກັບເວລາເຊິ່ງສະພາເລືອກຕັ້ງແຫ່ງຊາດໄດ້ວາງອອກ… ຮັບປະກັນໃຫ້ການເລືອກຕັ້ງບັນລຸຜົນສຳເລັດຢ່າງຈົບງາມ.
ກ່ອນໜ້ານັ້ນ, ທ່ານນາງ ຟ້າມທິແທງຈ່າ, ລັດຖະມົນຕີກະຊວງພາຍໃນ ຫວຽດນາມ, ກຳມະການສະພາເລືອກຕັ້ງແຫ່ງຊາດ ສະເຫນີໃຫ້ຄະນະກຳມະການເລືອກຕັ້ງບັນດາແຂວງ, ນະຄອນຂຶ້ນກັບສູນກາງ ຕິດຕາມໃກ້ຊິດ ແລະ ຜັນຂະຫຍາຍການປະຕິບັດບັນດາເອກະສານຊີ້ນຳກ່ຽວກັບບັນດາມາດຕະການປ້ອງກັນ ສະກັດກັ້ນໂລກລະບາດໂຄວິດ - 19 ເພື່ອຈັດຕັ້ງການເລືອກຕັ້ງໃຫ້ເໝາະສົມ, ທັງຮັບປະກັນໃຫ້ການເລືອກຕັ້ງດຳເນີນຖືກຕາມການກຳນົດຂອງກົດໝາຍ ທັງຕອບສະຫນອງຄວາມຮຽກຮ້ອງຕ້ອງການຂອງວຽກງານການປ້ອງກັນສະກັດກັ້ນໂລກລະບາດ.
ໄຊພອນ


text:
blockchain
ເທກໂນໂລຍີ Blockchain ແລະ Web3 ທົ່ວໂລກໄດ້ກ້າວໄປສູ່ຈຸດສູນກາງໃນປີ 2022 ຂອງ Decipher ໃນ Dubai ຈາກວັນທີ 28-30 ພະຈິກ
ທ່ານກຳລັງອ່ານ Entrepreneur Middle East, ສາຂາສາກົນຂອງ Entrepreneur Media. ສະບັບ 2022 ຂອງ Decipher, ກອງປະຊຸມປະຈໍາປີກ່ຽວກັບກໍລະນີການນໍາໃຊ້ blockchain ແລະ Web3 ເປັນເຈົ້າພາບໂດຍ Algorand Foundation ເວທີ blockchain ທີ່ສິງກະໂປ, ຈະຈັດຂຶ້ນຢູ່ທີ່ສູນກອງປະຊຸມແລະເຫດການ Madinat Jumeirah ໃນ Dubai, UAE, ຈາກເດືອນພະຈິກ 28-30, 2022. Shutterstock ກອງປະຊຸມທີ່ໃຊ້ເວລາ 3 ວັນຄາດວ່າຈະເຫັນການເຂົ້າຮ່ວມຂອງຫຼາຍກວ່າ 120 ລໍາໂພງຈາກບໍລິສັດຊັ້ນນໍາໃນທົ່ວລະບົບນິເວດເຕັກໂນໂລຊີເຊັ່ນ: Bahamian cryptocurrency exchange FTX, ບໍລິສັດການລົງທຶນທົ່ວໂລກ SkyBridge Capital ຂອງສະຫະລັດ, ອີງຕາມການສູນສູດເຕັກໂນໂລຊີກາກບອນຂອງອັງກິດ. ບໍລິສັດ E Envision Racing, ເວທີສະຕຣີມມິວສິກໃນສະຫະລັດ Read more…


text:
ໃນຕອນເຊົ້າວັນທີ 29 ສິງຫາ 2022 ທີ່ຫ້ອງປະຊຸມ ສໍານັກງານໃຫຍ່ ບໍລິສັດ ລາວ ໂທລະຄົມມະນາຄົມ ມະຫາຊົນ ໄດ້ເປີດຝຶກອົບຮົມ ທິດສະດີການເມືອງ-ການປົກຄອງ 45 ວັນ ຊຸດທີ III ຂື້ນ,ໃຫ້ກຽດເປັນປະທານ ກ່າວເປີດພິທີຄັ້ງນີ້ໂດຍ ສະຫາຍ ສັນຕິສຸກ ສິມມາລາວົງ ຮອງເລຂາຄະນະພັກ, ຮອງລັດຖະມົນຕີ ກະຊວງເຕັກໂນໂລຊີ ແລະ ການສື່ສານ ໃຫ້ກຽດເຂົ້າຮ່ວມໂດຍ ສະຫາຍ ນ. ບຸນມີ ຈຸນລະຈັກ ສະມາຊິກສະພາແຫ່ງຊາດ ຊຸດທີ 9, ຮອງເລຂາຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະ ການປົກຄອງແຫງຊາດ, ສະຫາຍ ຄໍາພູ ດວງຖະໜອມ ຄະນະປະຈໍາພັກກະຊວງ, ເລຂາໜ່ວຍພັກ, ຫົວໜ້າ ກົມຈັດຕັ້ງ ແລະ ພະນັກງານ ກະຊວງ ເຕັກໂນໂລຊີ ແລະ ການສື່ສານ, ສະຫາຍ ສຸພົນ ຈັນທະວີໄຊ ກໍາມະການຄະນະບໍລິຫານງານພັກກະຊວງ ຕສ, ເລຂາຄະນະພັກຮາກຖານຜູ້ອໍານວຍການໃຫຍ່ ບໍລິສັດ ລາວ ໂທລະຄົມມະນາຄົມ ມະຫາຊົນ ພ້ອມດ້ວຍຄະນະພັກຮາກຖານ ລລທ, ຄະນະໜ່ວຍ ແລະ ນັກສຳມະນາກອນລວມທັງໝົດຈຳນວນ 100 ສະຫາຍ, ຍິງ 35 ສະຫາຍ ເຂົ້າຮ່ວມ.
ໃນວາລະພິທີ ສະຫາຍ ອາລຸນນະເດດ ບານຈິດ ຄະນະປະຈຳພັກຮາກຖານ ລລທ ໄດ້ຂື້ນອ່ານຂໍ້ຕົກລົງວ່າດ້ວຍການອະນຸມັດເປີດຝຶກອົບຮົມ ຂອງ ສມປຊ, ມະຕິຕົກລົງຂອງຄະນະພັກກະຊວງ ຕສ ແລະ ແຜນການ ເຄື່ອນໄຫວການຝຶກອົບຮົມຂອງ ສມປຊ ຕໍ່ທີ່ປະຊຸມ ເຊິ່ງການຝຶກອົບຮົມໃນຊຸດນີ້ແມ່ນຄວາມຕັດສິນໃຈສູງຂອງຄະນະພັກ-ຄະນະອໍານວຍການ ບໍລິສັດ ລາວ ໂທລະຄົມມະນາຄົມ ມະຫາຊົນ ພາຍໃຕ້ການນໍາພາ-ຊີ້ນໍາຈາກ ຄະນະພັກ-ຄະນະນໍາກະຊວງ ເຕັກໂນໂລຊີ ແລະ ການສື່ສານ ໂດຍມີຈຸດປະສົງຄື:
1. ເພື່ອປະກອບຄວາມຮູ້ພື້ນຖານທາງດ້ານທິດສະດີການເມືອງ, ເປັນຕົ້ນແມ່ນຫຼັກມູນພື້ນຖານຂອງທິດສະດີ ມາກ-ເລນິນ ແນວທາງນະໂຍບາຍຂອງພັກ (ມະຕິ X, XI ຂອງພັກ).
2. ເພື່ອຍົກລະດັບທາງດ້ານທິດສະດີການເມືອງ, ຫຼັກໝັ້ນ ແລະ ທັດສະນະຊົນຊັ້ນກໍາມະກອນ, ຮູ້ຈໍາແນກມິດ-ສັດຕູ, ເຊື່ອໝັ້ນຕໍ່ການນໍາພາຂອງພັກກໍ່ຄືຈຸດໝາຍການປະຕິວັດຂອງປະເທດເຮົາ.
3. ເພື່ອຝຶກຝົນຫຼໍ່ຫຼອມຄຸນສົມບັດ, ຄຸນທາດປະຕິວັດ, ສ້າງແບບແຜນການດໍາລົງຊີວິດທີ່ປອດໃສຂາວສະອາດ, ຍົກສູງສະຕິລະວັງຕົວຕໍ່ທຸກເລ້ລ່ຽມກົນອຸບາຍຍຸດທະສາດຫັນປ່ຽນໂດຍສັນຕິຂອງສັດຕູ, ກຽມພ້ອມຮັບໃຊ້ຊາດ, ຮັບໃຊ້ປະຊາຊົນ ແລະ ປະຕິບັດສອງໜ້າທີ່ຍຸດທະສາດໃຫ້ສໍາເລັດຜົນ.
4. ເພື່ອເຊື່ອມຊຶມ ແລະ ກໍາແໜ້ນແນວທາງ, ແຜນນະໂຍບາຍຂອງພັກ, ເປັນຕົ້ນແມ່ນແນວທາງການປ່ຽນແປງໃໝ່ຮອບດ້ານຢ່າງມີຫຼັກການຂອງພັກ, ພ້ອມກັນນັ້ນກໍຍັງເປັນການສ້າງຄວາມເປັນເອກະພາບກັບແນວທາງ, ແຜນນະໂຍບາຍຂອງພັກ ເພື່ອນໍາໄປຜັນຂະຫຍາຍ ແລະ ຈັດຕັ້ງປະຕິບັດໃນຂົງເຂດວຽກງານຕົວຈິງໃຫ້ເກີດດອກອອກຜົນ, ທັງເປັນການຕ້ານທັດສະນະຜິດເຂວອອກຈາກແນວທາງ, ແຜນນະໂຍບາຍຂອງພັກເຊັ່ນ: ແນວຄິດຄອງເດີມ, ກົນຈັກລອກແບບ, ຈຸ້ມເຈື້ອ, ເຊື້ອສາຍ, ຫຼາຍພັກຫຼາຍເຄົ້າການເມືອງ ແລະ ອື່ນໆ.
ການຝຶກອົບຮົມທິດສະດີການເມືອງ-ການປົກຄອງ ຊຸດທີ III ນີ້ຈະໄດ້ດໍາເນີນໄປເປັນເວລາ 45 ວັນ (ເລີ່ມວັນທີ 29 ສິງຫາ - 28 ຕຸລາ 2022) ມີນັກສໍາມະນາກອນເຂົ້າຮ່ວມທັງໝົດ 55 ສະຫາຍ, ຍິງ 23 ສະຫາຍ. ເຊິ່ງບັນດານັກສໍາມະນາກອນເຂົ້າຮຽນຊຸດນີ້ແມ່ນຜ່ານການຄັດເລືອກຂອງຄະນະພັກ-ຄະນະອໍານວຍການຂອງ ລລທ ເຊິ່ງເລືອກເອົາພະນັກງານ ທີ່ເປັນຫົວຈັກຫຼັກແຫຼ່ງ, ເປັນແກ່ນສານໃນການນໍາພາ-ຄຸ້ມຄອງ ເພື່ອຮັບປະກັນດ້ານຄຸນທາດການເມືອງໃຫ້ມີຄວາມໜັກແໜ້ນ, ເພີ່ມຄວາມຮູ້ທາງດ້ານ ທິດສະດີ ມາກ-ເລນິນ, ແນວຄິດໄກສອນ ພົມວິຫານ, ແນວທາງນະໂຍບາຍຂອງ ພັກ-ລັດ ໃຫ້ເລິກເຊິ່ງສາມາດວາງແຜນການ,ຈັດຕັ້ງນໍາພາການປະຕິບັດແຜນການທີ່ແຕ່ລະໝ່ວຍງານວາງອອກໃຫ້ເປັນຮູບປະທໍາທັງມີປະສິດທິຜົນ ແລະ ປະສິດທິພາບສູງ, ເພື່ອປະຕິບັດໃຫ້ໄດ້ຕາມແຜນພັດທະນາບຸກຄະລາກອນ ແລະ ແຜນກໍ່ສ້າງພະນັກງານສືບທອດປ່ຽນແທນຂອງບໍລິສັດເປັນແຕ່ລະໄລຍະ.
View: 3853 | 8/31/2022 9:34:25 AM | ກ່ຽວກັບ ລາວ ໂທລະຄົມ
ຍ້ອນກັບ


text:
ຂ່າວສານ
ເພີ່ມບັນດາຖ້ຽວບິນການຄ້າສາກົນ
ທ່ານຮອງນາຍົກລັດຖະມົນຕີ ຜູ້ປະຈຳການລັດຖະບານ ຫວຽດນາມ ຟ້າມບິງມິງ ຫາກໍ່ມີຄຳເຫັນກ່ຽວກັບສະພາບການປະຕິບັດຖ້ຽວບິນສາກົນ ຂົນສົ່ງຜູ້ໂດຍສານ ມາຫວຽດນາມ ແລະ ນຳໃຊ້ການຈັດວາງບັນດາມາດຕະການການແພດ ຕໍ່ຜູ້ເຂົ້າເມືອງຜ່ານທາງການບິນ.
ລະອຽດແມ່ນ, ທ່ານຮອງນາຍົກລັດຖະມົນຕີ ຕົກລົງ ເຫັນດີກັບແຜນນະໂຍບາຍເພີ່ມບັນດາຖ້ຽວບິນການຄ້າສາກົນ ຂົນສົ່ງຜູ້ໂດຍສານ ໄປຍັງ: ຍີ່ປຸ່ນ, ສ.ເກົາຫຼີ, ໄຕ້ຫວັນ (ຈີນ) ແລະ ຂະຫຍາຍການທົດລອງໄປຍັງປະເທດເອີລົບ ແລະ ອົດສະຕາລີ ເພື່ອຕອບສະໜອງຄວາມຕ້ອງການກັບຄືນປະເທດໃຫ້ແກ່ຊາວ ຫວຽດນາມ ອາໄສຢູ່ຕ່າງປະເທດ ເນື່ອງໃນໂອກາດບຸນເຕັດປະຈຳຊາດ, ພ້ອມທັງ ສືບຕໍ່ນຳໃຊ້ບັນດາມາດຕະການວິໄຈຫາເຊື້ອ, ປ້ອງກັນ, ຕ້ານໂລກລະບາດໂຄວິດ - 19 ສຳລັບຜູ້ເຂົ້າເມືອງຕາມຄຳແນະນຳຂອງກະຊວງສາທາລະນະສຸກ ແລະ ທຳນຽມສາກົນ.
(ແຫຼ່ງຄັດຈາກ VOV)


text:
ໃນລະຫວ່າງວັນທີ 2-4 ມີນາ 2022 ທີ່ຜ່ານມານີ້ ທ່ານ ພົຈວ ປອ ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ພ້ອມຄະນະ ເຄື່ອນໄຫວຕິດຕາມກວດກາ ເຮັດວຽກຢູ່ແຂວງຈໍາປາສັກ ໃນການເຄື່ອໄຫວ, ຄະນະດັ່ງກ່າວໄດ້ ພົບປະກັບ ທ່ານ ສາຍທອງ ໄຊຍະວົງ ຮອງເລຂາພັກແຂວງ ປະທານສະພາປະຊາຊົນແຂວງ ຢູ່ຫ້ອງຮັບຮອງຂອງສະພາປະຊາຊົນແຂວງຈໍາປາສັກ, ໄດ້ເປີດກອງປະຊຸມເຮັດວຽກຮ່ວມກັບ ຄະນະກໍາມະການຍຸຕິທໍາ ແລະ ປ້ອງກັນຊາດ-ປ້ອງກັນຄວາມສະຫງົບ ສະພາປະຊາຊົນແຂວງ, ຄະນະກອງບັນຊາການທະຫານແຂວງ, ຄະນະກອງບັນຊາການປ້ອງກັນຄວາມສະຫງົບແຂວງ, ຄະນະສະຫະພັນນັກຮົບເກົ່າແຂວງ, ຂະແໜງນິຕິກໍາ-ຍຸຕິທໍາ, ຂະແໜງ ປ້ອງກັນຊາດ-ປ້ອງກັນຄວາມສະຫງົບ ຢູ່ທີ່ຫ້ອງປະຊຸມຂອງສະພາປະຊາຊົນແຂວງ ໂດຍໄດ້ຮັບຟັັງການລາຍງານຈາກພາກສ່ວນທີ່ກ່ຽວຂອງ ເຊິ່ງເຫັນໄດ້ສະພາບລວມຈຸດພິເສດຂໍ້ສະດວກ ແລະ ຄວາມຫຍຸ້ງຍາກ ໃນການຈັດຕັ້ງປະຕິບັດວຽກງານຂອງແຕ່ລພາກສ່ວນ ທີ່ຈະຕ້ອງໄດ້ສຸມໃສ່ໃນການຈັດຕັ້ງປະຕິບັດໃຫ້ສໍາເລັດໃນຕໍ່ໜ້າ. ຈາກນັ້ນ, ໄດ້ເຄື່ອນໄຫວເຮັດວຽກຮ່ວມກັບຄະນະກອງພົນທະຫານລາບທີ 5, ລົງພື້ນທີ່ຕົວຈິງຄ້າຍຄຸມຂັງ-ດັດສ້າງ ແຂວງຈໍາປາສັກ, ຄ້າຍຄຸມຂັງ-ດັດສ້າງ ພາກໃຕ້, ເຮັດວຽກຮ່ວມກັບກອງບັນຊາການທະຫານເມືອງໂພນທອງ ແລະ ດ່ານສາກົນວັງເຕົ່າ
ໃນການລົງມາເຄື່ອນໄຫວຄັ້ງນີ້, ທ່ານ ພົຈວ.ປອ ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ໄດ້ຕີລາຄາສູງຕໍ່ໝາກຜົນຜົນງານທີ່ທຸກພາກສ່ວນຍາດມາໄດ້ ພ້ອມທັງຮຽກຮ້ອງໃຫ້ທຸກພາກສ່ວນ ຈົ່ງສືບຕໍ່ເພີ່ມທະວີໃນການຈັດຕັ້ງປະຕິບັດວຽກງານຕາມສິດພາລະບົດບາດຂອງຕົນ, ໂດຍສະເພາະການຈັດຕັ້ງປະຕິບັດ 2 ວາລະແຫ່ງຊາດ ໃຫ້ໄດ້ຮັບຜົນສໍາເລັດ. ຕໍ່ກັບການລົງເຄື່ອນໄຫວຕິດຕາມກວດກາ ຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ໃນຄັ້ງນີ້, ເປັນການລົງເກັບຂໍ້ມູນອັນສໍາຄັນໃນການນໍາໄປຄົ້ນຄວ້າປຶກສາຫາລື ແລະ ນໍາສະເໜີຕໍ່ຄະນະປະຈໍາສະພາແຫ່ງຊາດ ເພື່ອກະກຽມເນື້ອໃນໃນການດໍາເນີນກອງປະຊຸມສະໄໝສາມັນເທື່ອທີ 3
(ພາບ-ຂ່າວ: ສົມວິຈິດ ໄຊມົນຕີ)


text:
ກົມຊັບສິນທາງປັນຍາ (ກຊປ), ກະຊວງວິທະຍາສາດ ແລະ ເຕັກໂນໂລຊີ ຮ່ວມກັບ ມະຫາວິທະຍາໄລແຫ່ງຊາດ(ມຊ) ໄດ້ຈັດກອງປະຊຸມ ເຜີຍແຜ່ວຽກງານຊັບສິນທາງປັນຍາ ໃຫ້ແກ່ຄູອາຈານໃນມະຫາວິທະຍາໄລແຫ່ງຊາດ ໃນວັນທີ 06 ມີນາ 2019 ທີ່ຜ່ານມາ ໂດຍການເປັນປະທານຂອງ ທ່ານ ຮສ. ປອ. ນ ສົມຈັນ ບຸນພັນມີ ຮອງອະທິການບໍດີ ມະຫາວິທະຍາໄລແຫ່ງຊາດ ແລະ ທ່ານປອ. ນ ຂັນລາສີ ແກ້ວບຸນພັນ ຫົວໜ້າກົມຊັບສິນທາງປັນຍາ.
ການຈັດກອງປະຊຸມຄັ້ງນີ້ ກໍເພື່ອເສີມສ້າງຄວາມເຂົ້າໃຈໃນວຽກງານຊັບສິນທາງປັນຍາ ໂດຍສະເພາະ ວຽກງານຄົ້ນຄວ້າ ໃນມະຫາວິທະຍາໄລແຫ່ງຊາດ ທີ່ຕິດພັນກັບຊັບສິນທາງປັນຍາ ແກ່ບັນດາອາຈານ ຜູ້ຊົງຄຸນວຸດທິ ຊຶ່ງໄດ້ສົນທະນາແລກປ່ຽນ ເຖິງການພັດທະນາວຽກງານຊັບສິນທາງປັນຍາໃນ ສປປ ລາວ, ວຽກງານສິດທິບັດ, ອະນຸສິດທິບັດ, ແບບອຸດສາຫະກຳ, ເຄື່ອງໝາຍການຄ້າ, ຖິ່ນກຳເນີດ, ພັນພືດໃໝ່, ລິຂະສິດ ແລະ ສິດກ່ຽວຂ້ອງກັບລິຂະສິດ. ຕໍ່ກອງປະຊຸມຄັ້ງນີ້ ຫົວໜ້າກົມຊັບສິນທາງປັນຍາ ໃຫ້ຮູ້ວ່າ : ຊັບສິນທາງປັນຍາ ແມ່ນມີບົດບາດສຳຄັນຢ່າງຍິ່ງ ຕໍ່ກັບການສຶກສາ, ການຄົ້ນຄວ້າ ແລະ ວິໄຈ, ທັງເປັນການປົກປ້ອງສິດຊັບສິນທາງປັນຍາຕໍ່ກັບຜົນງານການຄົ້ນຄວ້າວິທະຍາສາດ ແລະ ເຕັກໂນໂລຊີ ໃນມະຫາວິທະຍາໄລ, ການນໍາໃຊ້ຂໍ້ມູນການປະດິດສ້າງ ຫຼື ສິ່ງປະດິດຮັບໃຊ້ໃນການສຶກສາ, ການຄົ້ນຄວ້າ ແລະ ວິໄຈ ຊຶ່ງຈະເປັນຜົນດີ ຕໍ່ການພັດທະນາເສດຖະກິດ-ສັງຄົມ ແລະ ວັດທະນະທຳ ໃນອານາຄົດ ໂດຍສະເພາະ ໃນມະຫາວິທະຍາໄລ ທີ່ເປັນແຫຼ່ງຜະລິດບຸກຄະລາກອນທີ່ມີຄຸນນະພາບ. ພ້ອມກັນນັ້ນ ປະທານກອງປະຊຸມ ຍັງມີຄວາມຄາດຫວັງວ່າ ກອງປະຊຸມເຜີຍແຜ່ ວຽກງານຊັບສິນທາງປັນຍາ ໃນຄັ້ງນີ້ ຈະເປັນບາດກ້າວສຳຄັນ ຂອງການເສີມສ້າງຄວາມເຂົ້າໃຈຮ່ວມກັນ ໃນວຽກງານຊັບສິນທາງປັນຍາ ແລະ ສາມາດນຳໃຊ້ໃນ ແວດວົງຂອງການສຶກສາຫຼາຍຍິ່ງຂຶ້ນ ທັງໃນດ້ານຂອງອາຈານ ແລະ ນັກສຶກສາ ໃນມະຫາວິທະຍາໄລ.
ກອງປະຊຸມດັ່ງກ່າວ ມີຜູ້ເຂົ້າຮ່ວມຫຼາຍກວ່າ 30 ທ່ານ.


text:
(ສພຊ) ວັນທີ 2 ກຸມພາ 2022 ນີ້, ຢູ່ທີ່ຫ້ອງປະຊຸມຊັ້ນສອງສະໂມສອນຂອງແຂວງ ສາລະວັນ ໄດ້ຈັດກອງປະຊຸມ ຄະນະປະຈໍາສະພາປະຊາຊົນແຂວງ (ສພຂ) ສາລະວັນ ເປີດກວ້າງ ປະຈໍາເດືອນ ມັງກອນ 2022 ແລະ ວາງທິດທາງສືບຕໍ່ ເດືອນ ກຸມພາ 2022, ເປັນປະທານກອງປະຊຸມໂດຍ ທ່ານ ສີເຮັງ ຫອມສົມບັດ ຮອງເລຂາພັກແຂວງ ປະທານຄະນະປະຈໍາ ສພຂ ສາລະວັນ, ມີບັນດາທ່ານຄະນະປະຈໍາ, ປະທານ-ຮອງປະທານຄະນະກໍາມະການ ແລະ ຄະນະເລຂາທິການ, ພ້ອມດ້ວຍຕາງໜ້າຈາກພະແນກການອ້ອມຂ້າງແຂວງ ເຂົ້າຮ່ວມໃນຄັ້ງນີ້.
ທ່ານ ສົມພອນ ແສງສຸລິຈັນ ເລຂາທິການ ສພຂ ສາລະວັນ ໄດ້ຜ່ານຮ່າງບົດສະຫຼຸບການເຄື່ອນໄຫວວຽກງານ ປະຈໍາເດືອນ ມັງກອນ 2022 ແລະ ທິດທາງແຜນການປະຈໍາເດືອນ ກຸມພາ 2022 ເຊິ່ງໄລຍະຜ່ານມາຄະນະປະຈໍາ ສພຂ ສາລະວັນ ໄດ້ເອົາໃຈໃສ່ຊີ້ນໍາ-ນໍາພາການເຄື່ອນໄຫວປະຕິບັດໜ້າທີ່ວຽກງານຂອງຕົນດ້ວຍຄວາມຮັບຜິດຊອບສູງ, ໂດຍລວມກໍ່ໄດ້ມີຜົນສໍາເລັດຫຼາຍດ້ານ ເປັນຕົ້ນ: ດ້ານນິຕິກຳໃຕ້ກົດໝາຍ ໄດ້ສໍາເລັດການເປີດກອງປະຊຸມທາບທາມປັບປຸງຮ່າງນິຕິກໍາໃຕ້ກົດໝາຍ “ຂໍ້ຕົກລົງວ່າດ້ວຍ ການຕ້ານ, ສະກັດກັ້ນ ແລະ ແກ້ໄຂຢາເສບຕິດຢູ່ແຂວງສາລະວັນ” ໂດຍການປະສານສົມທົບ ແລະ ຊຸກຍູ້ອົງການພາກສ່ວນທີ່ກ່ຽວຂ້ອງ ໃນການຄົ້ນຄວ້າຮ່າງນິຕິກໍາໃຕ້ກົດໝາຍດັ່ງກ່າວ ທີ່ຮັບຮອງໃນກອງປະຊຸມສະໄໝສາມັນເທື່ອທີ 2 ຂອງ ສພຂ ສາລະວັນ ຊຸດທີ II ເພື່ອສາມາດປະກາດໃຊ້ທົ່ວແຂວງ; ດ້ານການຕົກລົງບັນຫາສໍາຄັນພື້ນຖານຂອງແຂວງ ໄດ້ພິຈາລະນາ ຕົກລົງບັນຫາພື້ນຖານຂອງແຂວງຕາມການສະເໜີຂອງອົງການປົກຄອງແຂວງ ຜ່ານກອງປະຊຸມຂອງຄະນະປະຈໍາ ສພຂ; ດ້ານການຕິດຕາມ-ກວດກາ ໄດ້ເຄື່ອນໄຫວຕິດຕາມ-ກວດກາ ສະພາບບັນຫາຂອງໂຄງການເຊົ່າສໍາປະທານທີ່ດິນ ປູກກ້ວຍ ທີ່ບ້ານຫາງພູນ້ອຍ ເມືອງສາລະວັນ; ໄດ້ເປີດກອງປະຊຸມປຶກສາຫາລື ກ່ຽວກັບຄຳຮ້ອງຂໍຄວາມເປັນທຳ ຈໍານວນ 3 ເລື່ອງ ແລະ ຄຳສະເໜີຂອງປະຊາຊົນ ຈໍານວນ 5 ເລື່ອງ; ໄດ້ເຄື່ອນໄຫວໂຄສະນາເຜີຍແຜ່ຜົນສໍາເລັດກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ (ສພຊ) ຊຸດທີ IX ແລະ ສພຂ ສາລະວັນ ຊຸດທີ II, ໄດ້ເຄື່ອນໄຫວຮ່ວມກັບສະພາການຄ້າ ແລະ ອຸດສາຫະກຳ ມອບເຄື່ອງຊ່ວຍເຫຼືອທີ່ລະດົມຈາກບໍລິສັດ, ອົງການຈັດຕັ້ງສັງຄົມເປັນຕົ້ນ: ອຸປະກອນການແພດ, ເຄື່ອງປ້ອງກັນພະຍາດໂຄວິດ-19, ອຸປະກອນການຮຽນ, ເຄື່ອງນຸ່ງຮົ່ມ, ເຂົ້າສານໜຽວ ແລະ ເຄື່ອງອຸປະໂພກ-ບໍລິໂພກຈໍານວນໜຶ່ງ ລວມມູນຄ່າທັງໝົດ 91 ລ້ານກວ່າກີບ), ເຊິ່ງໃນນັ້ນ ມີການປະກອບສ່ວນຈາກ ສພຂ ມູນຄ່າ 1 ກວ່າລ້ານກີບ ມອບໃຫ້ 3 ເມືອງພູດອຍຄື: ເມືອງສະໝ້ວຍ, ເມືອງຕະໂອ້ຍ, ເມືອງຕຸ້ມລານ; ສໍາລັບວຽກງານທິດທາງແຜນການຕໍ່ໜ້າ ແມ່ນຈະສືບຕໍ່ປະສານສົມທົບ ແລະ ຊຸກຍູ້ອົງການພາກສ່ວນທີ່ກ່ຽວຂ້ອງ ແລະ ຄະນະກໍາມະການ ສພຂ ໃນການຄົ້ນຄວ້າຮ່າງນິຕິກໍາໃຕ້ກົດໝາຍ ຂໍ້ຕົກລົງ ຂອງທ່ານເຈົ້າແຂວງ ທີ່ຮັບຮອງໃນກອງປະຊຸມສະໄໝສາມັນ ເທື່ອທີ 2 ຂອງ ສພຂ ສາລະວັນ ເພື່ອໃຫ້ສາມາດປະກາດໃຊ້ທົ່ວແຂວງ, ສືບຕໍ່ພິຈາລະນາ ຕົກລົງບັນຫາສໍາຄັນຂອງແຂວງ ຕາມການສະເໜີຂອງອົງການປົກຄອງແຂວງ ຜ່ານກອງປະຊຸມຂອງຄະນະປະຈໍາ ສພຂ ສາລະວັນ, ກະກຽມລົງເຄື່ອນໄຫວຕິດຕາມກວດກາ ບັນດາຫາງສຽງສັງຄົມ, ປະກົດການຫຍໍ້ທໍ້ຕ່າງໆ ທີ່ພົ້ນເດັ່ນ ຕາມການສະເໜີຂອງປະຊາຊົນ ຢູ່ບັນດາເມືອງ; ສືບຕໍ່ເອົາໃຈໃສ່ຕ້ອນຮັບປະຊາຊົນ ແລະ ປະສານສົບທົບ ກັບພາກສ່ວນທີ່ກ່ຽວຂ້ອງ ໃນການແກ້ໄຂບັນຫາຄໍາຮ້ອງທຸກຂອງປະຊາຊົນ ໃຫ້ວ່ອງໄວ ພ້ອມທັງສອດຄ່ອງກັບລະບຽບ-ກົດໝາຍ.
ພ້ອມນັ້ນ, ກອງປະຊຸມຍັງໄດ້ນໍາບັນຫາທີ່ພົ້ນເດັ່ນ ເຂົ້າມາປຶກສາຄົ້ນຄວ້າໃນກອງປະຊຸມ ໂດຍສະເພາະ ສະພາບການຈັດຕັ້ງປະຕິບັດສອງວາລະແຫ່ງຊາດ ວ່າດ້ວຍ: ການແກ້ໄຂບັນຫາຄວາມຫຍຸ້ງຍາກທາງດ້ານເສດຖະກິດ-ການເງິນ ແລະ ບັນຫາຢາເສບຕິດ, ການຈັດຕັ້ງປະຕິບັດຕ້ານສະກັດກັ້ນການແຜ່ລະບາດຂອງພະຍາດໂຄວິດ-19, ສະພາບການຄຸ້ມຄອງການຈັດຕັ້ງປະຕິບັດໂຄງການສໍາປະທານປູກກ້ວຍຢູ່ບ້ານຫາງພູນ້ອຍ, ບັນຫາຂໍ້ຂັດແຍ່ງລະຫວ່າງປະຊາຊົນ, ສະພາບການຄຸ້ມຄອງການນໍາໃຊ້ປ່າຜະລິດທີ່ໄດ້ມີການບຸກລຸກ ແລະ ບັນຫາອື່ນໆທີ່ສໍາຄັນ, ທັງນີ້ເພື່ອພ້ອມກັນຄົ້ນຄວ້າຊອກຫາທາງແກ້ໄຂຮ່ວມກັນຕາມຄວາມຮັບຜິດຊອບຂອງແຕ່ລະພາກສ່ວນ ໃຫ້ມີມາດຕະການ, ມີການຕິດຕາມ-ກວດກາ, ທັນສະພາບການ ແລະ ແກ້ໄຂໃຫ້ສຳເລັດ.
ດີລຳພົນ ພົມມະຈັນ


text:
ອຳນາດການປົກຄອງແຂວງ ຫລວງພະບາງ ຈັດຂະບວນຂີ່ລົດຖີບເພື່ອປູກ ຈິດສຳນຶກໃຫ້ທຸກຄົນ ໂດຍສະ ເພາະແມ່ນນັກທ່ອງທ່ຽວໄດ້ມີສ່ວນຮ່ວມໃນ ການປົກປັກຮັກສາສິ່ງແວດລ້ອມໃຫ້ຫລາຍຂຶ້ນ ໃນວັນທີ 7 ຕຸລາ ນີ້ ທີ່ເທສະບານແຂວງ ຫລວງພະບາງ ເປັນກຽດເຂົ້າຮ່ວມມີທ່ານ ບຸນເລື່ອມ ມະນີວົງ, ຮອງເຈົ້າແຂວງ ຫລວງພະບາງ, ຜູ້ຊີ້ນຳວຽກງານ ວັດ ທະນະທຳ -ສັງຄົມ, ທ່ານ ນາງ ກຽວທິຮັງຟຸກ ຫົວໜ້າສະຖານກົງສູນໃຫຍ່ ແຫ່ງ ສສ ຫວຽດນາມ ປະຈໍາພາກເໜືອ, ທ່ານ ນາງ ພອນມາລີ ອິນທະພົມ, ຫົວໜ້າ ກົມ ພັດທະນາການທ່ອງທ່ຽວ ກະຊວງ ຖວທ ພ້ອມດ້ວຍແຂກທີ່ຖືກເຊີນ ແລະ ມວນຊົນຊາວແຂວງຫລວງພະບາງເຂົ້າຮ່ວມ.
ຈຸດປະສົງຂອງການຈັດງານແມ່ນເພື່ຶອເປັນການການສະເຫລີມສະຫລອງວັນເຊັນສົນທິສັນຍາ ມິດຕະພາບ ແລະ ການຮ່ວມມື ລາວ-ຫວຽດນາມ, ວັນ ສ້າງຕັ້ງສາຍພົວພັນການທູດ ລາວ-ຫວຽດນາມ, ທີ່ສຳຄັນ ເພື່ອຊຸກຍູ້ ແລະ ເສີມສ້າງຄວາມສາມັກຄີຮັກແພງ ລະຫວ່າງພະນັກງານ, ໄວໜຸ່ມ ກໍຄືມວນ ຊົນຂອງສອງປະເທດ ໄດ້ມີໂອກາດພົບປະ ແລະ ເຄື່ອນໄຫວກິດຈະກໍາດ້ານ ກິລາ ຮ່ວມກັນ; ຜ່ານມາ ອົງ ການປົກຄອງແຂວງ ກໍຄືພະແນກຖະ ແຫລງ ຂ່າວ ວັດທະນະະທໍາ ແລະ ທ່ອງ ທ່ຽວ ແຂວງ ຫລວງພະບາງ ໄດ້ຈັດກິດຈະ ກໍາຕ່າງໆ ຮ່ວມກັບແຂວງ ເຊີນລາ ສສ ຫວຽດນາມ, ເປັນຕົ້ນ: ແມ່ນງານ ເທດສະການ ວັດທະນະທໍາ ແລະ ທ່ອງ ທ່ຽວ ໃນຫົວຂໍ້ “ບົດເພງແຫ່ງຄວາມ ຮັກ ເຊີນລາ-ຫລວງພະບາງ” ປີ 2022 ທີ່ ແຂວງຫລວງພະບາງ.
ສໍາລັບຂະບວນການຂີ່ລົດຖີບສາມັກຄີຄັ້ງນີ້ແມ່ນເພື່ອເປັນການຊຸກຍູ້ສົ່ງເສີມວັດທະນະທໍາ ແລະ ໂຄສະນາເຜີຍແຜ່ການທ່ອງທ່ຽວຂອງແຂວງ ເພື່ອ ເຊື່ອມໂຍງເຂົ້າສູ່ພາກພື້ນ ແລະ ສາກົນ, ເຊິ່ງກິດຈະກໍາຂະບວນຂີ່ລົດຖີບໃນ ຄັ້ງນີ້ແມ່ນແຕກ ຕ່າງກັບກິດຈະກໍາທີ່ຜ່ານມາ;ໃນງານນີ້ບັນດາ ຜູ້ເຂົ້າຮ່ວມ ແມ່ນໄດ້ນຸ່ງຊຸດປະຈໍາຊາດ ຂອງສອງຊາດ ລາວ-ຫວຽດ ນາມ, ຫວຽດ ນາມ- ລາວ ແລະ ນຸ່ງຊຸດຊົນເຜົ່າ ຂອງຊາວຫລວງພະບາງ ເພື່ອເປັນການອະນຸຮັກ ແລະ ສົ່ງເສີມວັດທະນະທໍາ ອັນດີງາມ ຂອງສອງຊາດ ລາວ- ຫວຽດນາມ. ສໍາລັບເສັ້ນທາງຂອງຂະ ບວນ ຂີ່ລົດຖີບ ແມ່ນເລີ່ມເຄື່ອນຂະບວນ ຈາກສໍາ ນັກງານທ່ອງທ່ຽວແຂວງ (ໂຮງແຊກເກົ່າ), ຂີ່ລົດໄປຕາມເສັ້ນທາງນໍ້າພຸ ຜ່ານສະຖານ ກົງສູນໃຫຍ່ ສສ ຫວຽດ ນາມ, ລ້ຽວຊ້າຍໄປທາງໂຮງຮຽນສີ ຖານ ແລ້ວລ້ຽວຊ້າຍໄປທາງສີ່ແຍກ ຕະຫລາດດາຣາ ໄປຫາທາງພູຂີ້ມ້າ (ບ້ານ ອາໄພ), ລ້ຽວຂວາໄປທາງວັດວິຊຸນ; ຜ່ານຂົວນໍ້າຄານເກົ່າ ແລະ ທ່ຽວ ຊົມກິດຈະກຳຕ່າງໆຢູ່ບ້ານ ຊ່າງຄ້ອງ ເພື່ອສະເຫຼີມສະຫຼອງ ປີສາມັກຄີ ມິດ ຕະພາບ ລາວ-ຫວຽດນາມ, ຫວຽດ ນາມ-ລາວ ປີ 2022 ເປັນ ການຊຸກຍູ້ສົ່ງ ເສີມວັດທະນະທໍາ ແລະ ໂຄສະ ນາເຜີຍແຜ່ ພາບພົດການທ່ອງທ່ຽວຂອງ ແຂວຫລວງພະບາງ ເພື່ອເຊື່ອມໂຍງເຂົ້າສູ່ພາກພື້ນ ແລະ ສາກົນ.


text:
ສະບາຍດີ ກ່ອນອື່ນ ຂ້າພະເຈົ້າ, ຂໍສະແດງຄວາມຂອບ ໃຈມາຍັງບັນດາອົງການສື່ມວນຊົນ, ໜັງສືພິມລາວ ທັງ ຫລາຍ ທີ່ໄດ້ສ້າງເງື່ອນໄຂໃຫ້ຂ້າພະ ເຈົ້າ ໄດ້ກ່າວຄໍາປາໄສ ໃນໂອກາດວັນຊາດ ແຫ່ງ ສາທາລະນະລັດ ສັງຄົມນິ ຍົມຫວຽດນາມ ຄົບຮອບ 76 ປີ (02 ກັນຍາ 1945-02 ກັນຍາ 2021).
ຂ້າພະເຈົ້າ, ຂໍສະແດງຄວາມນັບຖື ແລະ ພອນໄຊອັນປະເສີດມາຍັງການນໍາພັກ, ລັດ ແລະ ປະຊາຊົນລາວ ທຸກຖ້ວນໜ້າ.
ບັນດາມິດສະຫາຍທີ່ຮັກແພງ, ຕະຫລອດໄລຍະ 76 ປີ ຜ່ານມາ ນັບແຕ່ ປະທານ ໂຮ່ຈິມິນ ໄດ້ອ່ານຖະແຫລງການປະກາດເອກະລາດ ຢູ່ສະໜາມຫລວງ ແຫ່ງປະຫວັດສາດ ບາ ດິ່ງ ໃນລະດູໃບໄມ້ຫລົ່ນ ຂອງ ປີ 1945 ກໍ່ໄດ້ຖືກກໍາເນີດ ປະເທດ ຫວຽດນາມ ປະຊາທິປະໄຕ ສາທາລະນະລັດ ພາຍໃຕ້ການນຳພາຂອງພັກກອມມູນິດຫວຽດນາມ ປະຊາ ຊົນຊົນຫວຽດນາມ ໄດ້ຈາລຶກຄວາມຈິງທີ່ວ່າ “ບໍ່ມີສິ່ງໃດປະເສີດກວ່າເອກະລາດ ແລະ ເສລີພາບ”, ສາມັກຄີເປັນຈິດໜຶ່ງໃຈດຽວ, ເດັດດ່ຽວຜ່ານຜ່າຄວາມຫຍຸ້ງຍາກ ເພື່ອປົກປັກຮັກສາປະເທດຊາດ, ປົກປັກຮັກສາຄວາມເປັນເອກະລາດ ແລະ ເສລີ ພາບຂອງປະເທດຊາດ ໄວ້ຢ່າງໜຽວ ແໜ້ນ, ສ້າງສາ ແລະ ພັດທະນາປະ ເທດ “ນັບມື້ນັບສະຫງ່າຜ່າເຜີຍ, ຍິ່ງໃຫຍ່ ແລະ ສວຍງາມ”, ຄຽງຄູ່ກັບການປະ ກອບສ່ວນຢ່າງຕັ້ງໜ້າ ເຂົ້າໃນການຮັກສາສັນຕິພາບ, ສະຖຽນລະພາບ, ການຮ່ວມມື ແລະ ການພັດທະນາໃນພາກພື້ນ ແລະ ສາກົນ.
ເນື່ອງໃນໂອກາດ ສະເຫລີມສະຫລອງວັນຊາດປີນີ້, ກໍ່ເປັນໂອກາດດີ ທີ່ຫວຽດນາມ ໄດ້ຫວນຄືນຕະຫລອດ ໄລຍະ 35 ປີ ບົນເສັ້ນທາງແຫ່ງການປ່ຽນແປງໃໝ່, ທີ່ເຕັມໄປດ້ວຍຄວາມຫຍຸ້ງຍາກ ແລະ ສິ່ງທ້າທາຍ, ແຕ່ຜົນສໍາເລັດທີ່ຍາດມາໄດ້ນັ້ນ ກໍ່ເປັນສິ່ງທີ່ພາກພູມໃຈທີ່ສຸດ. ຈາກທີ່ເປັນປະເທດອານານິຄົມທີ່ອ່ອນນ້ອຍ ແລະ ຫລັງຍາດໄດ້ເອກະລາດກໍ່ຍັງອ່ອນເພຍຈາກບາດແຜຂອງສົງຄາມ, ຫວຽດນາມ ໃນປັດຈຸບັນ ໄດ້ກາຍເປັນປະເທດທີ່ມີປະຊາ ກອນເກືອບ 100 ລ້ານຄົນ, ຢູ່ໃນກຸ່ມປະເທດກໍາລັງພັດທະນາ; GDP ຂະຫຍາຍຕົວຢ່າງບໍ່ຢຸດຢັ້ງ, ການເຕີບໂຕສະເລ່ຍ 7% ຕໍ່ປີ; ມີຄວາມໝັ້ງຄົງທາງດ້ານການປ້ອງກັນຊາດ ແລະ ຄວາມສະຫງົບ; ດ້ານການເມືອງ-ສັງຄົມ ມີສະຖຽນລະພາບ; ວັດທະນະທຳ, ການສຶກສາ ແລະ ສາທາ ລະນະສຸກ ໄດ້ຮັບຜົນສໍາເລັດຢ່າງໃຫຍ່ຫລວງ, ສັງຄົມ ມີຄວາມສະຫງົບ ແລະ ປອດໄພ; ພື້ນ ຖານໂຄງລ່າງ ແລະ ພື້ນຖານເສດຖະກິດນັບມື້ນັບພັດທະນາຍິ່ງຂຶ້ນ; ເສດ ຖະກິດຕະຫລາດຕາມທິດສັງຄົມນິຍົມ ມີການພັດທະນາຢ່າງແຂງແຮງ ຄຽງຄູ່ກັບການນໍາພາຂອງລັດຖະບານ ໃນການເດີນໜ້າປະຕິຮູບເສດຖະ ກິດຢ່າງກວ້າງຂວງເລິກເຊິ່ງ ແລະ ການປະກອບສ່ວນຈາກພາກເອກະຊົນ ແລະ ການລົງທຶນຂອງຕ່າງປະເທດ ນັບມື້ນັບເພີ່ມຂຶ້ນ; ສະພາບແວດລ້ອມຂອງການດໍາເນີນທຸລະກິດ ມີສະຖຽນລະພາບ, ດຶງດູດການລົງທຶນຈາກສັງ ຄົມ ແລະ ຕ່າງປະເທດຢ່າງແຂງແຮງ; ຊີວິດທາງດ້ານວັດຖຸ ແລະ ຈິດໃຈຂອງປະຊາຊົນ ໄດ້ຮັບການປັບປຸງຢ່າງຕໍ່ເນື່ອງ; ຄວາມສາມັກຄີອັນເຂັ້ມແຂງຂອງປະຊາຊົນບັນດາເຜົ່າ ແລະ ປະຊາທິປະໄຕ ສັງຄົມນິຍົມ ນັບມື້ໄດ້ຮັບການເສີມຂະຫຍາຍ; ຖານະ ແລະ ກຽດສັກສີຂອງປະເທດ ນັບມື້ໄດ້ຮັບການຍົກສູງໃນເວທີສາກົນ. ເຖິງວ່າໄລຍະຜ່ານມາ ຈະມີການຜັນແປຢ່າງສັບສົນ ແບບທີ່ບໍ່ເຄີຍມີມາກ່ອນ, ໂດຍສະເພາະການແຜ່ລະບາດຂອງພະຍາດໂຄວິດ-19 ທີ່ໄດ້ສົ່ງຜົນກະທົບຢ່າງຮອບດ້ານ ຕໍ່ຊີວິການເປັນຢູ່ ແລະ ເສດຖະກິດ-ສັງຄົມ, ແຕ່ດ້ວຍຈັນຍາບັນອັນດີຂອງພັກ, ລັດ ແລະ ປະຊາ ຊົນຫວຽດນາມ ໄດ້ກ້າວຜ່ານອຸປະສັກຢ່າງສ້າງສັນ, ປ່ຽນວິກິດໃຫ້ເປັນໂອ ກາດຈັດຕັ້ງປະຕິບັດທຸກວຽກງານຢ່າງມີຄວາມເປັນເອກະພາບ ແລະ ພ້ອມພຽງກັນ ສາມາດຍາດໄດ້ຜົນສໍາເລັດທີ່ສຳຄັນຫລາຍຢ່າງ ທັງໃນວຽກງານປ້ອງກັນການແຜ່ລະບາດ ຂອງພະຍາດໂຄວິດ-19 ແລະ ທັງພັດທະນາເສດ ຖະກິດ. ໃນປີ 2020 GDP ຂອງຫວຽດນາມ ຂະຫຍາຍຕົວ 2,91%, ກາຍເປັນຂະໜາດເສດຖະກິດໃຫຍ່ອັນດັບ 4 ຂອງອາຊຽນ. ອັດຕາຄວາມທຸກຍາກໄດ້ຫລຸດລົງຈາກ 58% (1993) ມາເປັນຕ່ຳກວ່າ 3%. ການນຳເຂົ້າ-ສົ່ງອອກ ຈາກຫລາຍກວ່າ 200 ປະເທດ ບັນລຸໄດ້ຫລາຍກວ່າ 540 ຕື້ໂດລາສະຫະລັດ, ໃນນັ້ນມູນຄ່າການສົ່ງອອກບັນລຸ 280 ກວ່າຕື້ໂດລາສະຫະລັດ, ເກີນດຸນການຄ້າ 19.1 ຕື້ໂດລາສະຫະລັດຫວຽດນາມ ສືບຕໍ່ໄດ້ຮັບການໃຫ້ຄວາມສໍາຄັນ ຈາກນັກລົງທຶນຕ່າງປະເທດ ແລະ ໃນໄລຍະປີ 2005-2018 ທຶນຈົດທະ ບຽນ FDI ບັນລຸເກືອບ 360 ຕື້ໂດລາສະຫະລັດ, ສະເພາະໃນປີ 2020 ບັນລຸເກືອບ 29 ຕື້ໂດລາສະຫະລັດ.
ກ້າວເຂົ້າສູ່ ປີ 2021, ເຖິງວ່າຈະປະສົບກັບການແຜ່ລະບາດຂອງພະຍາດໂຄວິດ-19 ໃນທົ່ວປະເທດ, ພາຍໃຕ້ການນຳພາຂອງພັກກອມມູນິດຫວຽດນາມ, ປະຊາຊົນຫວຽດນາມ ມີຄວາມຕື່ນຕົວສູງ, ມີຄວາມຕັ້ງໜ້າໃນວຽກງານການພັດທະນາ ແລະ ປັບຕົວເຂົ້າກັບສະພາບ ການໃໝ່ຢ່າງມີຫົວຄິດປະດິດສ້າງ. ຫວຽດນາມ ປະສົບຜົນສໍາເລັດໃນການຈັດກອງປະຊຸມໃຫຍ່ ຄັ້ງທີ 13 ຂອງພັກ, ການເລືອກຕັ້ງສະມາຊິກສະພາແຫ່ງຊາດ ຊຸດທີ 15, ສະພາປະຊາຊົນທຸກຂັ້ນ ແລະ ການເລືອກຕັ້ງຄະນະນໍາຂັ້ນສູງໄດ້ຢ່າງຈົບງາມ. GDP ໃນ 6 ເດືອນຕົ້ນປີ 2021 ເພີ່ມຂຶ້ນ 5,64%, ລວມມູນຄ່າການ ນຳເຂົ້າ-ສົ່ງອອກ ບັນລຸ 316,73 ຕື້ໂດລາສະຫະລັດ (ເພີ່ມຂຶ້ນ 32,2%). ວິສາຫະກິດຈົດທະບຽນໃໝ່ ບັນລຸໄດ້ 67.1 ພັນ ຫົວໜ່ວຍວິສາຫະ ກິດ (ເພີ່ມຂຶ້ນ 8,1%) ແລະ ທຶນຈົດທະບຽນເພີ່ມຂຶ້ນ 34,3%. ຍອດເງິນລົງທຶນຂອງຕ່າງປະເທດ ເຂົ້າຫວຽດ ນາມ ບັນລຸເກືອບ 15,27 ຕື້ໂດລາສະຫະລັດ.
ໃນການດໍາເນີນນະໂຍບາຍການຕ່າງປະເທດ ເອກະລາດ, ເປັນເຈົ້າຕົນເອງ, ຫລາຍທິດ, ຫລາຍຮູບແບບ, ເປັນເຈົ້າການ ແລະ ເຊື່ອມໂຍງເຂົ້າກັບສາ ກົນ, ຫວຽດນາມ ໄດ້ປະກອບສ່ວນຢ່າງຕັ້ງໜ້າເຂົ້າໃນການສ້າງ ແລະ ຮ່າງກົດບັນຢັດຫລາຍຝ່າຍ, ມີຄວາມຮັບຜິດຊອບຕໍ່ວຽກງານຂອງພາກພື້ນ ແລະ ສາກົນ, ຈາກປະເທດທີ່ຢູ່ພາຍໃຕ້ການປິດລ້ອມ ແລະ ເກືອດຫ້າມ. ປັດຈຸບັນ, ຫວຽດນາມ ມີການພົວພັນກັບຫລາຍກວ່າ 500 ອົງການຈັດຕັ້ງສາກົນ; ການພົວພັນທາງການທູດກັບ 189/193 ປະເທດສະມາຊິກ ສປຊ; ສ້າງສາຍພົວພັນຄູ່ຮ່ວມມືຍຸດທະສາດ ແລະ ຮອບດ້ານກັບ 30 ປະເທດ (ປະເທດດຽວໃນອາຊີຕາເວັນອອກສ່ຽງໃຕ້ ສ້າງກອບຄວາມການພົວພັນນີ້ ກັບສະມາຊິກຖາວອນທັງ 5 ປະເທດ ຂອງສະພາຄວາມໝັ້ນຄົງສະຫະປະຊາ ຊາດ). ຫວຽດນາມ ຍັງເຊື່ອມໂຍງເຂົ້າກັບຫລາຍຂົງເຂດເສດຖະກິດຢ່າງເລິກເຊິ່ງ ແລະ ກວ້າງຂວງ ໃນຫລາຍລະດັບ ແລະ ຫລາຍຮູບແບບ ໃນຫລາຍກອບເສດຖະກິດທົ່ວໂລກ, ການເຊັນສັນຍາການຄ້າເສລີຫລາຍສະບັບ, ລວມທັງສັນຍາການຄ້າໃໝ່ຂອງໂລກ (CPTPP) ແລະ ພາກພື້ນ (RCEP, EVFTA, EVIPA). ຄວາມເຊື່ອໝັ້ນ ແລະ ການຕີລາຄາສູງ ຂອງປະຊາຄົມໂລກ ຕໍ່ການປະກອບສ່ວນຂອງຫວຽດນາມ ເປັນສິ່ງທີ່ຢັ້ງຢືນໄດ້ດີເຖິງຜົນສໍາເລັດຂອງຫວຽດນາມ, ໂດຍສະເພາະ ໃນປີ 2020, ຫວຽດນາມ ຍາດໄດ້ຜົນສໍາເລັດອັນໃຫຍ່ 3 ຢ່າງໃນເວລາດຽວກັນ ຄື: ເປັນສະມາຊິກບໍ່ຖາວອນຂອງສະພາຄວາມໝັ້ນຄົງສະຫະປະຊາຊາດ ໄລຍະ 2020-2021 ດ້ວຍຄະແນນສຽງສູງສຸດ 192/193 ຄະແນນ, ປະທານອາຊຽນ 2020 ແລະ ປະທານ AIPA ສະໃໝທີ 41. ນັບແຕ່ເດືອນມິຖຸນາ 2014 ຫວຽດນາມ ກໍ່ໄດ້ສົ່ງກຳລັງທະຫານ ເຂົ້າຮ່ວມການເຄື່ອນໄຫວຮັກສາສັນຕິພາບຂອງສະຫະປະຊາຊາດ ຢ່າງເປັນທາງການ. ຮອດເດືອນສິງຫາ 2020, ຫວຽດນາມ ໄດ້ສົ່ງເຈົ້າໜ້າທີ່ 50 ຄົນ ໄປເຂົ້າຮ່ວມພາລະກິດຮັກສາສັນຕິພາບ ຂອງສະຫະປະຊາຊາດຢູ່ ສາທາລະນະລັດ ອາຟຣິກກາກາງ ແລະ ຊູດານໃຕ້; ສ້າງໂຮງໝໍສະໜາມຂັ້ນ 2 ໃນພາລະກິດ ທີ່ຊູດານໃຕ້ 2 ແຫ່ງ ແລະ ກໍາລັງກະກຽມທີມວິສະວະກອນທະຫານ ເພື່ອໄປປະຕິບັດພາລະກິດ ຕາມຄວາມຮຽກຮ້ອງຕ້ອງການຂອງ ສປຊ.
ເມື່ອມີການລະບາດຂອງພະຍາດໂຄວິດ-19, ໄດ້ກໍ່ໃຫ້ເກີດນໍ້າໃຈຄວາມສາມັກຄີ ແລະ ຮ່ວມມືສາກົນ, ຫວຽດນາມເອງ ກໍ່ໄດ້ຊ່ວຍເຫລືອດ້ານອຸ ປະກອນການແພດ ແລະ ດ້ານການເງິນໃຫ້ແກ່ 51 ປະເທດ ແລະ ອົງການຈັດຕັ້ງສາກົນ ເພື່ອຕໍ່ສູ້ກັບການແຜ່ລະບາດຂອງພະຍາດໂຄວິດ-19, ພ້ອມດຽວກັນ ຫວຽດນາມ ກໍ່ໄດ້ຮັບການຊ່ວຍເຫລືອດ້ານການເງິນ ແລະ ອຸປະ ກອນການແພດ ຈາກຫລາຍພາກສ່ວນ, ບັນດາປະເທດ ແລະ ອົງການຈັດຕັ້ງສາກົນ ເພື່ອຄວບຄຸມການລະບາດຂອງພະຍາດພາຍໃນປະເທດເຊັ່ນດຽວກັນ. ນອກນີ້, ຫວຽດນາມ ຍັງໄດ້ ເປັນຜູ້ລິເລີ່ມສະເໜີ ແລະ ຊຸກຍູ້ ເພື່ອກໍານົດເອົາ ວັນທີ 27 ທັນວາ ເປັນວັນປ້ອງກັນ ແລະ ຄວບຄຸມພະຍາດສາກົນ ເຊິ່ງກໍ່ໄດ້ຮັບການອະນຸມັດ ຈາກກອງປະຊຸມສະມັດຊາໃຫຍ່ສະຫະປະຊາຊາດ ດ້ວຍຄະແນນສຽງ 112 ປະເທດເຫັນດີ.
ບັນດາສະຫາຍ ແລະ ປະຊາຊົນລາວທີ່ຮັກແພງ, ມື້ນີ້, ໄດ້ຮ່ວມກັບບັນດາສະຫາຍ, ຫວນຄືນກັບຄືນ 76 ປີ ແຫ່ງປະຫວັດສາດວິລະຊົນ ຂອງປະຊາຊົນຫວຽດນາມ, ພວກຂ້າພະເຈົ້າ ຍິ່ງມີຄວາມພາກພູມໃຈ, ປິຕິຊົມຊື່ມ ແລະ ເຕັມໄປດ້ວຍເຊື່ອໝັ້ນຕໍ່ອະນາຄົດຂອງຫວຽດນາມ ເປັນຢ່າງຍິ່ງ. ໃນຄວາມມຸ່ງຫວັງສ້າງປະເທດຫວຽດນາມ ເອກະ ລາດ ແລະ ເຂັ້ມແຂງ, ກອງປະຊຸມໃຫຍ່ ຄັ້ງທີ 13 ຂອງພັກ ຂອງພວກເຮົາໄດ້ວາງເປົ້າໝາຍໃຫຍ່ສາມຢ່າງ ຄື: ຮອດປີ 2025 (ຄົບຮອບ 50 ປີ ແຫ່ງການທ້ອນໂຮມປະເທດເປັນເອກະ ພາບ), ຫວຽດນາມກາຍເປັນປະເທດກໍາລັງພັດທະນາ ທີ່ມີອຸດສາຫະກໍາທັນສະໄໝ ຂ້າມຜ່ານປະເທດທີ່ມີລາຍຮັບປານກາງຫາຕໍ່າ; ຮອດປີ 2030 (ຄົບຮອບ 100 ປີຂອງການສ້າງຕັ້ງພັກກອມມູນິດຫວຽດນາມ) ເພື່ອກາຍ ເປັນປະເທດກໍາລັງພັດທະນາ ທີ່ມີອຸດສາຫະກໍາທັນສະໄໝ ມີລາຍຮັບປານ ກາງຫາສູງ ແລະ ຮອດປີ 2045 (ຄົບຮອບ 100 ປີ ວັນສ້າງຕັ້ງ ປະຊາທິປະໄຕ ສາທາລະ ນະລັດ ຫວຽດນາມ-ປັດຈຸບັນແມ່ນ ສາທາລະນະລັດ ສັງຄົມນິຍົມຫວຽດນາມ) ກາຍເປັນປະເທດທີ່ພັດທະນາແລ້ວ ແລະ ມີລາຍຮັບສູງ.
ໃນໂອກາດອັນສະຫງ່າລາສີນີ້, ພວກເຮົາທຸກຄົນ ພ້ອມກັນລະນຶກເຖິງຄຸນງາມຄວາມດີອັນຍິ່ງໃຫຍ່ ຂອງປະທານໂຮ່ຈີມິນ, ປະທານໄກສອນ ພົມວິ ຫານ, ປະທານສຸພານຸວົງ ແລະ ບັນດາຜູ້ນຳ ທີ່ໄດ້ສ້າງພື້ນຖານອັນແໜ້ນແກ່ນ ໃຫ້ແກ່ສາຍພົວພັນສາມັກຄີແບບພິເສດ ຫວຽດນາມ-ລາວ. ຜ່ານປະຫວັດສາດລົ້ມລຸກຄຸກຄານ, ອຸປະສັກຕ່າງໆ ສາຍພົວພັນຫວຽດນາມ-ລາວ ໄດ້ຮັບການຫລໍ່ຫລອມ ໃຫ້ນັບມື້ແຕກດອກອອກຜົນຢ່າງບໍ່ຢຸດຢັ້ງ, ກາຍເປັນສາຍພົວພັນ “ມິດຕະພາບອັນຍິ່ງໃຫຍ່”, ບໍລິສຸດຜຸດຜ່ອງ, ເປັນແບບຢ່າງ ແລະ ຫາຍາກໃນໂລກຂອງປະຊາຊົນສອງປະເທດ.
ປະຊາຊົນສອງຊາດ ຫວຽດນາມ-ລາວ ມີສາຍພົວພັນທີ່ສະໜິດແໜ້ນ ບໍ່ພຽງແຕ່ໃນດ້ານພູມສາດ, ທີ່ຮ່ວມສາຍພູຫລວງທີ່ຍິ່ງໃຫຍ່, ດື່ມນໍ້າໃນແມ່ ນໍ້າຂອງສາຍດຽວກັນ, ແຕ່ທັງສອງປະເທດ ຍັງມີປະຫວັດສາດທີ່ສໍາຄັນຮ່ວມກັນ. ພັກກອມມູນິດຫວຽດນາມ ແລະ ພັກປະຊາຊົນປະຕິວັດລາວ ລ້ວນແຕ່ຖືກໍາເນີດມາຈາກພັກກອມມູນິດອິນດູຈີນ ຮ່ວມສະຕາກໍາປະ ຫວັດສາດອັນດຽວກັນ, ຮ່ວມກັນນໍາພາປະຊາຊົນ, ຕໍ່ສູ້ຮ່ວມກັນ ເພື່ອຜ່ານຜ່າທຸກຄວາມຫຍຸ້ງຍາກ, ອຸປະສັກຕ່າງໆ ແລະ ເສຍສະຫລະຮ່ວມກັນ ເພື່ອຍາດເອົາເອກະລາດໃຫ້ແກ່ປະຊາຊົນສອງຊາດ, ກາຍເປັນຄັນທຸງນໍາພາ ໃຫ້ແກ່ຂະບວນການປົດປ່ອຍຊາດໃນທົ່ວໂລກ. 76 ປີກ່ອນ ພາຍຫລັງສ້າງຕັ້ງປະເທດໄດ້ພຽງສອງມື້ ຫວຽດນາມ ໄດ້ຕ້ອນຮັບແຂກຕ່າງປະເທດຄົນສຳ ຄັນ ຄົນທຳອິດຂອງລັດຖະບານ ປະຊາທິປະໄຕ ສາທາລະນະລັດ ຫວຽດນາມ ໃນວັນທີ 4 ກັນຍາ 1945, ແຂກຄົນນັ້ນ ກໍ່ແມ່ນ ສະເດັດເຈົ້າ ສຸພານຸວົງ. ໃນປີ 1975 ຫລັງຈາກຫວຽດນາມ ທ້ອນໂຮມປະເທດເຂົ້າເປັນເອກະພາບ ພາຍ ໃຕ້ການນຳພາຂອງພັກກອມມູນິດຫວຽດນາມ, ສາທາລະນະລັດ ປະຊາທິ ປະໄຕ ປະຊາຊົນລາວ ກໍ່ຍາດໄດ້ເອກະລາດ ພາຍໃຕ້ການນຳພາຂອງພັກ ປະຊາທິປະໄຕ ປະຊາຊົນລາວ. ສິ່ງດັ່ງກ່າວສາມາດຢືນຢັນໄດ້ວ່າ “ເຂົ້າເມັດຫັກ ຜັກເສັ້ນໜຶ່ງ ກໍ່ແບ່ງກັນກິນ” ໄດ້ກາຍເປັນຮູບພາບທີ່ເປັນອໍາມະຕະຂອງມິດຕະພາບທີ່ສູງສົ່ງ ແລະ ສວຍງາມ, ສາມາດແບ່ງປັນກັນໄດ້ຢ່າງເລິກເຊິ່ງ ບໍ່ວ່າດ້ານທາງດ້ານວັດຖຸ ແລະ ຈິດໃຈ ໄດ້ຢ່າງເຕັມທີ່ ແລະ ດ້ວຍຄວາມບໍລິສຸດຜຸດຜ່ອງ. ຈິດໃຈອັນເລິກເຊິ່ງ ແລະ ໝັ້ນຄົງ ເກີດຈາກຈິດໃຕ້ສໍານຶກຢ່າງເປັນທໍາມະຊາດ ຂອງປະຊາຊົນຂອງສອງຊາດ, ດັ່ງອ້າຍນ້ອງຮ່ວມອາທອນ, ນີ້ແມ່ນຊັບສົມບັດລວມອັນລໍ້າຄ່າຂອງສອງພັກ ແລະ ປະ ຊາຊົນສອງຊາດ.
ບັນດາສະຫາຍ.
ປັດຈຸບັນ, ສະຖານະການຂອງໂລກ ແລະ ພາກພື້ນມີການປ່ຽນແປງຢ່າງໄວວາ, ມີການຜັນແປຢ່າງສັບສົນ ແລະ ຍາກຕໍ່ການຄາດເດົາໄດ້, ໂດຍສະເພາະການລະບາດຂອງພະຍາດໂຄວິດ-19 ທີ່ເກີດຂຶ້ນໃນຮອບໃໝ່ນີ້ ໄດ້ກໍ່ໃຫ້ເກີດຜົນກະທົບຢ່າງຮ້າຍແຮງຫລາຍໃນທົ່ວໂລກ ລວມທັງ ລາວ ແລະ ຫວຽດ ນາມ. ເຖິງວ່າຈະຢູ່ໃນຊ່ວງເວລາທີ່ຫຍຸ້ງຍາກລຳບາກຊໍ່າໃດ, ສະຫາຍເລຂາ ທິການໃຫຍ່, ປະທານປະເທດ ແລະ ຄະນະຜູ້ແທນຂັ້ນສູງຂອງພັກ ແລະ ລັດຖະ ບານລາວ ກໍ່ໄດ້ມາຢ້ຽມຢາມຫວຽດນາມ (28-29 ມິຖຸນາ) ແລະ ສະຫາຍ ປະທານປະເທດ ຫງວຽນ ຊວນ ຟຸກ ແລະ ຄະນະຜູ້ແທນຂັ້ນສູງຂອງພັກ ແລະ ລັດຖະບານຫວຽດ ນາມ ກໍ່ໄດ້ມາຢ້ຽມຢາມ ສປປ ລາວ (9-10 ສິງຫາ), ເຊິ່ງທັງສອງການຢ້ຽມຢາມ ທີ່ມີຄວາມາຍຄວາມໝາຍປະ
ຫວັ ດສາດນີ້ ໄດ້ສະແດງໃຫ້ເຫັນເຖິງມິດຕະພາບອັນຍິ່ງໃຫຍ່ ແລະ ຄວາມສາມັກຄີພິເສດ ລະຫວ່າງ ປະຊາຊົນສອງຊາດຂອງພວກເຮົາ, ບໍ່ວ່າຈະຢູ່ໃນສະພາບຄວາມຫຍຸ້ງຍາກຊໍ່າໃດ ພວກເຮົາກໍ່ມີການໄປມາຫາສູ່ກັນ, ມີອ້ອມກອດອັນອົບອຸ່ນຖານມິດສະຫາຍອ້າຍນ້ອງໃຫ້ແກ່ກັນ, ນໍາເອົາກໍາລັງໃຈອັນຍິ່ງໃຫຍ່ມາໃຫ້ກັນ ບໍ່ວ່າຈະເປັນດ້ານວັດຖຸ ແລະ ຈິດໃຈ, ເພີ່ມທະວີການຮ່ວມມື ແລະ ເສີມຂະຫຍາຍຄວາມເຊື່ອໝັ້ນ ຂອງສອງປະເທດໃນຕໍ່ໜ້າ. ໃນການຕໍ່ສູ້ຕ້ານ “ສັດຕູໂຄວິດ-19” ໃນປັດຈຸບັນ, ພວກເຮົາຢືນຄຽງບ່າຄຽງໄຫລ່ກັນ, ແບ່ງປັນເອົາຄວາມຫຍຸ້ງຍາກ ເມື່ອໃດຫວຽດນາມມີຄວາມຮຽກ ຮ້ອງຕ້ອງການ ລາວກໍ່ເປັນເພື່ອນສະຫາຍຄົນທໍາອິດທີ່ຢືນຄຽງຂ້າງ, ເມື່ອໃດທີ່ລາວປະສົບກັບຄວາມຫຍຸ້ງຍາກ ຫວຽດນາມ ກໍ່ເປັນອ້າຍນ້ອງຄົນທຳ ອິດທີ່ມີໜ້າ. ໃນການພົບປະສອງຝ່າຍ ໂອກາດການຢ້ຽມຢາມ ສປປ ລາວ ໃນຕົ້ນເດືອນສິງຫາ ຂອງ ສະຫາຍ ປະທານປະເທດ ຫງວຽນ ຊວນ ຟຸກ ກັບ ສະຫາຍເລຂາທິການໃຫຍ່, ປະທານປະເທດ ທອງລຸນ ສີສຸລິດ ໄດ້ຢືນຢັນອີກຄັ້ງວ່າ ຈະຮັດແໜ້ນ ແລະ ພັດທະນາສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ຫວຽດນາມ ແລະ ລາວ, ຖືເປັນວຽກງານຍຸດທະສາດ ມີຄວາມໝາຍຕໍ່ການຄົງຕົວ ແລະ ມີບົດບາດຕັດສິນຕໍ່ພາລະກິດ ປົກປັກຮັກສາ ເອກະລາດແຫ່ງຊາດ, ສ້າງ ສາປະເທດ, ອະທິປະໄຕ ແລະ ຜືນແຜ່ນດິນອັນຄົບຖ້ວນ, ສ້າງສັງຄົມນິຍົມ ຢູ່ແຕ່ລະປະເທດ. ສະນັ້ນ, ບໍ່ມີກໍາລັງໃດ ຈະສາມາດແບ່ງແຍກຄວາມສາມັກ ຄີພິເສດ ລະຫວ່າງ ປະຊາຊົນສອງຊາດຂອງພວກເຮົາໄດ້.
ໃນເວລາທີ່ຈະມາເຖິງ, ບໍ່ວ່າຈະຢູ່ໃນສະພາບການໃດ, ພັກ ແລະ ປະຊາຊົນ ສອງຊາດຫວຽດນາມ ແລະ ລາວ ຈະຢູ່ຄຽງຂ້າງກັນສະເໝີ, ຢືນຄຽງບ່າຄຽງໄຫລ່ກັນ, ແບ່ງປັນ, ຊ່ວຍເຫລືອ ແລະ ເຮັດວຽກຮ່ວມກັນຢ່າງສຸດຄວາມສາມາດ ເພື່ອຈັດຕັ້ງປະຕິບັດບັນດາຂໍ້ຕົກລົງ ຂອງການນໍາຂັ້ນສູງສອງປະ ເທດ ໃຫ້ບັນລຸຜົນສຳເລັດ. ຫວຽດນາມ ກໍາລັງຈະເປີດກວ້າງຕະຫລາດທີ່ມີປະຊາກອນ 100 ລ້ານຄົນ ໃຫ້ຫລາຍກວ່າເກົ່າ ໃຫ້ແກ່ສິນຄ້າ ແລະ ຜະລິດ ຕະພັນກະສິກໍາຂອງລາວ, ຂະຫຍາຍການເຊື່ອມຕໍ່ການຄົມມະນາຄົມ ດ້ວຍຫລາຍເສັ້ນທາງທາງບົກ, ເສັ້ນທາງລົດໄຟຜ່ານຊາຍແດນ ຕາມທິດຕາເວັນອອກ-ຕາເວັນຕົກ, ສິນຄ້າຂອງລາວສາມາດສົ່ງອອກໄປຫວຽດນາມ ແລະ ສາມາດຜ່ານທຸກທ່າເຮືອຂອງຫວຽດນາມ, ອອກສູ່ທະເລເພື່ອໄປຍັງຕະ ຫລາດໃນພາກພື້ນ ແລະ ສາກົນ ໄດ້ໂດຍກົງ, ປະກອບສ່ວນເຮັດໃຫ້ລາວ ກາຍເປັນສູນກາງການຂົນສົ່ງສິນຄ້າໃນພາກພື້ນ. ປີ 2022 ທີ່ຈະມາເຖິງນີ້ ຈະເປັນ “ປີສາມັກຄີ ມິດຕະພາບ ຫວຽດນາມ-ລາວ”, ສອງປະເທດຂອງພວກເຮົາ ຈະຈັດກິດຈະກໍາຢ່າງຟົດຟື້ນ, ຫລາກຫລາຍ ແລະ ແທດໝາະ, ເພື່ອສະເຫລີມສະຫລອງຄົບຮອບ 60 ປີ ຂອງການສ້າງຕັ້ງສາຍພົວພັນການທູດ (5 ກັນຍາ 1962) ແລະ ຄົບຮອບ 45 ປີ ວັນເຊັນສົນທິສັນຍາມິດຕະພາບ ແລະ ການຮ່ວມມື ຫວຽດນາມ-ລາວ (18 ກໍລະກົດ 1977), ເພື່ອໃຫ້ປະຊາຊົນທຸກຊັ້ນຄົນ, ໂດຍສະເພາະຄົນຮຸ່ນໜຸ່ມ ຂອງສອງປະເທດ ເພີ່ມທະວີຄວາມເຊື່ອໝັ້ນ ແລະ ເພີ່ມພູນຄູນສ້າງ ສາຍພົວພັນພິເສດ ລາວ-ຫວຽດນາມ ພັດທະນາໄປສູ່ໃບໜ້າອັນໃໝ່ ກວ້າງຂວາງ ແລະ ໝັ້ນຄົງໃນທຸກຂົງເຂດ.
ບັນດາມິດສະຫາຍ, ອີກເທື່ອໜຶ່ງ, ຂ້າພະເຈົ້າ ຕາງໜ້າໃຫ້ ພັກ, ລັດ ແລະ ປະຊາຊົນຫວຽດນາມ, ຂໍສະແດງຄວາມຮູ້ບຸນຄຸນຢ່າງສູງ ມາຍັງ ພັກ, ລັດ ແລະ ປະຊາຊົນລາວອ້າຍນ້ອງ ຕໍ່ຄວາມຮັກແພງ ແລະ ການຊ່ວຍເຫລືອອັນລໍ້າຄ່າ. ຂ້າພະເຈົ້າຂໍຂອບໃຈຢ່າງຈິງໃຈມາຍັງ ພັກ, ລັດ ແລະ ປະຊາຊົນລາວ ທີ່ໄດ້ໃຫ້ການຊ່ວຍເຫລືອ ແລະ ສ້າງເງື່ອນໄຂສະດວກໃຫ້ແກ່ບັນດາວິສາຫະ ກິດ ແລະ ຊາວຫວຽດນາມ ທີ່ກໍາລັງດໍາເນີນທຸລະກິດ ແລະ ດໍາລົງຊີວິດ ຢູ່ລາວ. ຂ້າພະເຈົ້າເຊື່ອໝັ້ນຢ່າງໜັກແໜ້ນວ່າ ຄວາມສາມັກຄີພິເສດ ລະຫວ່າງ ລາວ ແລະ ຫວຽດນາມ ຈະ “ໝັ້ນຄົງທະນົງແກ່ນຍິ່ງກວ່າພູຜາ, ແມ່ນໍ້າ” “ຫອມຫວນກວ່າດອກໄມ້ທີ່ຫອມທີ່ສຸດ” ໃນທຸກສະພາບການປ່ຽນແປງຂອງຍຸກສະໄໝ. ອວຍພອນໃຫ້ ສປປ ລາວ ຈົ່ງມີຄວາມສະຫງົບສຸກ, ເອກະລາດ, ປະຊາທິປະໄຕ, ເອກະພາບ ແລະ ປະຊາຊົນລາວ ນັບມື້ຈະເລີນຮຸ່ງເຮືອງ ແລະ ມີຄວາມຜາສຸກຕະຫລອດກາລະນານ. ອວຍພອນໃຫ້ສາຍພົວພັນອັນໃກ້ຊິດ, ບໍລິສຸດຜຸດຜ່ອງ, ຖານມິດສະຫາຍອ້າຍນ້ອງ ລະຫວ່າງ ປະຊາຊົນສອງຊາດລາວ-ຫວຽດນາມ ໝັ້ນຄົງທະນົງແກ່ນຕະຫລອດກາລະນານ.


text:
ການນໍາສະເຫນີ
ໃນປີ 1986 ລັດຖະບານນິວຊີແລນໄດ້ຮັບຮອງເອົາແນວທາງການສຶກສາສັນຕິພາບ ເພື່ອນໍາສະເໜີການສຶກສາສັນຕິພາບເຂົ້າໃນຫຼັກສູດຂອງໂຮງຮຽນ. ໃນປີຕໍ່ມາ, ລັດຖະສະພາໄດ້ຮັບຮອງເອົານິຕິກໍາຫ້າມອາວຸດນິວເຄລຍ - ເສີມສ້າງນະໂຍບາຍການປ່ຽນແປງອອກຈາກການເຂົ້າຮ່ວມຂອງນິວຊີແລນທີ່ຜ່ານມາໃນພັນທະມິດນິວເຄລຍ ANZUS (ອົດສະຕາລີ, ນິວຊີແລນແລະສະຫະລັດ) ແລະໄປສູ່ນະໂຍບາຍຕ່າງປະເທດທີ່ອີງໃສ່ຄວາມປອດໄພຮ່ວມກັນ. ໃນບົດຄວາມ ໄພຂົ່ມຂູ່ດ້ານນິວເຄລຍ, ຄວາມປອດໄພທົ່ວໄປແລະການປົດອາວຸດ (ຍັງຂຽນໄວ້ຂ້າງລຸ່ມນີ້), Alyn Ware commemorates 35th ວັນຄົບຮອບວັນສ້າງກົດໝາຍປອດນິວເຄຼຍ, ໄດ້ຕີລາຄາສູງການເຊື່ອມຕໍ່ລະຫວ່າງການສຶກສາສັນຕິພາບແລະການຫັນປ່ຽນນະໂຍບາຍທີ່ໄດ້ຍົກໃຫ້ນິວຊີແລນຂຶ້ນເປັນອັນດັບ 2. ບັນຊີລາຍຊື່ຂອງປະເທດທີ່ມີສັນຕິພາບທີ່ສຸດໃນໂລກແລະແນະນຳໃຫ້ລັດຖະບານແລະຊາວນິວຊີແລນມີການກະທຳຕື່ມອີກໃນການຊ່ວຍເຫຼືອລົບລ້າງອາວຸດນິວເຄຼຍໃນທົ່ວໂລກ. Alyn Ware ເປັນຜູ້ໃຫ້ການສຶກສາດ້ານສັນຕິພາບ ແລະນັກເຄື່ອນໄຫວຈາກນິວຊີແລນ ເຊິ່ງເປັນສະມາຊິກຂອງຄະນະທີ່ປຶກສາຂອງລັດຖະບານທີ່ໄດ້ຮ່າງບົດແນະນຳການສຶກສາສັນຕິພາບປີ 1986 ແລະເປັນໜຶ່ງໃນຜູ້ນຳຂອງການເຄື່ອນໄຫວຂອງສັງຄົມພົນລະເຮືອນ ໃນການຍົກເລີກອາວຸດນິວຊີແລນ ແລະບັນລຸໄດ້ປະຫວັດສາດ. ປີ 1996 ໄດ້ຕັດສິນຕໍ່ຕ້ານອາວຸດນິວເຄຼຍ ຢູ່ໃນສານຍຸຕິທຳສາກົນ.
ໄພຂົ່ມຂູ່ດ້ານນິວເຄລຍ, ຄວາມປອດໄພທົ່ວໄປແລະການປົດອາວຸດ
ໂດຍ Alyn Ware
(ຮຽບຮຽງຈາກ: ເວັບໄຊທ໌ຢ່າງເປັນທາງການ Alyn Ware. ວັນທີ 7 ມິຖຸນາ 2022)
ການສະທ້ອນເຖິງວັນຄົບຮອບ 35 ປີຂອງການຫ້າມອາວຸດນິວເຄລຍຂອງນິວຊີແລນ, ແລະສິ່ງທີ່ພວກເຮົາສາມາດເຮັດໄດ້ໃນປັດຈຸບັນເພື່ອປ້ອງກັນສົງຄາມນິວເຄຼຍແລະບັນລຸການຍົກເລີກນິວເຄຼຍທົ່ວໂລກ.
ຖ້າຫາກທ່ານໄດ້ຕິດຕາມການປະທະກັນຢູ່ຢູແກຼນ, ທ່ານຄົງຈະບໍ່ຕ້ອງສົງໄສວ່າ ບໍ່ພຽງແຕ່ຣັດເຊຍໄດ້ດຳເນີນການເຄື່ອນໄຫວທາງການທະຫານທີ່ໜ້າຢ້ານກົວ (ສົງຄາມ) ບຸກໂຈມຕີບ້ານເຮືອນ ແລະ ສັງຫານພົນລະເຮືອນເທົ່ານັ້ນ, ຫາກຍັງມີປະທານາທິບໍດີລັດເຊຍ Putin ໄດ້ຂົ່ມຂູ່ສົງຄາມນິວເຄຼຍ ຖ້າຫາກ NATO. ອາເມລິກາ ຫຼືປະເທດອື່ນໃຊ້ກຳລັງທະຫານເພື່ອພະຍາຍາມຢຸດໃຫ້ລາວຍຶດຄອງຢູແກຼນ.
ຣັດເຊຍບໍ່ແມ່ນປະເທດດຽວທີ່ຖິ້ມໂທດໃສ່ການນາບຂູ່ດ້ານນິວເຄຼຍຢູ່ເອີລົບ. ອາເມລິກາ ແລະ ບັນດາປະເທດ NATO ໄດ້ມີບົດບາດຢ່າງທັນສະໄໝ, ພັດທະນາ ແລະ ການນຳໃຊ້ອາວຸດນິວເຄຼຍຢູ່ບັນດາກຳປັ່ນດຳນ້ຳ ແລະ ບັນດາປະເທດສະມາຊິກ NATO ໃນບັນດາການນຳໃຊ້ຄັ້ງທຳອິດ, ສົມທົບກັບການຜັນຂະຫຍາຍຂອງ NATO ເຂົ້າໃກ້ລັດເຊຍ.
ໂດຍລວມແລ້ວ, ລັດເຊຍ, ອາເມລິກາແລະ NATO ມີຫຼາຍກວ່າ 12,000 ອາວຸດນິວເຄລຍ, ສ່ວນຫຼາຍແມ່ນທໍາລາຍຢ່າງຫນ້ອຍ 10 ເທົ່າຂອງລະເບີດນິວເຄຼຍທີ່ທໍາລາຍ Hiroshima ແລະ Nagasaki ໃນສົງຄາມໂລກຄັ້ງທີສອງ. ຖ້າສົງຄາມນິວເຄລຍເກີດຂຶ້ນໃນເອີຣົບ, ຜົນສະທ້ອນຈະເປັນໄພພິບັດແລະບໍ່ເຄີຍມີມາກ່ອນ. ມັນສາມາດເຮັດໃຫ້ການເສຍຊີວິດຂອງພັນລ້ານ (ແມ່ນ - ຕື້) ຂອງປະຊາຊົນແລະອາດຈະສິ້ນສຸດຂອງອາລະຍະທໍາດັ່ງທີ່ພວກເຮົາຮູ້ຈັກມັນ.
ເອີລົບບໍ່ແມ່ນພາກພື້ນດຽວທີ່ໄພຂົ່ມຂູ່ຂອງສົງຄາມນິວເຄຼຍແມ່ນເພີ່ມຂຶ້ນ. ນອກນີ້ຍັງມີຄວາມເຄັ່ງຕຶງທີ່ເພີ່ມຂຶ້ນກ່ຽວກັບການຂົ່ມຂູ່ດ້ານນິວເຄລຍລະຫວ່າງເກົາຫລີເໜືອກັບອາເມລິກາ, ຈີນແລະໄຕ້ຫວັນ, ອິນເດຍແລະປາກີສະຖານແລະພາກຕາເວັນອອກກາງ.
ອົງການສັນຕິພາບຂອງນິວຊີແລນ ແລະລັດຖະບານໄດ້ມີການເຄື່ອນໄຫວຫຼາຍໃນໄລຍະຜ່ານມາກ່ຽວກັບການປົດອາວຸດນິວເຄລຍ, ລວມທັງໂດຍການຫ້າມອາວຸດນິວເຄລຍໂດຍຜ່ານກົດຫມາຍນິວຊີແລນທີ່ບໍ່ມີນິວຊີແລນທີ່ໄດ້ຮັບຮອງເອົາ 35 ປີກ່ອນຫນ້ານີ້ໃນວັນທີ 8 ມິຖຸນາ 1987. ການປະຕິເສດໂດຍນິວຊີແລນຂອງນິວຊີແລນ. ການຂັດຂວາງແມ່ນຈຸດຢືນທີ່ເຂັ້ມແຂງຕໍ່ກັບຄວາມບ້າຂອງການທໍາລາຍທີ່ຮັບປະກັນເຊິ່ງກັນແລະກັນໃນຊຸມປີ 1980. ແຕ່ສິ່ງທີ່ພວກເຮົາສາມາດເຮັດໄດ້ໃນປັດຈຸບັນ?
ຂ້າງລຸ່ມນີ້ແມ່ນປະຫວັດຫຍໍ້ກ່ຽວກັບການຫ້າມອາວຸດນິວເຄລຍຂອງນິວຊີແລນ, ບວກກັບວິທີການທີ່ພວກເຮົາ ຊາວນິວຊີແລນ ແລະ ລັດຖະບານຂອງພວກເຮົາ ສາມາດຫຼຸດຜ່ອນຄວາມສ່ຽງຂອງສົງຄາມນິວເຄລຍໃນປະຈຸບັນແລະກ້າວໄປສູ່ການຍົກເລີກນິວເຄຼຍທົ່ວໂລກໃນສະພາບແວດລ້ອມໂລກໃຫມ່.
ນິວຊີແລນ, ຈາກພັນທະມິດນິວເຄລຍໄປສູ່ຜູ້ນໍາຕ້ານນິວເຄລຍ
ນິວຊີແລນແມ່ນເປັນຜູ້ທີ່ເຕັມໃຈໃນການແຂ່ງຂັນອາວຸດນິວເຄລຍຈາກການເກີດຂອງອາຍຸນິວເຄລຍໃນປີ 1945 ຈົນກ່ວາກາງຊຸມປີ 1980. ໃນປີ 1945 ຊາວນິວຊີແລນສ່ວນໃຫຍ່ໄດ້ສະເຫຼີມສະຫຼອງການຖິ້ມລະເບີດນິວເຄລຍຂອງເມືອງ Hiroshima ແລະ Nagasaki, ເຊິ່ງພວກເຮົາເຊື່ອວ່າໃນເວລານັ້ນເປັນເຄື່ອງມືໃນການສິ້ນສຸດສົງຄາມໂລກຄັ້ງທີສອງ. ປະເທດຂອງພວກເຮົາຫຼັງຈາກນັ້ນໄດ້ເຂົ້າຮ່ວມເປັນພັນທະມິດນິວເຄລຍກັບສະຫະລັດ, ສະຫນັບສະຫນູນການທົດລອງນິວເຄລຍໃນປາຊີຟິກ (ໂດຍທະຫານຂອງພວກເຮົາເຂົ້າຮ່ວມໃນບາງອັນ) ແລະເປັນເຈົ້າພາບການໄປຢ້ຽມຢາມທ່າເຮືອຂອງເຮືອປະກອບອາວຸດນິວເຄລຍຈາກພັນທະມິດຂອງພວກເຮົາ, ໂດຍສະເພາະສະຫະລັດ, ເພື່ອສະແດງໃຫ້ເຫັນນິວຊີແລນ. ການຍຶດໝັ້ນການຕ້ານການນິວເຄຼຍ.
ຫຼັງຈາກນັ້ນ, ໃນປີ 1984, ລັດຖະບານແຮງງານທີ່ຖືກເລືອກຕັ້ງໃຫມ່ພາຍໃຕ້ການນໍາພາຂອງ David Lange ໄດ້ປ່ຽນເສັ້ນທາງຂອງອະນາຄົດຂອງນິວຊີແລນໂດຍການຮັບຮອງເອົານະໂຍບາຍຫ້າມອາວຸດນິວເຄລຍໃນປະເທດຂອງພວກເຮົາ, ແລະ. ການປະຈໍາອັນນີ້ໃນກົດຫມາຍ, ເຊິ່ງໄດ້ຮັບຮອງເອົາໃນວັນທີ 8 ເດືອນມິຖຸນາ 1987.
ນຶ່ງໃນບັນດາອົງການສັງຄົມພົນລະເຮືອນທີ່ນຳພາຂະບວນການເພື່ອໃຫ້ນິວຊີແລນຫ້າມອາວຸດນີວເຄລຍນັ້ນແມ່ນ ຄະນະກຳມະການເຂດປອດອາວຸດນິວຊີແລນ ສ້າງຕັ້ງຂຶ້ນໂດຍ Larry Ross. ຄະນະກຳມະການດັ່ງກ່າວໄດ້ຊຸກຍູ້ຊາວນິວຊີແລນສ້າງຕັ້ງບ້ານເຮືອນ, ບ່ອນເຮັດວຽກ ແລະຕົວເມືອງເປັນເຂດປອດອາວຸດນິວເຄຼຍ. ມາຮອດການເລືອກຕັ້ງປີ 1984, ຫຼາຍກວ່າ 2/3 ຂອງສະພານະຄອນຂອງນິວຊີແລນໄດ້ຖືກຊັກຊວນໃຫ້ເຮັດແນວນັ້ນ, ໄດ້ສົ່ງສັນຍານອັນແຮງແກ່ລັດຖະບານທີ່ເຂົ້າມາວ່າການຫ້າມອາວຸດນິວເຄລຍມີການສະຫນັບສະຫນູນຢ່າງແຂງແຮງຈາກທົ່ວປະເທດແລະຈາກທົ່ວທຸກຂົງເຂດທາງດ້ານການເມືອງ. .
ອີກອົງການໜຶ່ງທີ່ໂຄສະນາຫາສຽງໃຫ້ລັດຖະບານຮັບຮອງເອົານະໂຍບາຍຕ້ານນິວເຄຼຍແມ່ນ ມູນນິທິສັນຕິພາບ - Te Ropu Rongomau ຫຼື Aotearoa. ມູນນິທິ, ເຊິ່ງໄດ້ຖືກສ້າງຕັ້ງຂຶ້ນໃນປີ 1975, ໄດ້ຈັດກິດຈະກໍາຈໍານວນຫນຶ່ງໃນຕົ້ນຊຸມປີ 1980 ເພື່ອສຶກສາປະຊາຊົນກ່ຽວກັບຄວາມສ່ຽງຂອງອາວຸດນິວເຄລຍແລະຄວາມສໍາຄັນຂອງການຍົກເລີກພວກມັນ. ຫນຶ່ງໃນກິດຈະກໍາສໍາຄັນ, ການຈັດຕັ້ງໃນການຮ່ວມມືກັບພາກສ່ວນນິວຊີແລນຂອງ ແພດສາກົນເພື່ອປ້ອງກັນສົງຄາມນິວເຄລຍ (IPPNW), ແມ່ນການທ່ອງທ່ຽວນິວຊີແລນໃນປີ 1983 ໂດຍແພດເດັກ Helen Caldicott, ຜູ້ທີ່ໄດ້ໂອ້ລົມກັບຜູ້ຊົມຫລາຍພັນຄົນໃນສູນຫຼັກ, ເຊັ່ນດຽວກັນກັບໂທລະພາບຊັ້ນນໍາ. ການຢ້ຽມຢາມຂອງ Helen ໄດ້ກະຕຸ້ນແພດຫມໍຫຼາຍຄົນໃຫ້ເຂົ້າຮ່ວມ IPPNW - ສະມາຊິກເພີ່ມຂຶ້ນປະມານ 30% ຂອງປະຊາກອນ - ແລະການແຜ່ຂະຫຍາຍຕື່ມອີກຂອງບ້ານແລະກຸ່ມສັນຕິພາບໃນເມືອງໃນທົ່ວປະເທດ.
ການເຄື່ອນໄຫວຕ້ານນິວເຄຼຍໄດ້ເພີ່ມຂຶ້ນເປັນ 300 ກຸ່ມດັ່ງກ່າວພາຍຫຼັງການຢ້ຽມຢາມຂອງທ່ານນາງ Helen, ສ່ວນໃຫຍ່ແມ່ນຮ່ວມມືໃນຂະບວນການປອດອາວຸດນິວເຄຼຍໂດຍຜ່ານ. Peace Movement Aotearoa - ເຄືອຂ່າຍການຄົ້ນຄ້ວາສັນຕິພາບ, ການປະຕິບັດ, ການສຶກສາແລະການໂຄສະນາສ້າງຕັ້ງຂຶ້ນໃນປີ 1981.
ການໂຄສະນາຫາສຽງຍັງໄດ້ຊັກຊວນບັນດາສະມາຊິກລັດຖະສະພາຈາກທຸກຝ່າຍໃຫ້ຢືນຂຶ້ນໃນລັດຖະສະພາເພື່ອປະເທດນິວຊີແລນທີ່ປອດນິວເຄຼຍ. ອັນນີ້ເຮັດໃຫ້ບັນດາຮ່າງກົດໝາຍຂອງສະມາຊິກເອກະຊົນໃນສະພາຈາກບັນດາພັກຝ່າຍຄ້ານ, ນຶ່ງໃນນັ້ນໄດ້ຊ່ວຍກະຕຸ້ນໃຫ້ມີການເລືອກຕັ້ງແບບຫຍໍ້ໆຂອງປີ 1984. ລັດຖະບານອະນຸລັກນິຍົມ (ແຫ່ງຊາດ) ໄດ້ມີສຽງສ່ວນຫຼາຍຢູ່ໃນລັດຖະສະພາຂອງນຶ່ງທີ່ນັ່ງ, ແລະກຳລັງຈະສູນເສຍການລົງຄະແນນສຽງໃນສະພາຕໍ່ຝ່າຍຄ້ານ. ຮ່າງກົດໝາຍເພື່ອໃຫ້ນິວຊີແລນປອດນິວຊີແລນ, ຍ້ອນການສະໜັບສະໜູນຮ່າງກົດໝາຍໂດຍສະມາຊິກສະພາແຫ່ງຊາດ Marilyn Waring. ທ່ານນາຍົກລັດຖະມົນຕີ Robert Muldoon, ຜູ້ສະໜັບສະໜູນຢ່າງແຂງແຮງໃນການສະກັດກັ້ນນິວເຄຼຍ ທີ່ເຄີຍໃຫ້ຂໍ້ສັງເກດວ່າ ຄວາມລົ້ມເຫຼວຂອງອາເມລິກາຢູ່ຫວຽດນາມ ແມ່ນສ່ວນໜຶ່ງຍ້ອນ “ບໍ່ເຕັມໃຈທີ່ຈະໃຊ້ອາວຸດຍຸດໂທປະກອນ”, ໄດ້ເອີ້ນການເລືອກຕັ້ງໂດຍຫຍໍ້ເພື່ອຫຼີກລ້ຽງການສູນເສຍນີ້ໃນລັດຖະສະພາ. ລາວສູນເສຍການເລືອກຕັ້ງ.
ການກະທຳທີ່ບໍ່ຮຸນແຮງ, ໂດຍກົງຕ້ານນິວເຄຼຍ
ຊາວນິວຊີແລນຍັງໄດ້ປະຕິບັດການບໍ່ຮຸນແຮງໂດຍກົງຕໍ່ກຳປັ່ນປະກອບອາວຸດນິວເຄລຍ ແລະ ນິວຊີແລນ ທີ່ກຳລັງເດີນທາງໄປຢ້ຽມຢາມນິວຊີແລນ ໂດຍສະເພາະກຳປັ່ນທະຫານເຮືອສະຫະລັດ ທີ່ໄປຢ້ຽມຢາມພາຍໃຕ້ພັນທະມິດທາງທະຫານ ANZUS (ອົດສະຕຣາລີ, ນິວຊີແລນ ສະຫະລັດ). ຈັດຕັ້ງໂດຍກອງບັນຊາການສັນຕິພາບ - ບຸກຄົນໃນເຮືອນ້ອຍ, ເທິງກະດາດນ້ຳ ແລະເຮືອຄາຢັກ, ໄດ້ເດີນເຮືອຢູ່ຕໍ່ໜ້າກຳປັ່ນຮົບນິວເຄລຍທີ່ກຳລັງເຂົ້າມາເພື່ອສະກັດກັ້ນການເຂົ້າມາຂອງພວກມັນ.
ໃນຂະນະນັ້ນ, ຊາວນິວຊີແລນຍັງສືບຕໍ່ຄັດຄ້ານການທົດລອງນິວເຄຼຍທີ່ລັດຖະບານຝະຣັ່ງດຳເນີນຢູ່ເມືອງ Te Ao Maohi (French Polynesia), ໃນນັ້ນມີການເດີນເຮືອເພື່ອສັນຕິພາບໄປຍັງ Moruroa, ແມ່ນຈຸດສຸມຕົ້ນຕໍທີ່ດຳເນີນການທົດລອງນິວເຄຼຍ. ໃນຕົ້ນຊຸມປີ 1970, ການເດີນທາງສັນຕິພາບຂອງ Vega, ສຸກ, ວິນຍານແຫ່ງຄວາມສະຫງົບ ແລະ Bon Joel ໄດ້ດຶງດູດຄວາມສົນໃຈຈາກທົ່ວໂລກ ແລະ ໄດ້ຊ່ວຍໃຫ້ຝຣັ່ງ ຢຸດຕິການທົດສອບບັນຍາກາດ.
ຫຼັງຈາກການສິ້ນສຸດການທົດສອບບັນຍາກາດ, ຝຣັ່ງໄດ້ສືບຕໍ່ມີ ໂຄງການທົດລອງນິວເຄລຍໃຕ້ດິນ. ອັນນີ້ຖືກຄັດຄ້ານໂດຍບັນດາປະເທດມະຫາສະໝຸດປາຊີຟິກ ແຕ່ສ່ວນໃຫຍ່ບໍ່ສົນໃຈໃນສ່ວນທີ່ເຫຼືອຂອງໂລກຈົນເຖິງເດືອນກໍລະກົດ ປີ 1985, ເມື່ອໂລກຕື່ນຂຶ້ນເພື່ອທົດສອບນິວເຄລຍຍ້ອນການຖິ້ມລະເບີດຂອງຝຣັ່ງໃສ່ເຮືອ Rainbow Warrior, ເຮືອທຸງ Greenpeace ແລະກຳປັ່ນນຳໜ້າສຳລັບປີ 1985. Flotilla ສັນ ຕິ ພາບ ກັບ Moruroa. ການກະທຳຂອງຝະລັ່ງຕ້ານ Greenpeace, ດຳເນີນໂດຍບັນດາອົງການສືບລັບຂອງຝະລັ່ງ ຢູ່ທ່າກຳປັ່ນ Auckland, ແມ່ນມຸ່ງໄປເຖິງການຜັນຂະຫຍາຍບັນດາການເຄື່ອນໄຫວຕ້ານນິວເຄຼຍ ຢູ່ເຂດປາຊີຟິກ ແຕ່ມີຜົນສະທ້ອນກົງກັນຂ້າມ. ໄດ້ຊ່ວຍຮັດແໜ້ນຄຳໝັ້ນສັນຍາຕ້ານນິວເຄຼຍຂອງນິວຊີແລນ ແລະ ປາຊີຟິກ, ເປີດໂອກາດໃຫ້ນະໂຍບາຍຕ້ານນິວເຄຼຍຂອງນິວຊີແລນຖືກຮັບຮອງໃນກົດໝາຍໃນປີ 1987, ແລະ ເພີ່ມທະວີມະຕິຂອງບັນດາປະເທດໃນເຂດປາຊີຟິກເພື່ອສ້າງຕັ້ງພາກພື້ນເປັນອາວຸດນິວເຄຼຍ. ເຂດເສລີ, ໄດ້ຮັບຮອງເອົາສົນທິສັນຍາເຂດປອດອາວຸດນິວເຄຼຍປາຊີຟິກໃຕ້ໃນປີ 1986.
ຝ່າຍຄ້ານຂອງສະຫະລັດ ແລະຄະດີຂອງສານໂລກ
ເມື່ອລັດຖະບານ Lange ປະກາດນະໂຍບາຍຫ້າມນິວເຄລຍໃນການແຕ່ງຕັ້ງລັດຖະບານໃນປີ 1984, ສະຫະລັດໄດ້ເປີດຕົວການໂຄສະນາຕໍ່ຕ້ານ, ການໂຄສະນາແລະການຂົ່ມຂູ່ຕໍ່ນິວຊີແລນທີ່ພວກເຂົາຄິດວ່າຈະປະສົບຜົນສໍາເລັດໃນການປ່ຽນແປງຄວາມຄິດຂອງລັດຖະບານ - ດັ່ງທີ່ສະຫະລັດໄດ້ເຮັດສໍາເລັດຜົນກັບອົດສະຕາລີ. ລັດຖະບານແຮງງານໃນປີ 1983.
ສະຫະລັດໄດ້ໂຕ້ຖຽງວ່ານິວຊີແລນມີພັນທະພາຍໃຕ້ສົນທິສັນຍາ ANZUS ທີ່ຈະຮັບເອົາການໄປຢ້ຽມຢາມທ່າເຮືອຂອງເຮືອຮົບນິວເຄລຍ. ເມື່ອລັດຖະບານ Lange ບໍ່ເຫັນດີ, ສະຫະລັດໄດ້ເລີ່ມຂະບວນການເພື່ອໂດດດ່ຽວນິວຊີແລນໃນວົງການການທູດຕາເວັນຕົກ, ດໍາເນີນການໂຄສະນາຂໍ້ມູນຂ່າວສານທີ່ບໍ່ຖືກຕ້ອງລວມທັງການອ້າງວ່າເຮືອດໍານ້ໍາຂອງໂຊວຽດຍຶດເອົາເຂດປາຊີຟິກເປັນຜົນມາຈາກນະໂຍບາຍຂອງນິວຊີແລນ, ນໍາໃຊ້ຄວາມກົດດັນດ້ານເສດຖະກິດໂດຍຜ່ານການຫ້າມການຄ້າ. , ພະຍາຍາມທໍາລາຍລັດຖະບານໂດຍຜ່ານການສະເຫນີເງິນກູ້ທີ່ບໍ່ຖືກຕ້ອງສໍາລັບ Maori ທີ່ຢູ່ອາໄສ, ໄພຂົ່ມຂູ່ທີ່ຈະໂຈະການຮ່ວມມືທາງທະຫານແລະໃນທີ່ສຸດໄດ້ໂຈະພັນທະມິດທາງທະຫານຂອງ ANZUS ກັບນິວຊີແລນໃນເວລາທີ່ນິວຊີແລນປະຕິເສດທີ່ຈະພັບກັບຄວາມກົດດັນ.
ການຢືນຢັນຂອງອາເມລິກາທີ່ວ່າພັນທະມິດ ANZUS ຮຽກຮ້ອງໃຫ້ນິວຊີແລນຮັບເອົາການຕ້ານການນິວເຄຼຍໄດ້ກະຕຸ້ນໃຫ້ບັນດາຜູ້ນຳຂະບວນການສັນຕິພາບຈາກນິວຊີແລນ, ລວມທັງສະມາຊິກຂອງມູນນິທິສັນຕິພາບແລະທະນາຍຄວາມສາກົນຕ້ານອາວຸດນິວເຄຼຍ (IALANA). ໂຄງການສານໂລກກ່ຽວກັບອາວຸດນິວເຄລຍ ແລະກົດໝາຍສາກົນ. ຂໍ້ລິເລີ່ມນີ້ປະສົບຜົນສໍາເລັດໃນການເຄື່ອນໄຫວຂອງສານຍຸຕິທໍາສາກົນເພື່ອພິຈາລະນາບັນຫາຂອງອາວຸດນິວເຄລຍ, ແລະຢືນຢັນໃນປີ 1996 ວ່າໄພຂົ່ມຂູ່ຫຼືການນໍາໃຊ້ອາວຸດນິວເຄລຍໂດຍທົ່ວໄປແມ່ນຜິດກົດຫມາຍແລະມີພັນທະສາກົນທີ່ຈະເຮັດວຽກເພື່ອກໍາຈັດພວກມັນ.
ກົດໝາຍວ່າດ້ວຍເຂດປອດນິວຊີແລນ – ເປັນຕົວແບບທົ່ວໂລກ
ວັນທີ 8 ມິຖຸນາປີນີ້ແມ່ນວັນທີ 35th ວັນຄົບຮອບຂອງ ເຂດປອດນິວຊີແລນ, ການປົດອາວຸດ ແລະ ກົດໝາຍວ່າດ້ວຍການຄວບຄຸມອາວຸດ. ກົດໝາຍສະບັບນີ້ບໍ່ພຽງແຕ່ຫ້າມບໍ່ໃຫ້ມີອາວຸດນີວເຄຼຍໃນນິວຊີແລນເທົ່ານັ້ນ, ແຕ່ຍັງຫ້າມ “ເຈົ້າໜ້າທີ່ຂອງມົງກຸດ” (ເຈົ້າໜ້າທີ່ລັດຖະບານ, ທະຫານ ແລະ ລັດຖະກອນ) ໃຫ້ການຊ່ວຍເຫຼືອຫຼືຍົກເລີກການຜະລິດ, ນຳໃຊ້, ທົດລອງ, ຂົ່ມຂູ່ ຫຼືນຳໃຊ້ອາວຸດນິວເຄຼຍຢູ່ບ່ອນໃດກໍຕາມ. ໃນໂລກ.
ກົດໝາຍດັ່ງກ່າວຍັງໄດ້ສ້າງຕັ້ງລັດຖະມົນຕີການປົດອາວຸດ ແລະ ຄວບຄຸມອາວຸດ (ຍັງເປັນພຽງໜຶ່ງດຽວໃນໂລກ) ແລະ ຄະນະທີ່ປຶກສາສາທາລະນະກ່ຽວກັບການປົດອາວຸດ ແລະ ຄວບຄຸມອາວຸດ (PACDAC) ເພື່ອແນະນຳລັດຖະບານກ່ຽວກັບນະໂຍບາຍການປົດອາວຸດ. ສະມາຊິກຂອງມູນນິທິສັນຕິພາບໄດ້ຮັບໃຊ້ໃນຄະນະກໍາມະການນີ້ເລື້ອຍໆ, ແລະລັດຖະບານໄດ້ຮັບຮອງເອົາແລະປະຕິບັດຄໍາແນະນໍາຈາກຄະນະກໍາມະການຫຼາຍຄັ້ງ.
ຕົວຢ່າງໜຶ່ງແມ່ນຂໍ້ສະເໜີຈາກ PACDAC ສຳລັບ ນິວຊີແລນ ເພື່ອດຳເນີນຂໍ້ລິເລີ່ມສາກົນກ່ຽວກັບ “ການຍົກເລີກການເຕືອນໄພ” ກ່ຽວກັບອາວຸດນິວເຄລຍ, ເຊັ່ນ: ຍ້າຍປະເທດທີ່ປະກອບອາວຸດນິວເຄລຍ (ໂດຍສະເພາະຣັດເຊຍ ແລະ ສະຫະລັດ) ໃຫ້ຖອຍຫຼັງອອກຈາກ 'ການເປີດຕົວ-ການເຕືອນໄພ'. ນະໂຍບາຍເຕືອນໄພແລະຄວາມພ້ອມຂອງເຂົາເຈົ້າທີ່ຈະຍິງອາວຸດນິວເຄລຍພາຍໃນນາທີ. ນິວຊີແລນໄດ້ປະຕິບັດຂໍ້ສະເໜີແນະນີ້ໂດຍການສ້າງຕັ້ງກຸ່ມປະເທດທີ່ມີການເຕືອນໄພເຕືອນໄພຢູ່ອົງການສະຫະປະຊາຊາດເຊັ່ນດຽວກັນໃນການພົບປະໂດຍກົງກັບປະເທດປະກອບອາວຸດນິວເຄຼຍ.
ພາຍໃຕ້ກົດໝາຍສະບັບປີ 1987 PACDAC ຍັງໄດ້ຮັບອຳນາດເພື່ອສົ່ງເສີມການສຶກສາສັນຕິພາບ ແລະ ການປົດອາວຸດ.
ພາຍໃຕ້ກົດໝາຍປີ 1987, PACDAC ຍັງໄດ້ຮັບອຳນາດເພື່ອສົ່ງເສີມການສຶກສາສັນຕິພາບ ແລະ ການປົດອາວຸດ, ລວມທັງຜ່ານການຈັດສັນທຶນຮອນ. ສອງກອງທຶນຄື: ຄວາມໄວ້ເນື້ອເຊື່ອໃຈດ້ານການສຶກສາດ້ານສັນຕິພາບ ແລະ ການປົດອາວຸດ (PADET) ແລະ ກອງທຶນເພື່ອການສຶກສາການປົດອາວຸດຂອງສະຫະປະຊາຊາດ (DEUNIF) ແມ່ນບໍລິຫານໂດຍ PACDAC, ແລະ ໄດ້ຊ່ວຍເຫຼືອໂຄງການການສຶກສາຫຼາຍແຫ່ງໃນທົ່ວປະເທດ.
ໃນປີ 2013, ກົດໝາຍວ່າດ້ວຍການປອດນິວເຄລຍ ຮັບຮູ້ໂດຍສະຫະປະຊາຊາດແລະສະພາອານາຄົດຂອງໂລກ ເປັນໜຶ່ງໃນນະໂຍບາຍປົດອາວຸດທີ່ສຳຄັນທີ່ສຸດໃນໂລກ - ຊະນະລາງວັນທີສອງ (ລາງວັນເງິນ) ທີ່ມີຊື່ສຽງ ລາງວັນນະໂຍບາຍໃນອະນາຄົດ ເຊິ່ງໄດ້ຮັບການມອບໃຫ້ທີ່ອົງການສະຫະປະຊາຊາດໃນນະຄອນນິວຢອກ.
ການປົດອາວຸດນິວເຄລຍແລະການແກ້ໄຂຄວາມຂັດແຍ່ງ / ຄວາມປອດໄພທົ່ວໄປ
ນະໂຍບາຍດ້ານອາວຸດນິວເຄລຍ ແລະການສະກັດກັ້ນນິວເຄລຍ ບໍ່ໄດ້ເກີດຂຶ້ນໃນສູນຍາກາດ ຫຼືໂດຍບັງເອີນ. ປະເທດທີ່ຜະລິດອາວຸດນິວເຄລຍ, ຫຼືຢູ່ພາຍໃຕ້ການຂະຫຍາຍ "ການປົກປ້ອງ" ດ້ານນິວເຄລຍ, ເຮັດແນວນັ້ນໂດຍທາງເລືອກ. ພວກເຂົາເຈົ້າມີໄພຂົ່ມຂູ່ຕໍ່ຄວາມປອດໄພຂອງເຂົາເຈົ້າ ທີ່ເຂົາເຈົ້າເຊື່ອວ່າສາມາດຕອບສະຫນອງໄດ້ໂດຍການປ້ອງກັນນິວເຄຼຍ. ເພື່ອຊຸກຍູ້ໃຫ້ເຂົາເຈົ້າຢຸດຕິການອາໄສອາວຸດນິວເຄຼຍ ແລະ ລົບລ້າງອາວຸດນິວເຄຼຍ, ພວກເຮົາຕ້ອງເຊື່ອໝັ້ນວ່າເຂົາເຈົ້າສາມາດບັນລຸຄວາມປອດໄພດ້ວຍວິທີອື່ນ, ພິເສດແມ່ນຜ່ານທາງການທູດ, ການແກ້ໄຂຄວາມຂັດແຍ່ງ, ຄວາມໝັ້ນຄົງທົ່ວໄປ ແລະ ກົດໝາຍສາກົນ.
ນິວຊີແລນໄດ້ສະແດງໃຫ້ເຫັນຫຼາຍຄັ້ງວ່າຄວາມຂັດແຍ້ງລະຫວ່າງປະເທດແລະໄພຂົ່ມຂູ່ທີ່ຮ້າຍແຮງຕໍ່ຄວາມປອດໄພສາມາດແກ້ໄຂດ້ວຍວິທີນີ້, ລວມທັງການຂັດແຍ້ງກ່ຽວກັບອາວຸດນິວເຄລຍ. ເມື່ອລັດຖະບານຝຣັ່ງຖິ້ມລະເບີດເຮືອທຸງ Greenpeace Rainbow Warrior ໃນທ່າເຮືອ Auckland ໃນປີ 1985 ແລະຫຼັງຈາກນັ້ນໄດ້ຂັດຂວາງການສົ່ງອອກຂອງພວກເຮົາໄປເອີຣົບໃນການແກ້ແຄ້ນນິວຊີແລນຕັດສິນລົງໂທດສອງຕົວແທນຂອງພວກເຂົາທີ່ກ່ຽວຂ້ອງກັບການວາງລະເບີດ, ພວກເຮົາໄດ້ແກ້ໄຂຂໍ້ຂັດແຍ້ງໂດຍຜ່ານການບໍລິການໄກ່ເກ່ຍຂອງສະຫະປະຊາຊາດ. ແລະກ່ຽວກັບບັນຫາທີ່ກວ້າງຂວາງຂອງການທົດລອງນິວເຄລຍຂອງຝຣັ່ງຢູ່ໃນປາຊີຟິກ, ພວກເຮົາໄດ້ຍື່ນຄະດີຢູ່ໃນສານຍຸຕິທໍາສາກົນ, ເຊິ່ງໄດ້ຊ່ວຍໃຫ້ຝຣັ່ງຢຸດການທົດສອບນິວເຄຼຍແລະປິດສະຖານທີ່ທົດສອບ.
ຫຼາຍອົງການສັນຕິພາບ ແລະ ການປົດອາວຸດໄດ້ເນັ້ນໜັກວ່າ ການທູດ, ການແກ້ໄຂຂໍ້ຂັດແຍ່ງ ແລະ ກົນໄກຮັກສາຄວາມປອດໄພທົ່ວໄປ ຄວນໄດ້ຮັບການນຳໃຊ້ເພື່ອສະກັດກັ້ນບໍ່ໃຫ້ການປະທະກັນ ຢູແກຼນ/ຣັດເຊຍ ແຜ່ລາມອອກສູ່ສົງຄາມ, ໄດ້ເພີ່ມທະວີການຂົ່ມຂູ່ຈາກສົງຄາມນິວເຄຼຍ. (ເບິ່ງ ການຍົກເລີກ 2000 ອົງການຈັດຕັ້ງສະມາຊິກຕໍ່ຕ້ານການບຸກລຸກຂອງລັດເຊຍຂອງຢູເຄລນ). ແລະຫຼາຍຄົນສືບຕໍ່ຊຸກຍູ້ຂອບການຮັກສາຄວາມປອດໄພຮ່ວມເພື່ອຊ່ວຍແກ້ໄຂ, ບໍ່ພຽງແຕ່ການປະທະກັນຢູ່ ຢູແກຼນ ເທົ່ານັ້ນ, ຫາກຍັງບັນດາການປະທະກັນຮ້າຍແຮງອື່ນໆໃນທົ່ວໂລກ, ບາງປະເທດທີ່ປະກອບອາວຸດນິວເຄຼຍ.
ຄວາມປອດໄພສາມັນສ້າງຄວາມປອດໄພລະຫວ່າງປະເທດໂດຍຜ່ານກົດໝາຍສາກົນ, ການທູດ ແລະ ການແກ້ໄຂຄວາມຂັດແຍ່ງ. ອີງຕາມແນວຄິດທີ່ວ່າ ຄວາມໝັ້ນຄົງແຫ່ງຊາດບໍ່ສາມາດບັນລຸໄດ້ ຫລື ຍືນຍົງໄດ້ໂດຍການນາບຂູ່ ຫຼື ຫຼຸດຜ່ອນຄວາມໝັ້ນຄົງຂອງປະເທດອື່ນ, ແຕ່ພຽງແຕ່ຮັບປະກັນຄວາມໝັ້ນຄົງຂອງບັນດາປະເທດກ້າວໜ້າ ແລະ ການແກ້ໄຂຄວາມຂັດແຍ້ງກັນລະຫວ່າງປະເທດນີ້ໄດ້ຮັບການແກ້ໄຂຕາມຄວາມຕ້ອງການ. ທັງໝົດ. ການນຳໃຊ້ຄວາມປອດໄພທົ່ວໄປຕໍ່ກັບບັນຫາສຳຄັນຂອງມື້ນີ້ແມ່ນໄດ້ຖືກສຳຫຼວດຢູ່ໃນບົດລາຍງານທີ່ຜ່ານມາ ຄວາມປອດໄພທົ່ວໄປ 2022 ອອກມາ ໂດຍສູນສາກົນ Olof Palme. Helen Clark, ອະດີດນາຍົກລັດຖະມົນຕີນິວຊີແລນ, ເປັນຫນຶ່ງໃນຄະນະກໍາມະຜູ້ຊ່ຽວຊານທີ່ກະກຽມບົດລາຍງານ.
ຄວາມສໍາຄັນຂອງການສຶກສາສັນຕິພາບ
ການນໍາແລະການປະຕິບັດການສຶກສາສັນຕິພາບເຂົ້າໄປໃນໂຮງຮຽນຂອງນິວຊີແລນ, ແລະເປັນບູລິມະສິດທີ່ເຂັ້ມແຂງກ່ຽວກັບການສຶກສາສັນຕິພາບໃນຊຸມຊົນ, ແມ່ນເຫດຜົນຫນຶ່ງທີ່ເຮັດໃຫ້ການຫ້າມອາວຸດນິວຊີແລນຂອງນິວຊີແລນໄດ້ຮັບການສະຫນັບສະຫນູນຈາກຝ່າຍຕ່າງໆ, ແລະເປັນຫຍັງນິວຊີແລນໄດ້ຫັນປ່ຽນຈາກການເປັນທະຫານ. ປະເທດນຶ່ງທີ່ມີຄວາມສະຫງົບສຸກທີ່ສຸດໃນໂລກ. ປະຈຸບັນ ນິວຊີແລນ ອັນດັບ 2nd ກ່ຽວກັບ Global Peace Index.
ນັບຕັ້ງແຕ່ປີ 1980, ມູນນິທິສັນຕິພາບໄດ້ດໍາເນີນໂຄງການສຶກສາສັນຕິພາບແລະການປົດອາວຸດໃນໂຮງຮຽນ. ເຫຼົ່ານີ້ພົບເຫັນການສະຫນັບສະຫນູນຈາກລັດຖະບານໃນປີ 1987 ໂດຍການຮັບຮອງເອົາ ກະຊວງສຶກສາທິການສັນຕິພາບບົດແນະນໍາສໍາລັບໂຮງຮຽນຕິດຕາມດ້ວຍເງິນທຶນຂອງລັດຖະບານສໍາລັບໂຄງການດັ່ງກ່າວ. ໂຄງການດັ່ງກ່າວຊ່ວຍໃຫ້ນັກຮຽນພັດທະນາທັກສະ, ຄວາມຮູ້ ແລະ ທັດສະນະຄະຕິເພື່ອແກ້ໄຂຂໍ້ຂັດແຍ່ງໃນຊີວິດຂອງເຂົາເຈົ້າ ແລະ ສະໜັບສະໜູນສັນຕິພາບ ແລະ ການແກ້ໄຂຂໍ້ຂັດແຍ່ງໃນສັງຄົມທີ່ກວ້າງຂວາງ.
ເບິ່ງ ການສຶກສາສັນຕິພາບແລະຄວາມປອດໄພທົ່ວໄປ: ສັນຕິພາບໃນທາງບວກຈາກໂຮງຮຽນໄປສູ່ໂລກ, Alyn Ware Right Livelihood Lecture, Zurich, ວັນທີ 13 ພຶດສະພາ 2022.
ມີຫຍັງອີກແດ່ທີ່ນິວຊີແລນສາມາດເຮັດໃນມື້ນີ້ເພື່ອປ້ອງກັນສົງຄາມນິວເຄລຍແລະກ້າວຫນ້າທາງດ້ານການຍົກເລີກ nuclear?
ມີກາລະໂອກາດຫລາຍຢ່າງສຳລັບນິວຊີແລນ ເພື່ອກ້າວໄປເຖິງການຫຼຸດຜ່ອນຄວາມສ່ຽງດ້ານນິວເຄຼຍ ແລະ ການປົດອາວຸດນິວເຄຼຍ ໃນເວທີປາໄສສາກົນທີ່ສຳຄັນໃນປີນີ້.
- ສົນທິສັນຍາຫ້າມອາວຸດນິວເຄລຍ: ເຖິງເວລາທີ່ຈະສົ່ງອອກນະໂຍບາຍປອດນິວເຄຼຍຂອງພວກເຮົາ.
ໃນທ້າຍເດືອນມິຖຸນາ, ລັດພາຄີຂອງ ສົນທິສັນຍາຫ້າມອາວຸດນິວເຄລຍ (TPNW) ຈະປະຊຸມສໍາລັບກອງປະຊຸມຄັ້ງທໍາອິດຂອງສົນທິສັນຍາ. ບໍ່ມີປະເທດປະກອບອາວຸດນິວເຄລຍ ຫຼືປະເທດພັນທະມິດໃດໆເປັນສະມາຊິກ, ສະນັ້ນ ກອງປະຊຸມຈະບໍ່ມີຜົນກະທົບໂດຍກົງຕໍ່ເຂົາເຈົ້າ. ເຖິງຢ່າງໃດກໍຕາມ, ໃນການສ້າງປະສົບການຂອງການເກືອດຫ້າມນິວເຄຼຍ, NZ ສາມາດຊຸກຍູ້ໃຫ້ບັນດາປະເທດອື່ນໆຮັບຮອງເອົາມາດຕະການທີ່ຄ້າຍຄືກັນ, ໃນນັ້ນມີການຫ້າມຂົນສົ່ງອາວຸດນິວເຄຼຍ, ຢຸດຕິການລົງທຶນສາທາລະນະໃນອຸດສາຫະກຳອາວຸດນິວເຄຼຍ ແລະ ສ້າງຕັ້ງລັດຖະມົນຕີການປົດອາວຸດນິວເຄຼຍ. ມັນເຖິງເວລາແລ້ວທີ່ຈະສົ່ງອອກນະໂຍບາຍປອດນິວເຄລຍຂອງພວກເຮົາ.
- ສົນທິສັນຍາບໍ່ແຜ່ຂະຫຍາຍ
ໃນເດືອນສິງຫາປີນີ້, ລັດພາຄີຂອງສ ສົນທິສັນຍາບໍ່ແຜ່ຂະຫຍາຍ (NPT) – ຊຶ່ງລວມເຖິງບັນດາປະເທດປະກອບອາວຸດນິວເຄລຍທີ່ສຳຄັນ ແລະ ບັນດາພັນທະມິດຂອງພວກເຂົາເຈົ້າ ພົບປະກັນຢູ່ອົງການສະຫະປະຊາຊາດເປັນເວລາ 4 ອາທິດ ເພື່ອປຶກສາຫາລືກ່ຽວກັບການຫຼຸດຜ່ອນຄວາມສ່ຽງດ້ານນິວເຄຼຍ, ການບໍ່ແຜ່ຂະຫຍາຍ ແລະ ການປົດອາວຸດ. ນີ້ແມ່ນໂອກາດອັນດີເພື່ອໃຫ້ ນິວຊີແລນ ແລະ ບັນດາປະເທດບໍ່ມີນິວເຄຼຍເຂົ້າຮ່ວມກັບບັນດາປະເທດປະກອບອາວຸດນິວເຄຼຍ ແລະ ບັນດາປະເທດພັນທະມິດ, ເພື່ອແນໃສ່ຊຸກຍູ້ບັນດາມາດຕະການຫຼຸດຜ່ອນຄວາມສ່ຽງດ້ານນິວເຄຼຍ ແລະ ການປົດອາວຸດນິວຊີແລນທີ່ສຳຄັນລວມທັງບໍ່ມີການນຳໃຊ້ກ່ອນ, ເລີ່ມດຳເນີນການເຈລະຈາກ່ຽວກັບຂອບເຂດ. ລົບລ້າງອາວຸດນິວເຄລຍ, ແລະໄດ້ຮັບຮອງເອົາຄໍາຫມັ້ນສັນຍາເພື່ອບັນລຸການລົບລ້າງອາວຸດນິວເຄຼຍທັງຫມົດໃນທົ່ວໂລກບໍ່ໃຫ້ເກີນ 100.th ວັນຄົບຮອບຂອງສະຫະປະຊາຊາດ. ສໍາລັບພື້ນຖານແລະການແນະນໍາທີ່ສົມບູນແບບ, ເບິ່ງ ຣີເຊັດ NWC: ກອບວຽກສຳລັບໂລກທີ່ບໍ່ມີນິວເຄລຍ, ເອກະສານປະຊາສັງຄົມສໍາລັບ 10th ກອງປະຊຸມທົບທວນຄືນ NPT.
ເຈົ້າ/ພວກເຮົາສາມາດເຮັດຫຍັງໄດ້ແດ່?
ມີຫຼາຍສິ່ງທີ່ພວກເຮົາສາມາດເຮັດໄດ້ເພື່ອຊ່ວຍຢຸດຢັ້ງໄພຂົ່ມຂູ່ດ້ານນິວເຄຼຍ ແລະກ້າວໜ້າການລົບລ້າງນິວເຄຼຍ.
- ຮັບຮອງຈົດໝາຍເປີດ ປະຕິບັດ NPT: ຈາກໄພຂົ່ມຂູ່ດ້ານນິວເຄລຍເຖິງຄວາມປອດໄພຂອງມະນຸດ;
- ເຂົ້າຮ່ວມກອງທຶນສັນຕິພາບ ໄດ້ຮັບ PEACEWORKS ກັບການປັບປຸງກ່ຽວກັບໂຮງຮຽນ, ໂຄງການຊາວຫນຸ່ມແລະສາກົນ;
- ເຮັດໃຫ້ມີການ ການບໍລິຈາກ ສະໜັບສະໜູນວຽກງານສັນຕິພາບ ແລະ ການປົດອາວຸດສາກົນຂອງປະເທດນີ້ ມູນນິທິສັນຕິພາບນິວຊີແລນ ແລະ Aotearoa ທະນາຍຄວາມເພື່ອສັນຕິພາບ ໄດ້ດໍາເນີນການຮ່ວມມືກັບ ຫ້ອງການສັນຕິພາບ Basel;
- ເຂົ້າຮ່ວມສະມາຄົມສະຫະປະຊາຊາດຂອງນິວຊີແລນ, ຢ້ຽມຢາມ ຍົກເລີກບລັອກທັງໝົດ ແລະ / ຫຼືລົງທະບຽນສໍາລັບ ຍົກເລີກຈົດໝາຍຂ່າວ ZERO ໄດ້ຮັບການປັບປຸງກ່ຽວກັບການປະຕິບັດ / ຂໍ້ລິເລີ່ມຂອງສະຫະປະຊາຊາດສຸມໃສ່ສັນຕິພາບ, ການປົດອາວຸດແລະຄວາມປອດໄພລວມ;
- ເອົາສ່ວນຫນຶ່ງໃນ ຍ້າຍຂະບວນການເງິນອາວຸດນິວເຄລຍ ເພື່ອຊ່ວຍປ່ຽນງົບປະມານ ແລະ ການລົງທຶນຈາກອາວຸດນິວເຄຼຍ ເພື່ອສະໜັບສະໜູນສັນຕິພາບ, ການກະທຳຂອງດິນຟ້າອາກາດ ແລະ ການພັດທະນາແບບຍືນຍົງ.
* Alyn Ware ແມ່ນຜູ້ຕາງຫນ້າສາກົນຂອງມູນນິທິສັນຕິພາບນິວຊີແລນ (Te Ropu Rongomau o Aotearoa), ເຈົ້າຫນ້າທີ່ພິເສດຂອງສະມາຄົມສະຫະປະຊາຊາດນິວຊີແລນກ່ຽວກັບສັນຕິພາບແລະຄວາມຫມັ້ນຄົງສາກົນ, ແລະຜູ້ຕາງຫນ້າສາກົນຂອງ Aotearoa ທະນາຍຄວາມເພື່ອສັນຕິພາບ (ສາຂາ NZ ຂອງສະມາຄົມທະນາຍຄວາມສາກົນ. ຕ້ານອາວຸດນິວເຄລຍ). Alyn ຍັງເປັນຜູ້ປະສານງານທົ່ວໂລກຂອງສະມາຊິກລັດຖະສະພາສໍາລັບການບໍ່ແຜ່ຂະຫຍາຍແລະການປົດອາວຸດນິວເຄລຍ, ແລະຜູ້ອໍານວຍການຫ້ອງການສັນຕິພາບ Basel. ລາວເປັນຫນຶ່ງໃນສອງຄົນນິວຊີແລນ (ອີກຄົນຫນຶ່ງແມ່ນ Rt Hon David Lange) ທີ່ຈະໄດ້ຮັບ ລາງວັນການມີຊີວິດທີ່ຖືກຕ້ອງ ('ລາງວັນ Nobel ສັນຕິພາບທາງເລືອກ') ສໍາລັບການນໍາພາຂອງລາວໃນການສຶກສາສັນຕິພາບແລະການຍົກເລີກນິວເຄລຍ.


text:
ໂດຍໄດ້ຮັບຄຳເຊື້ອເຊີນຂອງການນຳຂັ້ນສູງ ແລະ ລັດຖະບານ ສະຫະພັນ ລັດເຊຍ, ທ່ານນາຍົກລັດຖະມົນຕີ ຟ້າມມິງຈິງ ໄດ້ເຂົ້າຮ່ວມເວທີປາໄສເສດຖະກິດຝ່າຍຕາເວັນອອກ ທີ່ຈັດຂຶ້ນຢູ່ນະຄອນ Vladivostok, ສະຫະພັນ ລັດເຊຍ ໃນວັນທີ 7 ກັນຍາ, ຕາມຮູບແບບທາງໄກ. ເວທີປາໄສມີການເຂົ້າຮ່ວມຂອງທ່ານປະທານາທິບໍດີ ສະຫະພັນ ລັດເຊຍ Putin ແລະ ການນຳຂອງຫຼາຍປະເທດຄື: ຈີນ, ອາກເມເນຍ, ມົງໂກນ, ຫວຽດນາມ…
ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ ໄດ້ເນັ້ນໜັກວ່າ ໃນສະພາບການເສດຖະກິດ ແລະ ການຄ້າໂລກ ພວມປະເຊີນໜ້າກັບຄວາມຫຍຸ້ງຍາກ, ສິ່ງທ້າທາຍນາໆປະການທີ່ມີລັກສະນະທົ່ວໂລກ, ຫວຽດນາມ ມີແຜນນະໂຍບາຍສ້າງພື້ນຖານເສດຖະກິດເອກະລາດ, ເປັນເຈົ້າຕົນເອງ ແລະ ຕັ້ງໜ້າເຊື່ອມໂຍງເຂົ້າກັບສາກົນຢ່າງເລິກເຊິ່ງກວ້າງຂວາງ, ແທດຈິງ. ໄປຄຽງຄູ່ກັບການຄວບຄຸມພະຍາດໂຄວິດ - 19 ຢ່າງມີປະສິດທິຜົນ, ຫວຽດນາມ ກໍ່ປະສົບຜົນສຳເລັດໃນການຮັກສາເສດຖະກິດມະຫາພາກເປັນປົກກະຕິ, ຄວບຄຸມໄພເງິນເຟີ້, ຮັກສາການເຕີບໂຕຢູ່ລະດັບສູງ, ຮັບປະກັນຄວາມດູນດ່ຽງໃຫຍ່ຂອງພື້ນຖານເສດຖະກິດ, ສະພາບການດ້ານການເມືອງ - ສັງຄົມມີສະຖຽນລະພາບ, ບັນດາການເຄື່ອນໄຫວພົວພັນຕ່າງປະເທດໄດ້ຮັບການຍູ້ແຮງ, ການຮ່ວມມືດ້ານເສດຖະກິດ, ການລົງທຶນ, ການທ່ອງທ່ຽວໄດ້ຮັບການຟື້ນຟູຢ່າງຮອບດ້ານ.
ກ່ຽວກັບການພົວພັນດ້ານເສດຖະກິດສອງຝ່າຍ ຫວຽດນາມ - ລັດເຊຍ, ທ່ານນາຍົກລັດຖະມົນຕີ ຟ້າມມິງຈິງ ຢັ້ງຢືນວ່າ ຫວຽດນາມ ຖືເປັນສຳຄັນການພົວພັນຄູ່ຮ່ວມມືຍຸດທະສາດ ຮອບດ້ານ ຫວຽດນາມ - ລັດເຊຍ, ສະເໜີໃຫ້ສອງຝ່າຍສືບຕໍ່ຍູ້ແຮງການຮ່ວມມືໃນທຸກຂະແໜງການ, ຂົງເຂດທີ່ມີທ່າແຮງ, ຍາດແຍງຢ່າງມີປະສິດທິຜົນ ແລະ ຍົກລະດັບສັນຍາການຄ້າເສລີລະຫວ່າງ ຫວຽດນາມ - ສະຫະພັນເສດຖະກິດ ອາຊີ - ເອີລົບ (EAEU) ໂດຍໄວ.
vovworld.vn


text:
ໃນວັນທີ 1 ຕຸລາ 2021 ທີ່ກະຊວງການເງິນ ໄດ້ຈັດພິທີປະກາດການຈັດຕັ້ງພາສີ ປະຈຳນະຄອນຫຼວງວຽງຈັນ ແລະ ສັບຊ້ອນຍົກຍ້າຍ-ແຕ່ງຕັ້ງພະນັກງານພາສີຮັບໜ້າທີ່ໃໝ່ຫຼາຍຕໍາແໜ່ງຜ່ານລະບົບກອງປະຊຸມທາງໄກ,ໂດຍການເປັນປະທານຂອງ ທ່ານ ບຸນເຫຼືອ ສິນໄຊວໍຣະວົງ ຮອງລັດຖະມົນຕີກະຊວງການເງິນ, ມີທ່ານ ກົງຄໍາ ສິດທິວໍລະດາ ຫົວໜ້າກົມຈັດຕັ້ງ ແລະ ພະນັກງານ,ທ່ານ ພູເຂົາຄໍາ ວັນນະວົງໄຊ ຫົວໜ້າກົມພາສີ, ພ້ອມດ້ວຍຄະນະ, ຕາງໜ້າຈາກນະຄອນຫຼວງວຽງຈັນ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ໂອກາດດັ່ງກ່າວ, ທ່ານ ກົງຄໍາ ສິດທິວໍລະດາ ຫົວໜ້າກົມຈັດຕັ້ງ ແລະ ພະນັກງານ ກະຊວງການເງິນ ໄດ້ຜ່ານຂໍ້ຕົກລົງຂອງລັດຖະມົນຕີກະຊວງການເງິນ ສະບັບເລກທີ 4626/4627/4628/4629/ກງ ລົງວັນທີ 21 ກັນຍາ 2021 ວ່າດ້ວຍການຍົກຍ້າຍ ແລະ ແຕ່ງຕັ້ງພະນັກງານຮັບໜ້າທີ່ໃໝ່ຢູ່ກົມພາສີ, ພາສີປະຈຳນະຄອນຫຼວງວຽງຈັນ, ດ່ານພາສີສາກົນຂົວມິດຕະພາບ I, ດ່ານພາສີສາກົນສະໜາມບິນວັດໄຕ, ຫ້ອງການພາສີປະຈໍາລະບົບສາງ, ທ່າບົກທ່ານາແລ້ງ ແລະ ເຂດພັດທະນາກວມລວມໄຊເສດຖາ ນະຄອນຫຼວງວຽງຈັນ.
ໂດຍເຫັນດີຍົກຍ້າຍທ່ານ ວິດາວອນ ໂສມສະເຫຼົາ ຮອງຫົວໜ້າດ່ານພາສີສາກົນສະໜາມບິນວັດໄຕ ໄປຮັບໜ້າທີ່ໃໝ່ຢູ່ກົມພາສີ; ເຫັນດີແຕ່ງຕັ້ງທ່ານ ທອງພັດ ລາດຊະວົງ ຫົວໜ້າກອງຄຸ້ມຄອງພາສີ V ເປັນຫົວໜ້າພາສີປະຈໍານະຄອນຫຼວງວຽງຈັນ, ຍົກຍ້າຍ ແລະ ແຕ່ງຕັ້ງທ່ານ ນາງ ຂັນແກ້ວ ວົງໄຊ ຫົວໜ້າພະແນກກວດກາພາຍໃນກົມພາສີ ເປັນຮອງຫົວໜ້າພາສີປະຈໍາ ນະຄອນຫຼວງວຽງຈັນ, ແຕ່ງຕັ້ງທ່ານ ບົວວັງ ອາດຕະນະພອນ ຮອງຫົວໜ້າກອງຄຸ້ມຄອງພາສີ V ເປັນຮອງຫົວໜ້າພາສີປະຈໍາ ນະຄອນຫຼວງວຽງຈັນ.
ຍົກຍ້າຍ ແລະ ແຕ່ງຕັ້ງທ່ານ ສຸກສະຫວັນ ບົວພາ ຫົວໜ້າພະແນກຄຸ້ມຄອງການຍົກເວັ້ນ ແລະ ງົດເກັບພາສີ ກົມພາສີ ເປັນຫົວໜ້າດ່ານພາສີສາກົນຂົວມິດຕະພາບ I, ແຕ່ງຕັ້ງທ່ານ ຄໍາເພັດ ສີລາວົງ ເປັນຮອງຫົວໜ້າດ່ານພາສີສາກົນຂົວມິດຕະພາບ I,ແຕ່ງຕັ້ງທ່ານ ນາງ ສີຈະເລີນ ພັນດານຸວົງ ຮອງຫົວໜ້າດ່ານພາສີສາກົນສະໜາມບິນວັດໄຕ ເປັນຮອງຫົວໜ້າດ່ານພາສີສາກົນຂົວມິດຕະພາບ I, ຍົກຍ້າຍ ແລະ ແຕ່ງຕັ້ງທ່ານ ນາງ ທິບມະນີ ແກ້ວບຸນພັນ ຮອງຫົວໜ້າພະແນກກວດສອບຄືນການແຈ້ງພາສີ ກົມພາສີ ເປັນຮອງຫົວໜ້າດ່ານພາສີສາກົນຂົວມິດຕະພາບ I.
ຍົກຍ້າຍ ແລະ ແຕ່ງຕັ້ງທ່ານ ຄໍາແປນ ສີຈັນທະລາດ ຮອງຫົວໜ້າພະແນກຮ່ວມມືພາສີສາກົນ ກົມພາສີ ເປັນຫົວໜ້າດ່ານພາສີສາກົນສະໜາມບິນວັດໄຕ, ຍົກຍ້າຍ ແລະ ແຕ່ງຕັ້ງທ່ານ ນາງ ຄໍາພິກ ວິພົນຮຽນ ຮອງຫົວໜ້າດ່ານພາສີສາກົນຂົວມິດຕະພາບ I ແລະ ທ່ານ ນາງ ໂພລັດສະໝອນ ຫຼວງຊະລາດ ຫົວໜ້າຂະແໜງຂອງກົມພາສີ ເປັນຮອງຫົວໜ້າດ່ານພາສີສາກົນສະໜາມບິນວັດໄຕ.
ຍົກຍ້າຍ ແລະ ແຕ່ງຕັ້ງທ່ານ ພູເຂົາ ເຄນຕາອ່ອນ ຮອງຫົວໜ້າພະແນກກວດກາພາຍໃນ ກົມພາສີ ເປັນຫົວໜ້າຫ້ອງການພາສີປະຈໍາລະບົບສາງທ່ານາແລ້ງ ແລະ ສາງໂຊກໄຊ; ຍົກຍ້າຍ ແລະ ແຕ່ງຕັ້ງທ່ານ ອາລຸນໄຊ ແກ້ວພັນທະວົງ ຫົວໜ້າຂະແໜງກົມພາສີ ແລະ ທ່ານ ຂາວພອນ ບາສີໂສມ ຮອງຫົວໜ້າໜ່ວຍງານດ່ານພາສີສາກົນຂົວມິດຕະພາບ I ເປັນຮອງຫົວໜ້າຫ້ອງການພາສີປະຈໍາລະບົບສາງທ່ານາແລ້ງ ແລະ ສາງໂຊກໄຊ.
ຍົກຍ້າຍ ແລະ ແຕ່ງຕັ້ງທ່ານ ຖະໜອມສິດ ຂາວພິບານ ຮອງຫົວໜ້າດ່ານພາສີສາກົນຂົວມິດຕະພາບ I ເປັນຫົວໜ້າຫ້ອງການພາສີປະຈໍາທ່າບົກ ທ່ານາແລ້ງ; ຍົກຍ້າຍ ແລະ ແຕ່ງຕັ້ງທ່ານ ສົມບູນ ພົມມະຈັນ ຮອງຫົວໜ້າພະແນກກວດສອບຄືນການແຈ້ງພາສີ ກົມພາສີ; ທ່ານ ສົມໃຈ ໄຊຍະວົງ ຫົວໜ້າໜ່ວຍງານ ດ່ານພາສີສາກົນສະ ໜາມບິນວັດໄຕ ແລະ ທ່ານ ພອນປະເສີດ ນະລືໂຄດ ຫົວໜ້າຂະແໜງກວດສອບຄືນການແຈ້ງພາສີ ກົມພາສີ ເປັນຮອງຫົວໜ້າຫ້ອງການພາສີປະຈໍາທ່າບົກທ່ານາແລ້ງ; ເຫັນດີແຕ່ງຕັ້ງທ່ານ ສົມເພັດ ໂຄດສຸວັນ ຫົວໜ້າດ່ານພາສີທ້ອງຖິ່ນທ່າເດື່ອ ເປັນຫົວໜ້າຫ້ອງການພາສີປະຈໍາເຂດພັດທະນາກວມລວມໄຊເສດຖາ; ແຕ່ງຕັ້ງ ທ່ານ ນາງ ເພັງ ສີນໍລະເພັດ ຮອງຫົວໜ້າດ່ານພາສີທ້ອງຖິ່ນໜອງດາ ເປັນຮອງຫົວໜ້າຫ້ອງການພາສີປະຈໍາເຂດພັດທະນາກວມລວມໄຊເສດຖາ.
ໂອກາດດັ່ງກ່າວ,ທ່ານ ບຸນເຫຼືອ ສິນໄຊວໍຣະວົງ ຮອງລັດຖະມົນຕີກະຊວງການເງິນ ໄດ້ມີຄຳເຫັນ ແລະໃຫ້ທິດຊີ້ນຳໃນການຈັດຕັ້ງປະຕິບັດວຽກງານໃນຕໍ່ໜ້າ. ທັງນີ້, ກໍ່ຍ້ອນຄວາມຮຽກຮ້ອງຕ້ອງການທາງດ້ານວຽກງານແຕ່ລະໄລຍະຕາມພາລະບົດບາດໃໝ່ຂອງກົມພາສີ ກໍ່ຄືຂອງກົມສາຍຕັ້ງຂອງກະຊວງການເງິນໃນການສັບຊ້ອນໜູນວຽນໃນຂອບຂດທົ່ວປະເທດ.
ສໍາລັບຜູ້ທີ່ໄດ້ຮັບການແຕ່ງຕັ້ງ ແລະ ຍົກຍ້າຍໃນຄັ້ງນີ້ແມ່ນຕ້ອງໄດ້ເອົາໃຈໃສ່ຝຶກຝົນຫຼ່ໍຫຼອມຕົນເອງໃຫ້ມີການພັດທະນາຂຶ້ນໄປເລື້ອຍໆ, ສູ້ຊົນໃນການປະຕິບັດວຽກງານໃຫ້ໄດ້ຮັບຜົນສໍາເລັດ, ສຸມໃສ່ເກັບລາຍຮັບເຂົ້າງົບ ປະມານແຫ່ງລັດ, ຕ້ານ ແລະ ສະກັດກັ້ນການຮົ່ວໄຫຼເຮັດໃຫ້ລາຍຮັບຂອງພາສີ. ພ້ອມກັນນັ້ນ, ທ່ານ ຮອງລັດ ຖະມົນຕີຍັງໄດ້ສະແດງຄວາມຍ້ອງຍໍຊົມເຊີຍບັນດາຄະນະນຳຂອງກົມພາສີທີ່ໄດ້ເອົາໃຈໃສ່ປະຕິບັດໜ້າທີ່ຂອງຕົນໄດ້ດີ, ຊຶ່ງສະແດງອອກໃນ 9 ເດືອນຜ່ານມາລາຍຮັບພາສີເຫັນວ່າມີລັກສະນະເພີ່ມຂຶ້ນ.


text:
ມູນນິທິ McKnight ຍິນດີທີ່ຈະປະກາດວ່າ Paul Rogéຈະເຮັດ ໜ້າ ທີ່ເປັນເຈົ້າ ໜ້າ ທີ່ອາວຸໂສ ສຳ ລັບໂຄງການສາກົນຂອງຕົນ. Rogé ນຳ ເອົາປະສົບການຫຼາຍກວ່າ 20 ປີໃນການຄົ້ນຄວ້າກະສິ ກຳ ແລະການຮ່ວມມືກັບຊາວກະສິກອນໃນ 9 ປະເທດໃນ 4 ທະວີບ. ລາວຈະເລີ່ມຕົ້ນບົດບາດ ໃໝ່ ໃນເດືອນກໍລະກົດ.
ໃນຖານະເປັນເຈົ້າ ໜ້າ ທີ່ໂຄງການອາວຸໂສ, Rogéຈະ ນຳ ພາແລະກ້າວ ໜ້າ ໃນການຄົ້ນຄວ້າວິທະຍາສາດດ້ານຊີວະວິທະຍາໃນຂົງເຂດ ໂຄງການຄົ້ນຄ້ວາປູກພືດຮ່ວມມືເຊິ່ງເຮັດວຽກກັບຊາວກະສິກອນຂະ ໜາດ ນ້ອຍ, ສະຖາບັນຄົ້ນຄ້ວາ, ແລະອົງການພັດທະນາເພື່ອປັບປຸງການເຂົ້າເຖິງອາຫານທ້ອງຖິ່ນ, ແບບຍືນຍົງ, ມີທາດ ບຳ ລຸງແລະສ້າງລະບົບອາຫານທົ່ວໂລກທີ່ມີຄວາມຍຸດຕິ ທຳ. ທີມງານສາກົນປະກອບມີຜູ້ ອຳ ນວຍການໂຄງການ Jane Maland Cady, ປະລິນຍາເອກ, ເຈົ້າ ໜ້າ ທີ່ໂຄງການ Megan Powers, ຜູ້ບໍລິຫານທີມງານໂຄງການ Kelsey Johnson, ແລະທີມງານທີ່ປຶກສາຜູ້ທີ່ສະ ໜັບ ສະ ໜູນ ວຽກງານຂອງໂຄງການຄົ້ນຄວ້າການປູກພືດຮ່ວມມືໃນ 10 ປະເທດ.
"ພວກເຮົາຮູ້ສຶກຕື່ນເຕັ້ນຫລາຍທີ່ຍິນດີຕ້ອນຮັບທ່ານ Paul ແລະຊື່ນຊົມວ່າລາວຈະ ນຳ ເອົາທັດສະນະແລະປະສົບການຂອງລາວມາສູ່ທີມງານຂອງພວກເຮົາໃນຂະນະທີ່ພວກເຮົາເຮັດວຽກຮ່ວມກັບບັນດາຄູ່ຮ່ວມງານທົ່ວໂລກເພື່ອສະ ໜັບ ສະ ໜູນ ການຄົ້ນຄ້ວາວິທະຍາສາດດ້ານກະສິ ກຳ ແລະຊາວກະສິກອນ ” Maland Cady ກ່າວ. “ ພວກເຮົາເຊື່ອຢ່າງເລິກເຊິ່ງວ່າສາຍພົວພັນທີ່ ແໜ້ນ ແຟ້ນແມ່ນ ກຳ ລັງຊຸກຍູ້ໃນການພັດທະນາວຽກງານຂອງພວກເຮົາ. ປະສົບການຂອງໂປໂລແມ່ນສອດຄ່ອງກັບພາລະກິດແລະວິໄສທັດຂອງພວກເຮົາ, ແລະການຮ່ວມມື, ແນວທາງການສຸມໃສ່ຊາວກະສິກອນແມ່ນຊັບສິນ ສຳ ລັບ McKnight ໃນຂະນະທີ່ພວກເຮົາສືບຕໍ່ກ້າວ ໜ້າ ວຽກທີ່ ສຳ ຄັນນີ້.”
Rogéມີປະລິນຍາເອກດ້ານວິທະຍາສາດ, ນະໂຍບາຍແລະການຄຸ້ມຄອງສິ່ງແວດລ້ອມຈາກມະຫາວິທະຍາໄລ California, Berkeley. ລາວເວົ້າສີ່ພາສາ. ນອກ ເໜືອ ຈາກພາສາອັງກິດແລະພາສາຝຣັ່ງ ທຳ ອິດຂອງລາວ, ລາວໄດ້ຮັບຄວາມຄ່ອງແຄ້ວດ້ານພາສາສະເປນແລະປອກຕຸຍການຜ່ານການຄົ້ນຄວ້າປະລິນຍາເອກຢູ່ປະເທດແມັກຊິໂກແລະຢູ່ທີ່ປະເທດບຣາຊິນສອງປີ.
ອາຊີບ ໜຶ່ງ ໄດ້ສຸມໃສ່ການຄົ້ນຄວ້າການຮ່ວມມື, ການຮ່ວມມືຫຼາຍຝ່າຍ
ກ່ອນທີ່ຈະເຂົ້າຮ່ວມ McKnight, Rogéແມ່ນອາຈານສອນແລະທີ່ປຶກສາຄົ້ນຄ້ວາວິທະຍາໄລ Merritt ໃນ Oakland, CA, ບ່ອນທີ່ທ່ານໄດ້ສອນຫຼັກສູດວິຊາການດ້ານກະສິ ກຳ ໃນຕົວເມືອງ. ນອກຈາກນັ້ນ, Rogéໄດ້ເຮັດ ໜ້າ ທີ່ເປັນຮອງປະທານຄະນະ ກຳ ມະການຫຼັກສູດຂອງວິທະຍາໄລ. ວຽກຂອງລາວຢູ່ Merritt ໄດ້ສະ ໜັບ ສະ ໜູນ ການຮ່ວມມືສອງຢ່າງ, ໜຶ່ງ ໃນແຜນງານ 4H ໃນພາກພື້ນເພື່ອເປີດຕົວສະຖາບັນການສຶກສາໃນລະດູຮ້ອນໃນການເປັນຜູ້ ນຳ ຂອງຊາວ ໜຸ່ມ ແລະອີກ ໜຶ່ງ ອົງການທີ່ບໍ່ຫວັງຜົນ ກຳ ໄລໃນທ້ອງຖິ່ນເພື່ອສ້າງໂຄງການຝຶກອົບຮົມຊາວກະສິກອນທ້ອງຖິ່ນ
Rogéມຸ້ງ ໝັ້ນ ທີ່ຈະສ້າງທີມແລະຮ່ວມມືກັນ. ລາວໄດ້ ນຳ ພາການຄົ້ນຄ້ວາຢ່າງປະສົບຜົນ ສຳ ເລັດກັບກຸ່ມຜູ້ມີສ່ວນຮ່ວມລວມທັງຊາວກະສິກອນ, ສັງຄົມພົນລະເຮືອນ, ແລະຜູ້ວາງນະໂຍບາຍ. ສຳ ລັບວຽກງານປະລິນຍາເອກຂອງລາວຢູ່ Oaxaca, Mexico, ລາວໄດ້ເຮັດການຄົ້ນຄວ້າແບບມີສ່ວນຮ່ວມທີ່ສຸມໃສ່ຊາວກະສິກອນແລະການ ນຳ ໃຊ້ວິທີການທາງຊີວະວິທະຍາຂ້າມຊາດ. ວຽກງານຫລັງປະລິນຍາເອກຂອງລາວຢູ່ປະເທດມາລາວີໄດ້ປະເມີນຄວາມເປັນໄປໄດ້ຂອງພືດອາຫານຫຼັກທີ່ມີອາຍຸຫລາຍປີ. ລາວຍັງໄດ້ພະຍາຍາມເອົາຄວາມພະຍາຍາມໃນການ ນຳ ເອົາຊາວກະສິກອນແລະນັກຄົ້ນຄວ້າຂະ ໜາດ ນ້ອຍໃນລັດ California ເຂົ້າໃຈດີຂື້ນວ່າລະບອບການປູກຝັງທີ່ແຕກຕ່າງກັນມີອິດທິພົນຕໍ່ສຸຂະພາບຂອງດິນ. ເປັນເວລາຫລາຍກວ່າ 20 ປີ, ການເນັ້ນ ໜັກ ຂອງRogéແມ່ນການຄົ້ນຄວ້າຮ່ວມມືກັບຊາວກະສິກອນ, ຄວາມຊ່ຽວຊານທີ່ລາວຫວັງທີ່ຈະແບ່ງປັນກັບ McKnight ແລະຄູ່ຮ່ວມງານສາກົນ.
ກິດຈະ ກຳ ອື່ນໆທີ່ເປັນມືອາຊີບຂອງລາວປະກອບມີເປັນສະມາຊິກສະພາບໍລິຫານ ສຳ ລັບ Agroecology Commons, Guerrilla Cartography, ໂຮງຮຽນສະຫະກອນ ໃໝ່ ເພື່ອການສຶກສາຕົວເມືອງແລະຄວາມຍຸດຕິ ທຳ ດ້ານສິ່ງແວດລ້ອມ, ແລະ Golden Gate Cohousing. ລາວ ນຳ ເອົາຄວາມເຂົ້າໃຈເລິກເຊິ່ງກ່ຽວກັບການພັດທະນາໂປແກຼມແລະປະສົບການໃນການວິເຄາະແລະປະເມີນຂໍ້ມູນ.


text:
ຂ່າວສານ
ໃນລະຫວ່າງວັນທີ 12-13 ທັນວາ 2018 ສໍານັກງານຄະນະກໍາມະການຄຸ້ມຄອງຫຼັກຊັບ (ສຄຄຊ) ຮ່ວມກັບ ຕະຫຼາດຫຼັກຊັບລາວ (ຕລຊລ) ແລະ 3 ບໍລິສັດຫຼັກຊັບ ຄື: ບໍລິສັດຫຼັກຊັບ ທຄຕລ-ກທ ຈໍາກັດ, ບໍລິສັດຫຼັກຊັບ ລ້ານຊ້າງ ມະຫາຊົນ ແລະ ບໍລິສັດຫຼັກຊັບ ລາວ-ຈີນ ຈໍາກັດ ໄດ້ຈັດກອງປະຊຸມໂຄສະນາເຜີຍແຜ່ວຽກງານຕະຫຼາດທຶນຂຶ້ນ 2 ຄັ້ງ ຄື: ໃນຕອນເຊົ້າຂອງວັນທີ 12 ທັນວາ 2018 ໄດ້ຈັດກອງປະຊຸມສໍາມະນາໃນຫົວຂໍ້ “ການລະດົມທຶນຈາກມວນຊົນ ແລະ ຈົດທະບຽນໃນຕະຫຼາດຫຼັກຊັບລາວ” ທີ່ ຫ້ອງປະຊຸມໃຫຍ່ ທະນາຄານແຫ່ງ ສປປ ລາວ ສາຂານະຄອນຫຼວງພະບາງ ໃຫ້ແກ່ບັນດາວິສາຫະກິດ, ສະຖາບັນການເງິນ, ອົງການປະກັນສັງຄົມ ແລະ ພະແນກການຕ່າງໆພາຍໃນແຂວງຫຼວງພະບາງ, ຊຶ່ງມີຜູ້ເຂົ້າຮ່ວມທັງໝົດ 92 ທ່ານ, ໂດຍໃຫ້ກຽດການເປັນປະທານຮ່ວມຂອງ ທ່ານ ນ. ຄຳຫຼ້າ ເຮືອນມະນີວົງ ຮອງຫົວໜ້າທະນາຄານແຫ່ງ ສປປ ລາວ ສາຂານະຄອນຫຼວງພະບາງ ແລະ ເຂົ້າຮ່ວມໂດຍ ທ່ານ ນ. ສາຍສະໝອນ ຈັນທະຈັກ ຫົວໜ້າ ສຄຄຊ ແລະ ທ່ານ ວັນຄຳ ວໍຣະວົງ ຜູ້ອຳນວຍການໃຫຍ່ ຕລຊລ. ກອງປະຊຸມດັ່ງກ່າວ ໄດ້ຮັບຟັງການບັນຍາຍຈາກນັກວິທະຍາກອນ ໃນ 4 ຫົວຂໍ້ ຄື: 1. ການລະດົມທຶນຈາກມວນຊົນ ຢູ່ ສປປ ລາວ; 2. ຜົນປະໂຫຍດ ແລະ ການເຂົ້າຈົດທະບຽນໃນຕະຫຼາດຫຼັກຊັບລາວ; 3. ການກຽມຄວາມພ້ອມ ເພື່ອລະດົມທຶນຈາກມວນຊົນ; 4. ຜົນປະໂຫຍດ ແລະ ຂັ້ນຕອນການລົງທຶນໃນຫຼັກຊັບ.
ພ້ອມດຽວກັນນັ້ນ, ໃນຕອນບ່າຍຂອງວັນທີ 13 ທັນວາ 2018 ສຄຄຊ ຍັງໄດ້ຮ່ວມກັບພາກສ່ວນກ່ຽວ ຂ້ອງຈັດກອງປະຊຸມສຳມະນາ ໃນຫົວຂໍ້ “ຄວາມເຂົ້າໃຈພື້ນຖານກ່ຽວກັບການລົງທຶນໃນຮຸ້ນ” ຂຶ້ນທີ່ສະໂມສອນຂອງມະຫາວິທະຍາໄລສຸພານຸວົງ ໃຫ້ແກ່ພະນັກງານຄູອາຈານ ແລະ ນັກສຶກສາ ຈາກ 3 ພາກສ່ວນ ຄື: ມະຫາວິທະຍາໄລສຸພານຸວົງ, ວິທະຍາໄລສ້າງຄູຫຼວງພະບາງ ແລະ ວິທະຍາໄລການເງິນພາກເໜືອ ນະຄອນຫຼວງພະບາງ, ໂດຍການເປັນປະທານຂອງ ທ່ານ ຮອງສາດສະດາຈານ ວິໄຊ ຈັນແສງສະຫວ່າງ ວ່າການອາທິການບໍດີ ມະຫາວິທະຍາໄລສຸພານຸວົງ, ຊຶ່ງມີຜູ້ເຂົ້າຮ່ວມທັງໝົດ 432 ທ່ານ. ກອງປະຊຸມໄດ້ຮັບຟັງການບັນຍາຍ ໃນ 3 ຫົວຂໍ້ ຄື: 1. ພາບລວມຂອງຕະຫຼາດທຶນລາວ; 2. ຕະຫຼາດຫຼັກຊັບລາວທາງເລືອກໃໝ່ຂອງການລະດົມທຶນ ແລະ ລົງທຶນ; 3. ຜົນປະໂຫຍດ ແລະ ຂັ້ນຕອນການລົງທຶນໃນຫຼັກຊັບ.
ທັງສອງກອງປະຊຸມໄດ້ເຮັດໃຫ້ນັກສຳມະນາກອນທີ່ເຂົ້າຮ່ວມໄດ້ຮັບຊາບໃນຫຼາຍບັນຫາກ່ຽວກັບວຽກງານຕະຫຼາດທຶນ ເປັນຕົ້ນແມ່ນ ພາລະບົດບາດຂອງຕະຫຼາດທຶນ ໃນການປະກອບສ່ວນຊຸກຍູ້ການພັດທະນາເສດຖະກິດ-ສັງຄົມ ຂອງ ສປປ ລາວ, ເງື່ອນໄຂການອອກຈຳໜ່າຍຮຸ້ນ ແລະ ຮຸ້ນກູ້, ການນຳໃຊ້ ຕລຊລ ເປັນທາງເລືອກໃນການລະດົມທຶນ ແລະ ລົງທຶນ, ຊຶ່ງໄດ້ລົງເລິກອະທິບາຍລະອຽດກ່ຽວກັບມາດຖານ, ເງື່ອນໄຂ ແລະ ຂັ້ນຕອນ ຂອງບໍລິສັດທີ່ຈະເຂົ້າຈົດທະບຽນໃນ ຕລຊລ, ພ້ອມດ້ວຍຜົນປະໂຫຍດແກ່ບໍລິສັດທີ່ຈະໄດ້ຮັບຈາກການເຂົ້າຈົດທະບຽນ. ນອກນັ້ນ ວິທະຍາກອນກໍ່ຍັງໄດ້ຍົກໃຫ້ເຫັນກ່ຽວກັບຂັ້ນຕອນການເປີດບັນຊີຊື້-ຂາຍຫຼັກຊັບ, ວິທີການສົ່ງຄຳສັ່ງຊື້-ຂາຍຫຼັກຊັບ ແລະ ຜົນປະໂຫຍດທີ່ຜູ້ລົງທຶນຈະໄດ້ຮັບຈາການລົງທຶນໃນຫຼັກຊັບ ຄື: ເງິນປັນຜົນ, ກຳໄລຈາກສ່ວນຕ່າງຂອງການຊື້-ຂາຍ, ສິດໃນການຈອງຊື້ຫຼັກຊັບອອກໃໝ່ ແລະ ສິດໃນການເຂົ້າຮ່ວມ ແລະ ອອກສຽງໃນກອງປະຊຸມຜູ້ຖືຮຸ້ນ.
ໃນຕອນທ້າຍຂອງກອງປະຊຸມ ຍັງໄດ້ມີການແລກປ່ຽນຄຳເຫັນຢ່າງກົງໄປກົງມາ ລະຫວ່າງ ນັກສຳມະນາກອນ ແລະ ວິທະຍາກອນຈາກແຕ່ລະພາກສ່ວນ, ຊຶ່ງໄດ້ເຮັດໃຫ້ນັກສຳມະນາກອນມີຄວາມເຂົ້າໃຈຫຼາຍຂຶ້ນ ແລະ ສາມາດເປັນສ່ວນໜຶ່ງໃນການປະກອບສ່ວນເຂົ້າໃນການຊຸກຍູ້ວຽກງານຕະຫຼາດທຶນຂອງ ສປປ ລາວ ມີການພັດທະນາເທື່ອລະກ້າວ.
ພາບ ແລະ ຂ່າວໂດຍ: ພະແນກຝຶກອົບຮົມ ແລະ ໂຄສະນາເຜີຍແຜ່.


text:
ສິວ, ເປັນທີ່ຮູ້ຈັກທົ່ວໄປເປັນ "ສິວ", ເປັນພະຍາດຜິວຫນັງອັກເສບຊໍາເຮື້ອທີ່ເກີດຂື້ນໃນຮາກຜົມແລະຕ່ອມ sebaceous.ສິວສາມາດນໍາໄປສູ່ hyperpigmentation ຫລັງອັກເສບ, erythema (pockmarks), ແລະຮອຍແປ້ວຖາວອນ (ຮອຍສິວ), ມີຜົນກະທົບທາງຈິດໃຈແລະສັງຄົມຮ້າຍແຮງ.
ຫຼັງຈາກການປະຕິບັດທາງດ້ານຄລີນິກຫຼາຍ, ມັນໄດ້ຖືກພິສູດວ່າການປິ່ນປົວດ້ວຍ photodynamic ແມ່ນວິທີການປິ່ນປົວ photochemical ທີ່ປອດໄພແລະມີປະສິດທິພາບ.ມັນໂດຍກົງແລະປະສິດທິຜົນສາມາດຂ້າເຊື້ອແບັກທີເຣັຍເຊື້ອພະຍາດຕົ້ນຕໍຂອງສິວ: ສິວ Propionibacterium;ສາມາດຍັບຍັ້ງການທໍາງານຂອງຄວາມລັບຂອງຕ່ອມ sebaceous, ຫຼຸດຜ່ອນຄວາມມັນຂອງຜິວຫນັງ;ເປັນຜົນກະທົບ curative ທີ່ດີ.


text:
Aug 13, 2021ກະລຸນາເຂົ້າຮ່ວມຜູ້ຕາງ ໜ້າ Jehan A. Gordon ສໍາລັບການສົນທະນາກ່ຽວກັບວິທີການແກ້ໄຂຄວາມບໍ່ສະເີພາບແລະຄວາມທຸກຍາກຢູ່ໃນເຂດ Greater Northwest Illinois Region – Peoria, Rockford, ແລະ Rock Island. ຄະນະ ກຳ ມະການການລົບລ້າງຄວາມທຸກຍາກແລະຄວາມSecurityັ້ນຄົງທາງເສດຖະກິດຂອງລັດ Illinois ກຳ ລັງເຮັດວຽກຢູ່ໃນ ...
Mar 11, 2021ຫໍສະ ໝຸດ ສາທາລະນະ Rock Island ແລະບໍລິການກົດ ໝາຍ ຂອງລັດ Prairie ຈະເປັນເຈົ້າພາບການ ນຳ ສະ ເໜີ ເສມືນໂດຍບໍ່ເສຍຄ່າກ່ຽວກັບຂະບວນການຍົກເລີກການບັນທຶກຄະດີອາຍາໃນເວລາ 5:30 ໂມງແລງຂອງວັນພຸດທີ 3 ມີນາ. ການ ນຳ ສະ ເໜີ ຈະຖືກສະ ເໜີ ຜ່ານ Zoom, ແລະການລົງທະບຽນແມ່ນ ຈຳ ເປັນ. ເພື່ອລົງທະບຽນ, ເຂົ້າເບິ່ງ ...


text:
ວັນທີ 19 ກັນຍາ 2022 ນີ້ສະພາປະຊາຊົນແຂວງຮັບຕ້ອນການມາເຄື່ອນໄຫວຢ້ຽມຢາມ ແລະ ມາເຮັດວຽກຢູ່ແຂວງຫົວພັນ ຂອງທ່ານ ສົມມາດ ພົລເສນາ ກໍາມະການສູນກາງພັກ ຮອງປະທານສະພາແຫ່ງຊາດ, ມີບັນດາທ່ານ ຮອງປະທານກຳມາທິການ, ຫົວໜ້າ,ຮອງຫົວໜ້າກົມສະພາແຫ່ງຊາດພ້ອມດ້ວຍວິຊາການໂດຍໃຫ້ການຕ້ອນຮັບ ຂອງທ່ານ ນາງ ອຳໄພວອນ ລ້ອມບຸນແພງ ກຳມະການສຳຮອງສູນກາງພັກ, ປະທານຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 8, ປະທານ ສະພາປະຊາຊົນແຂວງ ພ້ອມດ້ວຍຄະນະປະຈຳສະພາປະຊາຊົນແຂວງ, ການນຳຂອງແຂວງ,ຫົວໜ້າ, ຮອງຫົວໜ້າພະແນການທີ່ກ້ຽວຂອງແຂວງ.
ໃນການມາເຄື່ອນໄຫວຢ້ຽມຢາມ ແລະ ເຮັດວຽກຄັ້ງນີ້ ຄະນະທີມງານຍັງໄດ້ຮັບຟັງການລາຍງານໂດຍສັງເຂບກ່ຽວກັບແຜນພັດທະນາເສດຖະກິດ – ສັງຄົມຂອງແຂວງ ຈາກທ່ານ ພອນສຸກ ອິນທະວົງຮອງ ເຈົ້າແຂວງ ແຂວງຫົວພັນ ແລະ ຂະແໜງການສ່ວນທີ່ກ່ຽວຂ້ອງແຂວງເປັນຕົ້ນ ຂົງເຂດຊັບພະຍາກອນທຳມະຊາດ ແລະ ສິ່ງແວດລ້ອມ, ໂຍທາທິການ ແລະ ການຂົນສົ່ງ, ກະສິກຳ ແລະ ປ່າໄມ້, ໂທລະຄົມມະນາຄົມ ແລະ ການສື່ສານ ແລະ ວຽກງານອື່ນໆຈາກນັ້ນບັນດາທ່ານ ຮອງປະທານກຳມາທິການ, ຫົວໜ້າ, ຮອງຫົວໜ້າກົມສະພາແຫ່ງຊາດ ໄດ້ພ້ອມກັນປະກອບຄຳຄິດຄຳເຫັນ ຕໍ່ບົດລາຍງານ ຂອງອົງການປົກຄອງແຂວງ ແລະ ຄຳຖາມເຈາະຈີ້ມ ຂອງຄະນະທ່ານປະທານກອງປະຊຸມ ຢ່າງກົງໄປກົງມາ ເພື່ອເປັນບ່ອນອີງໃນການຈັດຕັ້ງປະຕິບັດ ແລະ ເປັນຂໍ້ມູນໃຫ້ແກ່ກອງປະຊຸມສະໄໝສາມັນ ເທື່ອທີ 4 ຂອງສະພາແຫ່ງຊາດ.
ໃນໂອກາດນີ້ ທ່ານ ຮອງປະທານສະພາແຫ່ງຊາດ ໄດ້ມີຄຳເຫັນໂອ້ລົມຕໍ່ກອງປະຊຸມ ກ່ອນອື່ນ ທ່ານໄດ້ສະແດງຄວາມຍ້ອງຍໍຊົມເຊີຍຕໍ່ການນຳພາ-ຊີ້ນຳ ຂອງຄະນະພັກ, ຄະນະນຳ ຂອງແຂວງໃນການຈັດຕັ້ງປະຕິບັດແຜນພັດທະນາເສດຖະກິດ – ສັງຄົມ ຂອງແຂວງ ມີຜົນສໍາເລັດຫຼາຍດ້ານ, ແຕ່ມີບາງດ້ານຍັງຈະໄດ້ສືບຕໍ່ ປັບປຸງແກ້ໄຂ ໂດຍສະເພາະ ການຕິດຕາມ ກວດກາ ບາງກິດຈະກຳ ຂອງໂຄງການກໍ່ສ້າງພື້ນຖານໂຄງລ່າງພາຍໃນແຂວງ, ໂຄງການອອກໃບຕາດິນທີ່ຕິດພັນກັບ 3 ປະເພດປ່າ ແລະ ບັນຫາອື່ນໆ ທີ່ຕິດພັນກັບການດຳລົງຊີວິດ ຂອງປະຊາຊົນບັນດາເຜົ່າ, ການໃຫ້ຄວາມຮູ້ດ້ານເຕັກນິກວິຊາການເແກ່ປະຊາຊົນ ໃນການປູກ,ລຽ້ງ ເພື່ອແກ້ໄຂຊີວິດການເປັນຢູ່ ຂອງປະຊາຊົນໃຫ້ນັບມື້ນັບດີຂຶ້ນ. ພ້ອມນັ້ນ ທ່ານພ້ອມດ້ວຍຄະນະທີມງານຍັງໄດ້ລົງຕິດຕາມ ກວດກາຢູ່ພາກສະໜາມຕົວຈິງເຊັ່ນ: ໂຄງການກໍ່ສ້າງໂຮງໝໍແຂວງ,ໂຄງການກໍ່ສ້າງສະໜາມບິນໜອງຄ້າງ ແລະ ການຂຸດຄົ້ນ, ປຸ່ງແຕ່ງ ແລະ ສົ່ງອອກ ແຮ່ເຫຼັກ ຂອງບໍລິສັດລາວເອັສພີຈີຊີເອັມຊີ ບໍ່ແຮ່ ຈຳກັດ ( GIMPEX) ຢູ່ບ້ານ ຕະເອົ່າ ເມືອງຊຳເໜືອ ແລະ ຂົວຂ້າມນ້ຳມ່າ ຈຸດບ້ານ ຊຽງຄູນ ເມືອງແອດ ແຂວງຫົວພັນຕື່ມອີກ.
ຂ່າວໂດຍ: ນັກຂ່າວ ສພຂ ຫົວພັນ


text:
ກອງປະຊຸມສະພາປະຊາຄົມການເມືອງ- ຄວາມໝັ້ນຄົງອາຊຽນ ຄັ້ງທີ 14
ໃນວັນທີ 6 ກັນຍາ 2016 ນີ້ ຢູ່ທີ່ຫໍປະຊຸມແຫ່ງຊາດ ນະຄອນຫຼວງວຽງຈັນ ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ເປັນປະທານກອງປະຊຸມສະພາປະຊາຄົມ ການເມືອງ-ຄວາມໝັ້ນຄົງອາຊຽນ ຄັ້ງທີ 14 ໂດຍມີລັດຖະມົນຕີຕ່າງປະເທດຂອງປະເທດ ສະມາຊິກອາຊຽນ ເລຂາທິການໃຫຍ່ອາຊຽນ ແລະ ບັນດາຄະນະຜູ້ແທນເຂົ້າຮ່ວມ.
ກອງປະຊຸມໃນຄັ້ງນີ້ ໄດ້ປຶກສາຫາລືກ່ຽວກັບ ການປະຕິບັດວຽກງານຂອງຂະແໜງການ ທີ່ຢູ່ໃຕ້ເສົາຄ້ຳປະຄົມການເມືອງ-ຄວາມໝັ້ນຄົງອາຊຽນ ໃນໄລຍະຜ່ານມາ. ພ້ອມນັ້ນ, ຍັງໄດ້ປຶກສາຫາລືກ່ຽວກັບການຈັດຕັ້ງປະຕິບັດ ແຜນແມ່ບົດສຳລັບເສົາຄ້ຳປະຊາຄົມການເມືອງ-ຄວາມໝັ້ນຄົງອາຊຽນ 2025 ໃນເດືອນພະຈິກ 2015 ຜ່ານມາ ໃຫ້ມີປະສິດທິຜົນ. ກອງປະຊຸມສະພາປະຊາຄົມການເມືອງ-ຄວາມໝັ້ນຄົງອາຊຽນ ສະແດງຄວາມພໍໃຈສຳລັບຄວາມພະຍາຍາມ ແລະ ຂໍ້ລິເລີ່ມ ຂອງບັນດາປະເທດສະມາຊິກອາຊຽນ ກໍຄືຂະແໜງການພາຍໃຕ້ເສົາຄ້ຳປະຊາຄົມການເມືອງ-ຄວາມໝັ້ນຄົງອາຊຽນ ໃນການຈັດຕັ້ງປະຕິບັດແຜນແມ່ບົດສຳລັບເສົາຄ້ຳປະຊາຄົມການເມືອງ-ຄວາມໝັ້ນຄົງອາຊຽນ 2025, ແລະ ພ້ອມທັງ ຊຸກຍູ້ໃຫ້ບັນດາຂະແໜງການ ເພີ່ມທະວີຄວາມພະຍາຍາມໃນການຈັດຕັ້ງປະຕິບັດກິດຈະກຳ ທີ່ພາຍໃຕ້ຄວາມຮັບຜິດຊອບຂອງຕົນ ແລະ ມີການປະສານງານຢ່າງເປັນລະບົບ ທັງພາຍໃນເສົາຄ້ຳປະຊາຄົມການເມືອງ-ຄວາມໝັ້ນຄົງອາຊຽນ ແລະ ກັບເສົາຄ້ຳອື່ນໆທີ່ມີວຽກງານກ່ຽວຂ້ອງກັນ.
ໃນໂອກາດນີ້ ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວໄດ້ໃຫ້ສັດຕະຍາບັນແກ່ ອະນຸສັນຍາເພີ່ມຕື່ມກົດບັດອາຊຽນ ກ່ຽວກັບກົນໄກແກ້ໄຂຂໍ້ຂັດແຍ່ງອາຊຽນ ແລະ ໄດ້ມອບສານໃຫ້ສັດຕະຍາບັນ ໃຫ້ແກ່ທ່ານເລຂາທິການໃຫຍ່ອາຊຽນ ເພື່ອເກັບຮັກສາໄວ້ທີ່ກອງເລຂາອາຊຽນ.


text:
ຕອນເຊົ້າວັນທີ່ 3 ມີນາ 2022 ທີ່ກະຊວງປ້ອງກັນປະເທດໄດ້ຈັດກອງປະຊຸມວຽກງານການທະຫານທ້ອງຖີ່ນທົ່ວປະເທດຄັ້ງທີ່ V ໂດຍການເປັນປະທານຂອງ ພົນເອກຈັນສະໜອນ ຈັນຍາລາດ ຮອງນາຍຍົກ ລັດຖະມົນຕີ, ລັດຖະມົນຕີກະຊວງປ້ອງກັນປະເທດ ໂດຍມີ ບັນດາລັດຖະມົນຕີ, ຮອງລັດຖະມົນຕີ, ຄະນະພັກແຂວງ, ຮອງເຈົ້າແຂວງ, ຕາງໜ້າກະຊວງ, ກົມ-ກອງ, ທະຫານທ້ອງຖິ່ນທົ່ວປະເທດເຂົ້າຮ່ວມ.
ພົນເອກຈັນສະໜອນ ຈັນຍາລາດ, ຮອງນາຍຍົກລັດຖະມົນຕີ ລັດຖະມົນຕີກະຊວງປ້ອງກັນປະເທດ ກ່າວໃນກອງປະຊຸມຄັ້ງນີ້ວ່າ: ກອງປະຊຸມຂອງພວກເຮົາໃນຄັ້ງນີ້ ໄດ້ດຳເນີນໃນທ່າມກາງບັນຍາກາດທີ່ທົ່ວພັກ-ລັດ, ທົ່ວກອງທັບ ແລະທົ່ວປວງຊົນລາວບັນດາເຜົ່າ ພວມຈັດຕັ້ງຜັນຂະຫຍາຍ ແລະປະຕິບັດມະຕິກອງປະຊຸມໃຫ່ຍຄັ້ງທີ XI ຂອງພັກ ແລະແຜນພັດທະນາເສດຖະກິດ-ສັງຄົມແຫ່ງຊາດ 5 ປີຄັ້ງທີ 9 ແລະຊຸກຍູ້ວຽກງານ 3 ສ້າງເຂົ້າສູ່ລວງເລິກ ຕິດພັນກັບການກໍ່ສ້າງຮາກຖານການເມືອງພັດທະນາຊົນນະບົດໃຫ້ບັນລຸ 4 ເນື້ອໃນ 4 ຄາດໝາຍ ສະເພາະຢູ່ພາຍໃນກອງທັບເຮົາ ກໍ່ພວມຕັ້ງໜ້າປະຕິບັດມະຕິກອງໃຫ່ຍຄັ້ງທີ່ V ຂອງອົງຄະນະພັກກະຊວງປ້ອງກັນປະເທດໃຫ້ກາຍເປັນຮູບປະທຳຕົວຈິງ ຕາມ 4 ໜ້າທີ່ໃຫຍ່ 26 ແຜນງານ ແລະ ຕາມທິດມີແບບແຜນທັນສະໄໝ, ໄປພ້ອມກັບສ້າງຂະບວນການດ້ານຕ່າງໆ ເພື່ອຂໍ່ານັບຮັບຕ້ອນວັນສຳຄັນຕ່າງໆຂອງຊາດໃຫ້ເປັນຂະບວນການກວ້າງຂວາງ.
ວຽກງານການທະຫານທ້ອງຖິ່ນ ແມ່ນມີທີ່ຕັ້ງບົດບາດສຳຄັນຫຼາຍໃນແນວທາງການທະຫານຂອງພັກ, ໃນຕະຫຼອດທຸກໆໄລຍະຂອງການປະຕິວັດປະເທດເຮົາ ບໍ່ວ່າໃນຍາມສົງຄາມ ກໍ່ຄືໃນຍາມສັນຕິພາບ, ພັກເຮົາເວລາໃດ ກໍ່ຢຶດໝັ້ນ ແລະຖືເອົາການປະຕິບັດໜ້າທີ່ປກຊ-ປກສ ທົ່ວປວງຊົນ, ອີງໃສ່ປະຊາຊົນ, ຈາກປະຊາຊົນ, ເອົາກໍາລັງແຮງຂອງມະຫາຊົນແລະ ກໍາລັງໃນແຕ່ລະບໍລິເວນທ້ອງຖິ່ນເພື່ອຕີເອົາຊະນະສັດຕູ ແລະເປັນກໍາລັງແກ່ນສານໃນການປົກປັກຮັກສາ, ພັດທະນາທ້ອງຖິ່ນບ້ານຊ່ອງ, ສະນັ້ນ, ວຽກງານການທະຫານທ້ອງຖິ່ນຈຶ່ງມີບົດບາດສຳຄັນໃນການຈັດຕັ້ງປະຕິບັດແນວທາງປ້ອງກັນຊາດ-ປ້ອງກັນຄວາມສະຫງົບຂອງພັກ, ເຊິ່ງເວລາໃດກໍ່ຕິດພັນກັບໜ້າທີ່ພັດທະນາເສດຖະກິດ-ສັງຄົມຢູ່ທ້ອງຖິ່ນ ແລະຂອບເຂດໃນທົ່ວປະເທດ.
ພົນເອກຈັນສະໜອນ ຈັນຍາລາດ ກ່າວຕໍ່ໄປວ່າ: ໃນຊຸມປີຜ່ານມາ, ກຳລັງປະກອບອາວຸດທ້ອງຖິ່ນຂອງພວກເຮົາ ກໍໄດ້ເອົາໃຈໃສ່ຢ່າງຕັ້ງໜ້າ ກັບກຳລັງຫຼວງປະຕິບັດ 2 ໜ້າທີ່ຍຸດທະສາດຂອງພັກຄື: ປົກປັກຮັກສາ ແລະພັດທະນາປະເທດຊາດ ຍາດໄດ້ຜົນສຳເລັດໃນຫຼາຍດ້ານທີ່ເປັນໜ້າຊື່ນຊົມ, ແຕ່ພ້ອມກັນນັ້ນ ພວກເຮົາ ກໍ່ຍັງມີດ້ານອ່ອນຂໍ້ຄົງຄ້າງຈຳນວນໜຶ່ງ ທີ່ຕ້ອງໄດ້ແກ້ໄຂ. ດັ່ງນັ້ນ, ກອງປະຊຸມໃນຄັ້ງນີ້ ພວກເຮົາຈະໄດ້ພ້ອມກັນຄົ້ນຄວ້າຊອກໃຫ້ເຫັນດ້ານດີ ແລະດ້ານອ່ອນ ທີ່ຍັງຄົງຄ້າງ ຂອງວຽກງານການທະຫານທ້ອງຖິ່ນໃນໄລຍະຜ່ານມາ ໃຫ້ເລີກເຊິ່ງ, ຊອກໃຫ້ເຫັນບັນດາສາເຫດ ເພື່ອມາຖອດຖອນໄດ້ບົດຮຽນ, ບົນພື້ນຖານດັ່ງກ່າວນັ້ນ ເພື່ອກໍານົດທິດທາງ-ໜ້າທີ່ວຽກງານທີ່ຕ້ອງສູ້ຊົນປະຕິບັດໃນຊຸມປີຕໍ່ໜ້າ, ແຕ່ນີ້ຫາປີ 2025 ແນໃສ່ເພື່ອເຮັດໃຫ້ວຽກງານການທະຫານທ້ອງຖິ່ນໃນທົ່ວປະເທດ ມີການຫັນປ່ຽນດີຂຶ້ນຢ່າງຕັ້ງໜ້າ ສາມາດຮັບປະກັນໄດ້ຄວາມສະຫງົບ, ປອດໄພ ທົ່ວປວງຊົນຮອບດ້ານ; ສ້າງແຂວງໃຫ້ກາຍເປັນທິດຍຸດທະສາດໜຶ່ງຂອງປະເທດ, ສ້າງເມືອງໃຫ້ເປັນຫົວໜ່ວຍເອກະລາດສູ້ຮົບ,ສ້າງບ້ານໃຫ້ເປັນປ້ອມໝັ້ນສູ້ຮົບ ແລະກຸ່ມບ້ານສູ້ຮົບຕິດລ່ຽນຢູ່ແຕ່ລະບໍລິເວນຂອງປະເທດ.
ກອງປະຊຸມວຽກງານການທະຫານທົ່ວປະເທດຄັ້ງນີ້, ຈະໄດ້ຮັບຟັງການສະຫຼຸບຕີລາຄາ ແລະກຳນົດທິດທາງວຽກງານການທະຫານທ້ອງຖິ່ນໃນຊຸມປີຕໍ່ໜ້າ, ຟັງການລາຍງານ ແລະການປະກອບຄໍາເຫັນຂອງຜູ້ແທນຈາກບັນດາກະຊວງ, ແຂວງ, ນະຄອນຫຼວງ, ເມືອງ ແລະກົມກອງຈຳນວນໜຶ່ງ.
ຈາກນັ້ນ, ກອງປະຊຸມ ຍັງຈະໄດ້ຮັງຟັງການໂອ້ລົມ ຂອງສະຫາຍເລຂາທິການໃຫ່ຍຄະນະບໍລິຫານງານສູນກາງພັກ, ປະທານປະເທດ, ປະທານຄະນະກຳມະການປກຊ-ປກສ ສູນກາງ.
ກອງປະຊຸມວຽກງານການທະຫານທ້ອງຖິ່ນໃນທົ່ວປະເທດ ຄັ້ງທີ V ຈະດຳເນີນເປັນເວລາ 2 ວັນ


text:
ຍສໝ - ໄລ່ມາຮອດປັດຈຸບັນ, ແຂວງເງະອານ ແລະ 3 ແຂວງປະເທດລາວ ທີ່ມີເສັ້ນຊາຍແດນຮ່ວມກັນ ຈັດຕັ້ງການແຮກສ່ຽວໄດ້ 21 ຄູ່ ບ້ານ - ບ້ານ, ປ້ອມທະຫານຊາຍແດນ 8 ປ້ອມ ກັບບັນດາກອງຮ້ອຍ, ຄ້າຍຕຳຫຼວດ ກັບ 3 ແຂວງຫົວພັນ - ຊຽງຂວາງ - ບໍລິຄຳໄຊ.
ຕອນເຊົ້າວັນທີ 7 ທັນວາ, ຢູ່ສຳນັກງານສູນກາງພັກ, ທ່ານເລຂາທິການໃຫຍ່ພັກກອມມູນິດຫວຽດນາມ ຫງວຽນຟູ໋ຈ້ອງ ໄດ້ໃຫ້ການຕ້ອນຮັບຄະນະຜູ້ແທນການທະຫານຂັ້ນສູງຂອງລາວ ໂດຍ ທ່ານຮອງນາຍົກລັດຖະມົນຕີ, ລັດຖະມົນຕີກະຊວງປ້ອງກັນປະເທດລາວ ຈັນສະໝອນ ຈັນຍາລາດ ໄດ້ມາຢ້ຽມຢາມ ແລະ ເຂົ້າຮ່ວມງານວາງສະແດງການປ້ອງກັນປະເທດສາກົນ ຫວຽດນາມ ປີ 2022.
ເນື່ອງໃນໂອກາດຈັດຕັ້ງລາຍການໂອ້ລົມສົນທະນາມິດຕະພາບ ນະຄອນໂຮ່ຈີມິນ ຄັ້ງທີ 1 ປີ 2022, ຕອນບ່າຍວັນທີ 3 ທັນວາ, ທ່ານຮອງປະທານຄະນະກຳມະການປະຊາຊົນນະຄອນໂຮ່ຈີມິນ ໂງມິງເຈົາ ໄດ້ໃຫ້ການຕ້ອນຮັບການນຳບັນດາທ້ອງຖິ່ນຂອງລາວ, ກຳປູເຈຍ ແລະ ສ.ເກົາຫຼີ.
ຫວ່າງແລ້ວນີ້, ຢູ່ຮ່າໂນ້ຍ, ຄະນະໂຄສະນາສຶກສາສູນກາງພັກ ໄດ້ເປັນປະທານ, ສົມທົບກັບກົມໃຫຍ່ການເມືອງກອງທັບປະຊາຊົນຫວຽດນາມ, ບັນດາກະຊວງ, ຂະແໜງການຈັດຕັ້ງພິທີມອບລາງວັນການເສັງຂຽນຊອກຮູ້ຄວາມຮູ້ກ່ຽວກັບທະເລ, ໝູ່ເກາະຫວຽດນາມ ປີ 2022 ດ້ວຍຫົວຂໍ້ “ປະເທດຢູ່ຄື້ນທະເລ”. ລາຍການໄດ້ຈັດຕັ້ງຢູ່ສູນວິທະຍຸກະຈາຍສຽງ-ໂທລະພາບກອງທັບ.
ຕອນບ່າຍວັນທີ 30 ພະຈິກ, ຢູ່ຮ່າໂນ້ຍ, ຄະນະພະນັກງານກອງທັບປະຊາຊົນລາວ ນໍາໂດຍສະຫາຍພັນໂທ ອາໄພ ອະໄພຍະວົງ, ຮອງຫົວໜ້າບັນນາທິການໜັງສືພິມກອງທັບປະຊາຊົນລາວ ພ້ອມດ້ວຍຄະນະ ໄດ້ມາຢ້ຽມຢາມ ແລະເຮັດວຽກຢູ່ໜັງສືພິມກອງທັບປະຊາຊົນ ເນື່ອງໃນໂອກາດມາຫວຽດນາມ ເຂົ້າຮ່ວມຊຸດຝຶກອົບວຽກງານສື່ມວນຊົນ.
ຕອນບ່າຍວັນທີ 29 ພະຈິກ, ທີ່ແຂວງຮ່າຕິ້ງ ສສ. ຫວຽດນາມ ໄດ້ດໍາເນີນກອງປະຊຸມຮ່ວມມືປົກປັກຮັກສາປ່າ, ສະກັດກັ້ນ ແລະຕ້ານໄຟໄໝ້ປ່າລະຫວ່າງພະແນກກະສິກໍາ ແລະພັດທະນາຊົນນະບົດແຂວງຮ່າຕິ້ງ ກັບພະແນກກະສິກໍາ ແລະປ່າໄມ້ແຂວງຄໍາມ່ວນ ແລະແຂວງບໍລິຄໍາໄຊ.
ຫວ່າງແລ້ວນີ້, ທີ່ຮ່າໂນ້ຍ ໄດ້ດໍາເນີນພິທີເປີດຊຸດຝຶກອົບຮົມນາຍທະຫານຕິດຕາມໄປນໍາ, ຕິດຕໍ່ສື່ສານ ແລະນາຍແປພາສາ ເພື່ອຮັບໃຊ້ງານວາງສະແດງປ້ອງກັນຊາດສາກົນ ຫວຽດນາມ ປີ 2022.
ຍສໝ - ໂຄງການຍົກລະດັບໂຮງຮຽນປະຖົມມິດຕະພາບແຂວງ ຈຳປາສັກ ນີ້ແມ່ນຂອງຂວັນຂອງນະຄອນດ່ານັ້ງ ມອບໃຫ້ແກ່ສະມາຄົມຊາວຫວຽດນາມ ອາໄສຢູ່ແຂວງຈຳປາສັກ ລາວ ເຊິ່ງມີມູນຄ່າລົງທຶນ 7 ຕື້ດົ່ງ.
ຍສໝ - ທ່ານຮອງປະທານ, ເລຂາທິການໃຫຍ່ຄະນະກໍາມະການສູນກາງແນວໂຮມປະເທດຊາດ ຫວຽດນາມ ເລຕ້ຽນເຈົາ ແລະ ທ່ານຮອງປະທານສູນກາງແນວລາວ ສ້າງຊາດ ຄໍາເຜີຍ ບຸດດາວຽງ ໄດ້ຕາງໜ້າສອງຝ່າຍ ລົງນາມໃນຖະແຫຼງການຮ່ວມກ່ຽວກັບການສ້າງຊາຍແດນຫວຽດນາມ-ລາວ ແຫ່ງສັນຕິພາບ, ມິດຕະພາບ, ການຮ່ວມມືເພື່ອພ້ອມກັນພັດທະນາ ໃນໄລຍະ 2022-2025.
ຍສໝ - ສະຫາຍພົນຈັດຕະວາ ຕະກວາງຈວຽນ, ຫົວໜ້າບັນນາທິການວາລະສານທ່ົວປວງຊົນປ້ອງກັນຊາດ ໃຫ້ຮູ້ວ່າ ໃນໄລຍະເກືອບ 1 ເດືອນ, ເຖິງວ່າເງື່ອນໄຂຍັງປະສົບກັບຄວາມຫຍຸ້ງຍາກ ຫຼາຍຢ່າງກໍ່ຕາມ, ແຕ່ຊຸດຝຶກອົບຮົມ ໄດ້ປະຕິບັດຖືກຕາມແຜນການ, ເນື້ອໃນໂຄງການທີ່ໄດ້ວາງອອກ ແລະບັນລຸໝາກຜົນທີ່ດີ.
ຍສໝ - ການຢ້ຽມຢາມ ດໍາເນີນແຕ່ວັນທີ 17-19 ພະຈິກ 2022, ເພື່ອແນໃສ່ ຜັນຂະຫຍາຍຈັດຕັ້ງການເຄື່ອນໄຫວສະເຫຼີມສະຫຼອງ “ປີສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມ 2022”; ປະກອບສ່ວນປັບປຸງສາຍ ພົວພັນມິດຕະພາບ, ຄວາມສາມັກຄີແບບພິເສດລະຫວ່າງກອງທັບສອງປະເທດ ເວົ້າລວມ, ເວົ້າສະເພາະ ກົມໃຫຍ່ການເມືອງ ກອງທັບປະຊາຊົນສອງປະເທດ ກວ່າອີກ.
ໂດຍປະຕິບັດຕາມແຜນການຮ່ວມມືລະຫວ່າງກະຊວງປ້ອງກັນປະເທດ ສອງປະເທດ ຫວຽດນາມ - ລາວ ປີ 2022, ຕອນເຊົ້າວັນທີ 17 ພະຈິກ 2022, ສະຫາຍ ພົນເອກ ເລືອງເກື່ອງ ກໍາມະການກົມການເມືອງ, ຄະນະປະຈໍາຄະນະພັກການທະຫານສູນກາງ, ຫົວໜ້າກົມໃຫຍ່ການເມືອງກອງທັບປະຊາຊົນຫວຽດນາມ ນໍາໜ້າຄະນະຜູ້ແທນພະນັກງານການເມືອງຂັ້ນສູງກອງທັບປະຊາຊົນ ຫວຽດນາມ ເດີນທາງໄປຢ້ຽມຢາມ ສປປ ລາວ ຢ່າງເປັນທາງການ ແຕ່ວັນທີ 17 ຫາວັນທີ 19 ພະຈິກ 2022.
ຍສໝ - ການຢ້ຽມຢາມໄດ້ດໍາເນີນໄປໃນໄລຍະທີ່ສອງປະເທດ, ສອງກອງທັບ ຈັດຕັ້ງຫຼາຍກິດຈະກໍາເຄື່ອນໄຫວທີ່ມີຄວາມໝາຍໃນ “ປີສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມ 2022” ແນໃສ່ສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດ (5-9-1962 - 5-9-2022) ແລະ 45 ປີແຫ່ງວັນເຊັນສົນທິສັນຍາມິດຕະພາບ ແລະການຮ່ວມມື (18-7-1977 - 18-7-2022) ລະຫວ່າງສອງປະເທດ.
ວັນທີ 16 ພະຈິກ, ທ່ານ ຫງວຽນຊວນຟຸກ ປະທານປະເທດຫວຽດນາມ ແລະພັນລະຍາ ພ້ອມດ້ວຍຄະນະຜູ້ແທນຂັ້ນສູງຫວຽດນາມ ໄດ້ໄປຮອດສະໜາມບິນຖານທັບອາກາດ ດອນເມືອງ (Don Mueang) ແຫ່ງລາຊະອານາຈັກໄທ, ນະຄອນຫຼວງ ບາງກອກ, ເລີ່ມຕົ້ນການຢ້ຽມຢາມ ລາຊະອານາຈັກ ໄທ ຢ່າງເປັນທາງການ ແລະເຂົ້າຮ່ວມກອງປະຊຸມຜູ້ນຳເສດຖະກິດເວທີປາໄສການຮ່ວມມືເສດຖະກິດ ອາຊີ - ປາຊີຟິກ (APEC) ຄັ້ງທີ 29.
ຍສໝ - ທ່ານຮອງເລຂາຄະນະພັກແຂວງ ກໍຢືນຢັນວ່າ ບັນດາການເຄື່ອນໄຫວສະແດງໃຫ້ເຫັນຈິດໃຈສະໜິດຕິດແທດລະຫວ່າງພັກ, ລັດ ແລະ ປະຊາຊົນສອງປະເທດເວົ້າລວມ, ໃນນັ້ນມີ ແຂວງ ເທື່ອທຽນເຫ້ວ ແລະ ບັນດາແຂວງຂອງລາວ ທີ່ມີເສັ້ນຊາຍແດນຮ່ວມກັນເວົ້າສະເພາະ.
ຫວ່າງແລ້ວນີ້, ທີ່ພະນົມເປັນ, ທ່ານ ບຸ່ຍແທັງເຊິນ ລັດຖະມົນຕີກະຊວງການຕ່າງປະເທດຫວຽດນາມ ໄດ້ມີການພົບປະກັບທ່ານ Enrique Manalo ລັດຖະມົນຕີກະຊວງການຕ່າງປະເທດຟິລິບປິນ.
ໃນລະຫວ່າງວັນທີ 10-11 ພະຈິກ, ກອງບັນຊາການທະຫານຊາຍແດນແຂວງດ້ຽນບຽນ (ຫວຽດນາມ) ແລະກອງບັນຊາການທະຫານແຂວງຜົ້ງສາລີ (ລາວ) ໄດ້ສົມທົບກັນລາດຕະເວນຮ່ວມຢູ່ເຂດຊາຍແດຍ.
ຍສໝ - ຕອນບ່າຍວັນທີ 9 ພະຈິກ, ຢູ່ດ່ານຊາຍແດນສາກົນລາໄລ, ແຂວງກວາງຈິ, ກອງບັນຊາການທະຫານ ແຂວງ ເທື່ອທຽນເຫ້ວ ໄດ້ສົມທົບກັບບັນດາຫົວໜ່ວຍ ຈັດຕັ້ງການມອບເຂົ້າສານໃຫ້ກອງບັນຊາການທະຫານຂອງ 2 ແຂວງ ສາລະວັນ ແລະ ເຊກອງ (ສປປ ລາວ).
ຍສໝ - ອ່າວຮະລອງແມ່ນຫນຶ່ງໃນ 10 ສະຖານທີ່ມະຫັດສະຈັນທາງທໍາມະຊາດທີ່ຫນ້າປະທັບໃຈທີ່ສຸດໃນໂລກ.
ຕອນບ່າຍວັນທີ 7 ພະຈິກ, ທ່ານພົນຕີ Bartolome Vicente Bacarro, ຫົວໜ້າເສນາທິການບັນດາກໍາລັງປະກອບອາວຸດຟີລິບປີນ ໄດ້ເປັນປະທານພິທີຕ້ອນຮັບທ່ານພົນໂທ ຫງວຽນເຕິນເກືອງ, ຫົວໜ້າກົມໃຫຍ່ເສນາທິການກອງທັບປະຊາຊົນຫວຽດນາມ, ຮອງລັດຖະມົນຕີກະຊວງປ້ອງກັນປະເທດຫວຽດນາມ.
ວັນທີ 4 ພະຈິກ 2022, ເຊິ່ງເປັນວັນບັນດາປະເທດໃນສະມາຄົມປະຊາຊາດ ອາຊີຕາເວັນອອກສ່ຽງໃຕ້ (ອາຊຽນ) ແລະ ຈີນ ໄດ້ລົງນາມໃນຖະແຫຼງການແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ (DOC) ໃນຂອບເຂດກອງປະຊຸມສຸດຍອດ ອາຊຽນ ຄັ້ງທີ 8 ຈັດຂຶ້ນຢູ່ ກຳປູເຈຍ (ເດືອນພະຈິກ 11 ປີ 2002) ຄົບຮອບ 20 ປີເຕັມ.
ເນື່ອງໃນໂອກາດການປະຕິບັດງານຢູ່ນະຄອນຫຼວງວຽງຈັນ, ປະເທດລາວ, ຕອນບ່າຍວັນທີ 1 ພະຈິກ, ຄະນະປະຕິບັດງານກະຊວງປ້ອງກັນປະເທດຫວຽດນາມ ນຳໂດຍສະຫາຍພົນໂທ ຫວູຫ໋າຍຊ໋ານ ຮອງລັດຖະມົນຕີກະຊວງປ້ອງກັນປະເທດຫວຽດນາມ ໄດ້ໄປຢ້ຽມຢາມ ແລະເຂົ້າຢ້ຽມຂໍ່ານັບສະຫາຍພົນເອກ ຈັນສະໝອນ ຈັນຍາລາດ, ຮອງນາຍົກລັດຖະມົນຕີ, ລັດຖະມົນຕີກະຊວງປ້ອງກັນປະເທດລາວ. ເຂົ້າຮ່ວມຍັງມີສະຫາຍພົນໂທ ຟຸ່ງສີເຕິ໊ນ ຮອງຫົວໜ້າກົມໃຫຍ່ ເສນາທິການກອງທັບປະຊາຊົນຫວຽດນາມ.
ຫວ່າງແລ້ວນີ້, ຄ້າຍທະຫານຊາຍແດນດ່ານຊາຍແດນອາເດີດ (ທະຫານຊາຍແດນແຂວງເທື່ອທຽນເຫວ້) ໄດ້ສົມທົບກັບຄະນະກໍາມະການແນວໂຮມປະເທດຊາດຫວຽດນາມ ແລະຄະນະບໍລິຫານງານສະມາຄົມພຸດທະສາສະໜາ ຫວຽດນາມ ເມືອງອາເລື໊ອຍ ຈັດຕັ້ງການມອບຂອງຂວັນໃຫ້ປະຊາຊົນບ້ານກາໂລ, ກອງຮ້ອຍທະຫານຊາຍແດນ 531, ປ້ອມຕໍາຫຼວດຕາວ່າງ (ເມືອງກະລຶມ, ແຂວງເຊກອງ, ປະເທດລາວ).
ຫວ່າງແລ້ວນີ້, ຢູ່ແຂວງຫຼວງພະບາງ, ກອງບັນຊາການທະຫານຊາຍແດນແຂວງດ້ຽນບຽນ (ຫວຽດນາມ) ແລະກອງບັນຊາການ ປກສ ແຂວງຫຼວງພະບາງ (ລາວ) ໄດ້ຈັດຕັ້ງການພົບປະຮ່ວມມື ຄັ້ງທີ 10.
ທີ່ການສຳພາດ, ທ່ານເອກອັກຄະລັດຖະທູດ ຟ້າມຊາວມາຍ ຢັ້ງຢືນວ່າ ການຢ້ຽມຢາມຂອງທ່ານເລຂາທິການໃຫຍ່ ຫງວຽນຝຸຈ້ອງ ມີຄວາມໝາຍສຳຄັນທີ່ສຸດໃນການເຮັດໃຫ້ການພົວພັນຫວຽດນາມ - ຈີນເລິກເຊິ່ງກ່ວາອີກ.
ວັນທີ 27 ຕຸລາ, ຢູ່ສໍານັກງານກະຊວງປ້ອງກັນປະເທດ, ທ່ານພົນໂທ ຮວ່າງຊວນຈ໊ຽນ ຮອງລັດຖະມົນຕີກະຊວງປ້ອງກັນປະເທດຫວຽດນາມ ໄດ້ຕ້ອນຮັບ ແລະເຮັດວຽກກັບທີ່ປຶກສາທູດຝ່າຍປ້ອງກັນຊາດ ແລະທະຫານບົກ, ທີ່ປຶກສາທູດຝ່າຍທະຫານເຮືອ ແລະທີ່ປຶກສາທູດຝ່າຍທະຫານອາກາດ ໄທ ປະຈໍາ ຫວຽດນາມ.
ທ່ານພົນໂທຮ່ວາງຊວັນຈຽນ ຢັ້ງຢືນວ່າ, ການນຳກະຊວງປ້ອງກັນປະເທດ ຫວຽດນາມ ຍາມໃດກໍ່ສະໜັບສະໜູນ ແລະ ສ້າງທຸກເງື່ອນໄຂສະດວກເພື່ອໃຫ້ສອງອົງການເພີ່ມທະວີການຮ່ວມມື, ປະກອບສ່ວນເຮັດໃຫ້ການພົວພັນຮ່ວມມືດ້ານປ້ອງກັນຊາດລະຫວ່າງສອງປະເທດເລິກເຊິ່ງກ່ວາອີກ.
ທ່ານພົນຕີ ຄຳກິ່ງ ຜຸຍລະມະນີວົງ ໃຫ້ຮູ້ວ່າປະຈຸບັນ, ຄວາມຫຍຸ້ງຍາກກ່ຽວກັບຢາເສບຕິດ ແລະ ການເຄື່ອນໄຫວຂອງອາດຊະຍາກຳຢາເສບຕິດຢູ່ແຕ່ລະປະເທດ, ພິເສດແມ່ນຢູ່ເສັ້ນຊາຍແດນສອງປະເທດ ຍັງຜັນແປຢ່າງສັບສົນ.
ອົງການນີ້ສົມທົບກັບລັດຖະບານ ອົດສະຕາລີ ໄດ້ສະໜອງວັກຊິນກັນໂຄວິດ - 19 ຂອງ Pfizer – BioiNTech ຈຳນວນ 4,2 ລ້ານໂດສ ໃຫ້ແກ່ ຫວຽດນາມ.
ຕອນບ່າຍວັນທີ 22 ຕຸລາ, ພະແນກອຸດສາຫະກໍາ ແລະການຄ້າແຂວງດ້ຽນບຽນ ສົມທົບກັບພະແນກອຸດສາຫະກໍາ ແລະການຄ້າ 6 ແຂວງພາກເໜືອລາວ: ຜົ້ງສາລີ, ຫຼວງພະບາງ, ອຸດົມໄຊ, ໄຊຍະບູລີ, ຫຼວງນໍ້າທາ, ບໍ່ແກ້ວ ຈັດຕັ້ງກອງປະຊຸມຕີລາຄາໝາກຜົນ 1 ປີ ແລະປຶກສາຫາລືມາດຕະການຜັນຂະຫຍາຍການປະຕິບັດບົດບັນທຶກການຮ່ວມມື ໄລຍະ 2021-2023.


text:
Capricorn 2023 Horoscope ການຄາດເດົາປະຈໍາປີ
ເນື້ອໃນ
ລາສີມັງກອນ Horoscope 2023 ຄາດຄະເນວ່າ ຄົນ Capricorn ຄວນກຽມພ້ອມສໍາລັບການເຫນັງຕີງທີ່ສໍາຄັນໃນຊີວິດຂອງເຂົາເຈົ້າໃນລະຫວ່າງປີ. ລັກສະນະຂອງດາວພະຫັດໃນລະຫວ່າງການເລີ່ມຕົ້ນຂອງປີຈະເປັນປະໂຫຍດສໍາລັບຄວາມສຸກໃນຄອບຄົວຂອງປະຊາຊົນ Capricorn. ມັນຈະສ້າງຄວາມສະດວກສະສົມຂອງຊັບສິນແລະ ລາຍການຫລູຫລາ. ຫຼັງຈາກເດືອນເມສາ, ຄວາມສໍາພັນຄວາມຮັກຈະຈະເລີນຮຸ່ງເຮືອງ. ເດັກນ້ອຍຈະມີຄວາມກ້າວຫນ້າຢ່າງຫຼວງຫຼາຍໃນກິດຈະກໍາຂອງເຂົາເຈົ້າ. ໃນທາງກົງກັນຂ້າມ, ລັກສະນະຂອງ Saturn ແມ່ນບໍ່ເອື້ອອໍານວຍຕໍ່ຄວາມສໍາພັນໃນຄອບຄົວ, ການເດີນທາງ, ແລະສະຫວັດດີການເສດຖະກິດ.
ຊີວິດຄອບຄົວສັນຍາວ່າຈະ ມີຄວາມສຸກ ຕະຫຼອດປີ. ຄວາມຮັກຄົນມີຄູ່ຄວາມສຳພັນຈະເບີກບານ, ຊີວິດຄູ່ສົມລົດຈະສົມຫວັງ. ຈະມີຄວາມເຂົ້າໃຈທີ່ດີເລີດໃນສາຍພົວພັນສົມລົດ. ໃນລະຫວ່າງປີ, ເຈົ້າຈະຖືກບັງຄັບໃຫ້ຕັດສິນໃຈປ່ຽນແປງຊີວິດ, ເຊິ່ງຄວນຈະຖືກພິຈາລະນາຢ່າງຈິງຈັງ.
ດາວເສົາ ແລະດາວພະຫັດ ຈະຊ່ວຍໃຫ້ຜູ້ປະກອບອາຊີບມີຄວາມເກັ່ງກ້າສາມາດໃນຂະແໜງການຂອງຕົນ. ປີແມ່ນໃຫ້ຄໍາຫມັ້ນສັນຍາສໍາລັບນັກສຶກສາທີ່ຈະເຮັດໄດ້ດີໃນຂະແຫນງການວິຊາການ. ພວກເຂົາເຈົ້າຈະດີເລີດໃນການສຶກສາວິຊາຊີບແລະກິດຈະກໍາການຄົ້ນຄວ້າ. ກະແສເງິນຈະໄດ້ຮັບຜົນກະທົບ, ແລະທຸລະກິດຈະໄດ້ຮັບຜົນກະທົບ. ບໍ່ຄວນລົງທຶນໃນຂໍ້ສະເຫນີທີ່ມີຄວາມສ່ຽງ. ຕິດກັບວິທີການທີ່ປອດໄພຂອງ ການໄດ້ມາເງິນ. ສຸຂະພາບຈະຢູ່ໃນ tentically ແລະຮຽກຮ້ອງໃຫ້ມີການດູແລແລະການແກ້ໄຂທີ່ເຫມາະສົມ.
Capricorn 2023 Horoscope ຄວາມຮັກ
ຊີວິດກັບຄູ່ສົມລົດຂອງເຈົ້າຈະມີຄວາມສຸກແລະຂໍ້ຕົກລົງສົມບູນຈະມີຢູ່ໃນທຸກເລື່ອງ. ຈະບໍ່ມີການຂັດແຍ້ງກັນແລະຊີວິດຈະສະດວກສະບາຍ. ທ່ານຈະໄດ້ຮັບການຮ່ວມມືຄົບຖ້ວນສົມບູນຈາກຄູ່ຮ່ວມຊີວິດຂອງທ່ານໃນສິ່ງທີ່ທ່ານສະເຫນີ. ຄວາມຂັດແຍ່ງທັງໝົດ, ຖ້າມີ, ຈະໄດ້ຮັບການແກ້ໄຂຢ່າງມີໄມຕີຈິດ. ຄວາມຮັກຄວາມສໍາພັນ ໂສດຍັງຈະມີຄວາມສຸກ.
Capricorn ຈະແຕ່ງງານໃນປີ 2023 ບໍ?
ໂອກາດການແຕ່ງງານຂອງ Capricorns ມີຄວາມສະດວກສະບາຍໃນປີ 2023. ຄວາມພະຍາຍາມໃນຄວາມຮັກຂອງເຈົ້າຈະມີກໍາໄລຫຼາຍໃນລະຫວ່າງປີ. ເຈົ້າອາດຈະເລືອກທີ່ຈະແຕ່ງງານກັບເຂົາເຈົ້າໃນສະຖານະການນີ້. ປີນີ້, ເດືອນມັງກອນຫາເດືອນພຶດສະພາຈະເປັນ ມີປະໂຫຍດຫຼາຍ ກັບທ່ານ
ການພະຍາກອນຄອບຄົວ Capricorn 2023
ການເລີ່ມຕົ້ນຂອງປີອາດຈະມີບັນຫາເລັກນ້ອຍສໍາລັບເລື່ອງຄອບຄົວເພາະວ່າລັກສະນະຂອງດາວພະຫັດ. ຫຼັງຈາກເດືອນເມສາ, ການຊ່ວຍເຫຼືອຂອງຕໍາແຫນ່ງທີ່ເອື້ອອໍານວຍຂອງ Saturn ແລະ Jupiter, ວຽກງານໃນຄອບຄົວຈະນໍາສະເຫນີຮູບພາບທີ່ສົດໃສ. ທ່ານຈະມີຄວາມຕັ້ງໃຈໃນເລື່ອງຄອບຄົວຫຼາຍຂຶ້ນ ແລະໄດ້ຮັບການຮ່ວມມືຢ່າງເຕັມທີ່ຈາກສະມາຊິກໃນຄອບຄົວທັງໝົດ. ຈະມີຄວາມສໍາພັນທີ່ສົມບູນແບບລະຫວ່າງສະມາຊິກໃນຄອບຄົວ, ແລະຄອບຄົວຈະເຫັນ ສະເຫຼີມສະຫຼອງຫຼາຍ.
ໃນໄລຍະຕົ້ນປີ, ເດັກນ້ອຍຈະສ່ອງແສງໃນການເຮັດວຽກທາງການສຶກສາຂອງເຂົາເຈົ້າເນື່ອງຈາກຄວາມພາກພຽນແລະສະຫລາດຂອງເຂົາເຈົ້າ. ພວກເຂົາເຈົ້າຈະໄດ້ຮັບການເຂົ້າຮຽນກັບສະຖາບັນທີ່ມີຊື່ສຽງສໍາລັບການສຶກສາຊັ້ນສູງ.
ດວງຕາອາຊີບ Capricorn 2023
ຜົນປະໂຫຍດຈາກການປະກອບອາຊີບສໍາລັບການຈ້າງງານຈະມີພຽງເລັກນ້ອຍ. ໃນຂະນະທີ່ລັກສະນະຂອງ Jupiter ມີປະໂຫຍດ, Saturn ອາດຈະສ້າງບັນຫາ. ຈະມີຄວາມກົມກຽວກັບເພື່ອນຮ່ວມງານແລະຜູ້ສູງອາຍຸ, ແລະທ່ານອາດຈະໄດ້ຮັບການເລື່ອນຊັ້ນແລະເງິນເດືອນ. ບາງຄັ້ງທ່ານຈະຕ້ອງປະເຊີນກັບອຸປະສັກບາງຢ່າງໃນການພັດທະນາອາຊີບ.
ດວງດວງການເງິນ Capricorn 2023
ລັກສະນະຂອງດາວພະຫັດແມ່ນເອື້ອອໍານວຍສໍາລັບບຸກຄົນ Capricorn ໃນປີນີ້ສໍາລັບກິດຈະກໍາທາງດ້ານການເງິນ. ລາຍໄດ້ຈະຄົງທີ່ແລະອຸດົມສົມບູນ. ທ່ານຈະສາມາດກູ້ຢືມເງິນທີ່ຍັງຄ້າງທັງຫມົດທີ່ມີເງິນເກີນດຸນ. ຈະມີເງິນພຽງພໍສໍາລັບເງິນຝາກປະຢັດເຊັ່ນດຽວກັນກັບການລົງທຶນ. ເຈົ້າຈະສາມາດ ຊື້ອະສັງຫາລິມະສັບ ເຊັ່ນດຽວກັນກັບລົດໃຫຍ່ຊັ້ນນໍາ. ອາດຈະມີເງິນໄຫຼເຂົ້າມາຍ້ອນຊັບສິນຂອງບັນພະບຸລຸດ.
Horoscope ສຸຂະພາບ 2023 ສໍາລັບ Capricorn
ຄວາມສົດໃສດ້ານດ້ານສຸຂະພາບແມ່ນດີເລີດສໍາລັບບຸກຄົນ Capricorn ໃນລະຫວ່າງປີ 2023. ທ່ານຈະເຫມາະທາງດ້ານຮ່າງກາຍແລະຈິດໃຈ, ແລະນີ້ຈະສະທ້ອນໃຫ້ເຫັນໃນການພັດທະນາອາຊີບແລະຄວາມອຸດົມສົມບູນທາງດ້ານການເງິນ. ທຸກໆພະຍາດເລັກນ້ອຍຄວນໄດ້ຮັບການເຂົ້າຮ່ວມໂດຍດ່ວນໂດຍຜ່ານການຊ່ວຍເຫຼືອທາງການແພດ. ມັນເປັນສິ່ງ ຈຳ ເປັນທີ່ຈະຕ້ອງມີອາຫານການກິນເປັນປະ ຈຳ ແລະອອກ ກຳ ລັງກາຍເພື່ອໃຫ້ ເໝາະ ສົມ. ພັກຜ່ອນໃຫ້ພຽງພໍໂດຍການຝຶກ Yoga ແລະ indulging ໃນກິດຈະກໍາກິລາ.
Horoscope ການເດີນທາງ Capricorn ສໍາລັບປີ 2023
ປີ 2023 ແມ່ນມີປະໂຫຍດຫຼາຍສໍາລັບຄວາມສົດໃສດ້ານການເດີນທາງຂອງຄົນ Capricorn. ລັກສະນະຂອງດາວພະຫັດຈະສົ່ງຜົນໃຫ້ການເດີນທາງສັ້ນສໍາລັບ ຈຸດປະສົງດ້ານວິຊາຊີບ ໃນລະຫວ່າງຕົ້ນປີ. ຄວາມສຸກ jaunts ແລະການເດີນທາງໄກແມ່ນຢູ່ໃນບັດຫຼັງຈາກເດືອນເມສາ. ຜູ້ຄົນຢູ່ຕ່າງປະເທດມີຄວາມຫວັງໃນການໄປຢ້ຽມຢາມບ້ານເກີດຂອງຕົນ. ລະວັງບັນຫາເລື່ອງເງິນ, ຄວາມບໍ່ສະຫງົບ, ແລະ ອຸບັດຕິເຫດ ໃຫ້ມີສະຕິລະວັງຕົວ.
ການພະຍາກອນໂຫລາສາດປີ 2023 ສໍາລັບວັນເກີດຂອງ Capricorn
ບຸກຄົນ Capricorn ຈະສາມາດບັນລຸສິ່ງທີ່ຍິ່ງໃຫຍ່ຖ້າພວກເຂົາມີຄວາມປາດຖະຫນາແລະເຮັດວຽກຫນັກເພື່ອສະຫນັບສະຫນູນພວກເຂົາ. ປະຕິບັດໃນວິທີການຂອງທ່ານແລະຮັກສາເປົ້າຫມາຍຕົວຈິງ. ຖ້າເປັນໄປໄດ້, ຈົ່ງໃຊ້ເວລາເພື່ອສະຫວັດດີການຂອງສັງຄົມ. ໃນການເຮັດວຽກຂອງທ່ານ, ຈົ່ງພາກພຽນແລະຊື່ສັດໃນການເຮັດອັນໃດກໍຕາມ. ເຈົ້າຕ້ອງໄປ intuition ຂອງທ່ານ ໃນຂະນະທີ່ການແກ້ໄຂບັນຫາ.
READ ALSO: Horoscope 2023 ການຄາດເດົາປະຈໍາປີ


text:
Google ຮ່ວມກັບ Verizon ແລະ Acer ຮ່ວມກັນຊ່ວຍເຫຼືອຜູ້ປະສົບໄພພາຍຸໂທນາໂດໃນ Oklahoma ດ້ວຍການ ຕັ້ງສະຖານີ Chromebook ແລະ ໃຊ້ງານອິນເຕີເນັດຟຼີ. ຕາມການລາຍງານຂອງ Google ເພິ່ນໄດ້ຕັ້ງສະຖານນີ ດັ່ງກ່າວສຳລເລັດໄປແລ້ວ 3 ເຂດດ້ວຍກັນໃນ 3 ເຂດດັ່ງກ່າວນັ້ນລວມ ມີ 2 ເຂດທີ່ເປັນເຂດສະຖານີຊ່ວຍເຫຼືອ ຂອງທາງອົງການກາແດງ, ລາຍລະອຽດສະຖານທີ່ທັງສາມມີດັ່ງນີ້: St. Andrew’s United Methodist Church , the Moore Community Center ແລະ Walmart #277. ໃນການຕັ້ງສະຖານນີ Chromebook ຈະຊ່ວຍໃຫ້ຜູ້ປະ ສົບໄພສາມາດສື່ສານກັບຄົນທາງ ນອກເຊັ່ນ: ຄອບຄົວຂອງພວກເຂົາເປັນຕົ້ນ. ນອກຈາກນັ້ນລ້ວ Google ຍັງໄດ້ເປີດນຳໃຊ້ crisis map ໃນເມືອງ Oklahoma ໃນແຜນທີ່ດັ່ງກ່າວຈະສະແດງຄ້າຍທີ່ພັກອາໃສຂອງຜູ້ ປະສົບໄພທີ່ອົງການກາແດງໄດ້ຈັດໄວ້ໃຫ້, ສະແດງພື້ນທີ່ທີ່ໄດ້ຮັບຜົນກະທົບຈະພາຍຸ, ການແຈ້ງເຕືອນ ໄພການຈາລະຈອນ ແລະ ລາຍງານຂໍ້ມູນຊອງພາຍຸ.
ຂອບໃຈທີ່ມາ Thenextweb


text:
ໃນວັນທີ 13 ມີນາ 2020 ໜ່ວຍພັກກົມຈັດຕັ້ງ-ພະນັກງານ ກະຊວງແຜນການ ແລະ ການລົງທຶນ ໄດ້ດຳເນີນກອງປະຊຸມໃຫຍ່ ຄັ້ງທີ IV ຂອງຕົນ ໂດຍການໃຫ້ກຽດເຂົ້າຮ່ວມເປັນປະທານຂອງສະຫາຍ ສອນໄຊ ສີພັນດອນ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ເລຂາຄະນະພັກ, ລັດຖະມົນຕີກະຊວງແຜນການ ແລະ ການລົງທຶນ, ມີຄະນະພັກກະຊວງ, ຄະນະໜ່ວຍພັກ, ຜູ້ຕາງໜ້າໜ່ວຍພັກ, ຕາງໜ້າ 3 ອົງການຈັດຕັ້ງມະຫາຊົນອ້ອມຂ້າງກະຊວງ ແລະ ສະມາຊິກພັກພາຍໃນໜ່ວຍເຂົ້າຮ່ວມ.
ໃນພິທີ ສະຫາຍ ບິດ ບົວລີວັນ ຄະນະພັກກະຊວງ ຜທ, ເລຂາໜ່ວຍພັກກົມຈັດຕັ້ງ-ພະນັກງານ ໄດ້ຂຶ້ນຜ່ານຮ່າງບົດລາຍງານການເມືອງ ທັງ 2 ພາກຕໍ່ກອງປະຊຸມ ໂດຍໄດ້ຕີລາຄາການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ III ຜ່ານມາ ແລະ ວາງທິດທາງແຜນການຕໍ່ໜ້າ ແຕ່ປີ 2020-2024. ໜ່ວຍພັກກົມຈັດຕັ້ງ-ພະນັກງານມີສະມາຊິກພັກທັງໝົດ 19 ສະຫາຍ, ຍິງ 5 ສະຫາຍ, ນຳພາພະນັກງານ-ລັດຖະກອນຈຳນວນ 30 ຄົນ, ຍິງ 10 ຄົນ; ປະກອບມີ 5 ພະແນກຄື: ພະແນກສັງລວມ, ພະແນກພັກ-ກົງຈັກ ແລະ ອົງການຈັດຕັ້ງມະຫາຊົນ, ພະແນກຄຸ້ມຄອງ ແລະ ກໍ່ສ້າງພະນັກງານ, ພະແນກນະໂຍບາຍ ແລະ ແຂ່ງຂັນ-ຍ້ອງຍໍ ແລະ ພະແນກປ້ອງກັນພັກ-ພະນັກງານ.
ຕະຫຼອດໄລຍະ 5 ປີຜ່ານມາ ໄດ້ເປີດຮຽນສະໜັບສະໜູນໃຫ້ມະຫາຊົນກ້າວໜ້າທົ່ວອົງຄະນະພັກກະຊວງ ຜທ ທັງໝົດ 130 ສະຫາຍ, ຮັບມະຫາຊົນກ້າວໜ້າເຂົ້າເປັນສະມາຊິກພັກສຳຮອງ 90 ສະຫາຍ, ເລື່ອນສະມາຊິກພັກສຳຮອງເປັນສະມາຊິກພັກສົມບູນ 89. ໃນນັ້ນສະເພາະກົມຈັດຕັ້ງ-ພະນັກງານ ຂະຫຍາຍສະມາຊິກພັກໄດ້ 6 ສະຫາຍ. ວຽກງານອອກບັດ-ມອບບັດໃຫ້ສະມາຊິກພັກສົມບູນ ໄດ້ຄົ້ນຄວ້າ ແລະ ນຳສະເໜີຜູ້ທີ່ມີມາດຖານເງື່ອນໄຂຮັບບັດ ຈຳນວນ 5 ຊຸດ ມີສະມາຊິກພັກສົມບູນໄດ້ຮັບບັດ 214 ສະຫາຍ, ຍິງ 69 ສະຫາຍ ແລະ ໄດ້ສຳເລັດການເປີດຊຸດຝຶກອົບຮົມວຽກງານກໍ່ສ້າງພັກ ຊຸດທີ II ໃຫ້ແກ່ເລຂາ ແລະ ຮອງເລຂາໜ່ວຍພັກທົ່ວອົງຄະນະພັກກະຊວງ, ໄດ້ຄົ້ນຄວ້າສົ່ງພະນັກງານ-ລັດຖະກອນທີ່ຢູ່ໃນຄວາມຮັບຜິດຊອບໄປຮ່ຳຮຽນ ແລະ ຝຶກອົບຮົມທາງດ້ານທິດສະດີ, ວິຊາສະເພາະທັງພາຍໃນ ແລະ ຕ່າງປະເທດ ລະດັບທິດສະດີຊັ້ນສູງ ຈຳນວນ 25 ຄົນ, ຍິງ 5 ຄົນ, ຍົກລະດັບວິຊາສະເພາະ 150 ຄົນ, ຍິງ 51 ຄົນ.
ເພື່ອສືບຕໍ່ຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ IV ຂອງໜ່ວຍພັກກົມຈັດຕັ້ງ-ພະນັກງານໃຫ້ປະກົດຜົນເປັນຈິງ ຜູ້ແທນກອງປະຊຸມໄດ້ໃຊ້ສິດປະຊາທິປະໄຕຂອງຕົນປ່ອນບັດເລືອກຕັ້ງເອົາຄະນະໜ່ວຍພັກຊຸດໃໝ່ 5 ສະຫາຍ ຈາກຜູ້ສະໝັກ 7 ສະຫາຍ. ກອງປະຊຸມຄັ້ງປະຖົມມະເລີກຂອງຄະນະໜ່ວຍພັກຊຸດໃໝ່ ໄດ້ເປັນເອກະສັນເລືອກເອົາສະຫາຍ ບິດ ບົວລີວັນ ເປັນເລຂາໜ່ວຍພັກ, ສະຫາຍ ບົວຄຳ ວິລະວົງ ເປັນຮອງເລຂາໜ່ວຍພັກ, ສະຫາຍ ເຕັ່ງເມັ່ງ ຢ່າງລືໄຊ ເປັນຄະນະ ທັງເປັນປະທານກວດກາໜ່ວຍພັກ, ສະຫາຍ ນາງ ວຽງແກ້ວ ສິດທິວົງ ເປັນຄະນະໜ່ວຍພັກ ແລະ ສະຫາຍ ປອ ນິດຖາ ບຸບຜາ ເປັນຄະນະໜ່ວຍພັກ; ພ້ອມນີ້ ກອງປະຊຸມຍັງໄດ້ປ່ອນບັດເລືອກເອົາຜູ້ແທນສົມບູນ ຈຳນວນ 12 ສະຫາຍ, ສຳຮອງ 2 ສະຫາຍ ເພື່ອເຂົ້າຮ່ວມກອງປະຊຸມໃຫຍ່ ຄັ້ງທີ IV ຂອງອົງຄະນະພັກ ກະຊວງແຜນການ ແລະ ການລົງທຶນທີ່ຈະໄຂຂຶ້ນໃນຕໍ່ໜ້ານີ້.
ໃນຕອນທ້າຍຂອງກອງປະຊຸມ ຜູ້ແທນໄດ້ຮັບຟັງຄຳເຫັນໂອ້ລົມຂອງສະຫາຍ ສອນໄຊ ສີພັນດອນ ເຊິ່ງສະຫາຍໄດ້ສະແດງຄວາມຍ້ອງຍໍຊົມເຊີຍຕໍ່ຜົນສຳເລັດໃນການຊີ້ນຳ-ນຳພາຂອງຄະນະໜ່ວຍພັກຊຸດເກົ່າ ແລະ ໄດ້ເນັ້ນໜັກໃຫ້ຄະນະໜ່ວຍພັກຊຸດໃໝ່ ເປັນເຈົ້າການນຳພາຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງນີ້ເຂົ້າສູ່ຊີວິດການເມືອງຕະຫຼອດໄລຍະສະໄໝຂອງກອງປະຊຸມໃຫ້ບັນລຸຜົນສຳເລັດຕາມຄາດໝາຍທີ່ວາງໄວ້.
ຈາກນັ້ນ ໃນວັນທີ 17 ມີນາ 2020 ເພື່ອຮ່ວມສະເຫຼີມສະຫຼອງວັນສ້າງຕັ້ງພັກ ປປ ລາວ ຄົບຮອບ 65 ປີ, ກະຊວງແຜນການ ແລະ ການລົງທຶນ ຍັງໄດ້ຈັດພິທີປາຖະກະຖາເລົ່າມູນເຊື້ອວັນສຳຄັນດັ່ງກ່າວຂຶ້ນ ຢູ່ສະໂມສອນໃຫຍ່ກະຊວງຂອງຕົນ ໂດຍໃຫ້ກຽດເຂົ້າຮ່ວມເປັນປະທານ ແລະ ເຜີຍແຜ່ຂອງສະຫາຍ ສອນໄຊ ສີພັນດອນ ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ເລຂາຄະນະພັກ ກະຊວງ, ລັດຖະມົນຕີກະຊວງແຜນການ ແລະ ການລົງທຶນ, ມີຄະນະພັກກະຊວງ, ບັນດາສະຫາຍເລຂາ, ຮອງເລຂາໜ່ວຍພັກກົມອ້ອມຂ້າງ ແລະ ສະມາຊິກພັກ-ພະນັກງານທົ່ວກະຊວງແຜນການ ແລະ ການລົງທຶນເຂົ້າຮ່ວມ.
ໃນພິທີດັ່ງກ່າວ ສະຫາຍ ສອນໄຊ ສີພັນດອນ ໄດ້ເລົ່າປະຫວັດຄວາມເປັນມາ ແລະ ຄວາມໝາຍສຳຄັນຂອງວັນສ້າງຕັ້ງພັກ ຍົກໃຫ້ເຫັນຂະບວນການຕໍ່ສູ້ຕ້ານຜູ້ຮຸກຮານຂອງປະຊາຊົນລາວບັນດາເຜົ່າ ກ່ອນ ແລະ ຫຼັງມີການນຳພາຂອງພັກ, ເວົ້າເຖິງຄວາມຈຳເປັນໃນການສ້າງຕັ້ງພັກ ແລະ ຕ້ອງມີພັກນຳພາທົ່ວປວງຊົນລາວທັງຊາດ, ຍົກໃຫ້ເຫັນບົດບາດການຳພາຂອງພັກ, ຄວາມເຕີບໃຫຍ່ເຂັ້ມແຂງ ແລະ ການຂະຫຍາຍຕົວຂອງພັກໃນແຕ່ລະໄລຍະ ເຊິ່ງຕະຫຼອດໄລຍະຜ່ານມາ ພັກ ປປ ລາວ ສາມາດສະຫລຸບໄດ້ວ່າ ບໍ່ມີຍຸກໃດ ສະໄໝໃດໄດ້ຮັບການພັດທະນາເທົ່າກັບຍຸກທີ່ມີການນຳພາຂອງພັກ ປປ ລາວ.


text:
ໃນວັນທີ 9 ພະຈິກ 2022, ໂຄງການຝຶກອົບຮົມດ້ານຄວາມປອດໄພເດີ້ນບິນ ແລະ ການຮັກສາຄວາມປອດໄພການບິນໄດ້ຖືກຈັດຂື້ນຢູ່ທີໂຮງແຮມ ຄຣາວ ພລາຊ່າ, ນະຄອນຫຼວງວຽງຈັນ ໂດຍການເປັນເຈົ້າພາບຮ່ວມລະຫວ່າງ ກົມການບິນພົນລະເຮືອນ ກະຊວງໂຍທາທິການ ແລະ ຂົນສົງ ແລະ ອົງການສົ່ງເສີມການຄ້າ ແລະ ການລົງທຶນ ຂອງເກົາຫຼີປະຈຳນະຄອນຫຼວງວຽງຈັນ (KOTRA) ຊື່ງໂຄງການຝຶກອົບຮົມດັ່ງກ່າວຖືກຈັດໂດຍ ບໍລິສັດ ໂດວ້າ ເອັນຈິເນຍລິ້ງ ຈຳກັດ (Dohwa Engineering Co., Ltd) ແລະ ບໍລິສັດ ໂກເລຍ ແອພອດ ຄໍປໍເລເຊີ້ນ (Korea Airports Corporation). ເຂົ້າຮ່ວມໃນການຝຶກອົບຮົມຄັ້ງນີ້ມີທ່ານ ພິລຊອງ ຄິມ (Mr. Pilseong Kim), ຜູ້ອໍານວຍການອົງການ KOTRA ວຽງຈັນ, ທ່ານ ວິໄຊ ບົວວັນ, ຮອງຫົວໜ້າກົມການບິນພົນລະເຮືອນ, ທ່ານ ດົງ ວູນ ຈຸງ (Mr. Dong Woon Jung), ຜູ້ອໍານວຍການອາວຸໂສ ບໍລິສັດໂດວ້າ ເອັນຈິເນຍລິ້ງ ຈໍາກັດ, ເຈັົ້າໜ້າທີ່ ແລະ ຜູ້ບັນຍາຍຈາກບໍລິສັດ ໂກເລຍ ແອພອດ ຄໍປໍເລເຊີ້ນ ພ້ອມທັງຜູ້ເຂົ້າຮ່ວມຝຶກອົບຮົມຈຳນວນ 44 ທ່ານ ທີ່ມາຈາກກົມການບິນພົນລະເຮືອນ, ເຈົ້າໜ້າທີ່ສະໜາມບິນຂອງລາວ, ແລະ ອົງການທີ່ກ່ຽວຂ້ອງ.
ໂຄງການຝຶກອົບຮົມດັ່ງກ່າວແມ່ນໄດ້ຖືກພັດທະນາໂດຍບໍລິສັດ ໂດວ້າ ເອັນຈິເນຍລິ້ງ ຈຳກັດ ແລະ ບໍລິສັດ ໂກເລຍ ແອພອດ ຄໍປໍເລເຊີ້ນ ເພື່ອເລັ່ງສົ່ງເສີມການຮ່ວມມືສອງຝ່າຍລະຫວ່າງ ສປປ ລາວ ແລະ ສ.ເກົາຫຼີ ໃນຂົງເຂດການດຳເນີນງານດ້ານການບິນ ແລະ ສະໜາມບິນ. ບໍລິສັດ ໂດວ້າ ເອັນຈິເນຍລິ້ງ ຈຳກັດ ໄດ້ມີສ່ວນຮ່ວມໃນໂຄງການກໍ່ສ້າງສະໜາມບິນຫລາຍແຫ່ງໃນນັ້ນລວມມີໂຄງການສະໜາມບິນ ອິນຊອນໄລຍະ 2 ແລະ 3 ທີບໍລິສັດໄດ້ໃຫ້ບໍລິການດ້ານການບໍລິຫານຄຸ້ມຄອງການກໍ່ສ້າງ. ບໍລິສັດ ໂກເລຍ ແອພອດ ຄໍປໍເລເຊີ້ນ, ຊຶ່ງຖືກສ້າງຕັ້ງຂື້ນພາຍໄຕ້ກົດໝາຍຄຸ້ມຄອງບໍລິສັດສະໜາມບິນຂອງ ສ. ເກົາຫຼີ, ມີສະຫນາມບິນເຖິງ 14 ແຫ່ງໃຫ້ບໍລິການໃນປະເທດເກົາຫຼີ. ບໍລິສັດດັ່ງກ່າວ ຍັງມີສູນຝຶກອົບຮົມດ້ານການຮັກສາຄວາມປອດໄພການບິນທີ່ໄດ້ຮັບອະນຸຍາດຈາກອົງການການບິນ ແລະ ພົນລະເຮືອນສາກົນ (ICAO). ບໍລິສັດໂດວ້າ ເອັນຈິເນຍລິ້ງຈໍາກັດ ແລະ ບໍລິສັດ ໂກເລຍ ແອພອດ ຄໍປໍເລເຊີ້ນ ໄດ້ຮ່ວມມືກັນເສີມສ້າງຄວາມຮ່ວມມືກັບໜ່ວຍງານດ້ານການບິນໃນ ສປປ ລາວ ເຊັ້່ນ: ການສຶກສາຄວາມເປັນໄປໄດ້ໃນການຍົກລະດັບສະໜາມບິນສາກົນຫຼວງພະບາງ.
ໂຄງການຝຶກອົບຮົມດັ່ງກ່າວລວມມີການຝຶກອົບຮົມດ້ານການຮັກສາຄວາມປອດໄພການບິນ ແລະ ການຝຶກອົບຮົມດ້ານຄວາມປອດໄພເຂດສະໜາມບິນ. ນາງ ສຸບິນ ລີ ຈາກ ບໍລິສັດ ໂກເລຍ ແອພອດ ຄໍປໍເລເຊີ້ນ, ຊຶ່ງເປັນນຶ່ງໃນຈຳນວນ ຊ່ຽວຊານດ້ານການຮັກສາຄວາມປອດໄພການບິນບໍເທົ່າໃດຄົນໃນໂລກທີ່ໄດ້ຮັບການຢັ້ງຢຶ້ນຜູ້ຝຶກສອນ ແລະ ຜູ້ພັດທະນາຫຼັກສູດການສອນຈາກອົງການການບິນ ແລະ ພົນລະເຮືອນສາກົນ, ໃຫ້ການບັນຍາຍກ່ຽວກັບການວິເຄາະໄພຄຸກຄາມ ແລະ ຄວາມສ່ຽງທີ່ອາດເກີດຂຶ້ນ, ການປະຕິບັດບັນດາມາດຕະການຕ່າງໆເພື່ອປ້ອງກັນຊ່ອງຫວໍ່່ດ້ານຄວາມປອດໄພ ແລະ ການສ້າງວັດທະນະທຳການຮັກສາຄວາມປອດໄພພາຍໃນ. ທ່ານ ຮີອອນຈູ ລີ (Mr. Heonju Lee) ຈາກ ບໍລິສັດ ໂກເລຍ ແອພອດ ຄໍປໍເລເຊີ້ນ ໄດ້ແລກປ່ຽນຄວາມຮູ້ດ້ານພຶດຕິກຳຕົວຈິງກ່ຽວກັບຄວາມປອດໄພເຂດສະໜາມບິນໃຫ້ແກ່ເຈົ້າໜ້າທີ່ຝ່າຍລາວໂດຍອິ່ງໃສ່ປະສົບການຕົວຈິງຂອງທ່ານທີ່ໄດ້ຮຽນຮູ້ຈາກຫຼາຍໆສະໜາມບິນ ແລະ ໂຄງການທີ່ປຶກສາລະດັບສາກົນໃນປະເທດກຳປູເຈຍ ແລະ ອູການດ້າ. ພາຍຫຼັງການຝຶກອົບຮົບແລ້ວ ນັກສຳມະນາກອນທັງໝົດກໍໄດ້ຮັບໃບຢັ້ງຢືນ.
ທ່ານ ພິລຊອງ ຄິມ (Mr. Pilseong Kim) ຫວັງວ່າການເປັນຄູ່ຮ່ວມຂອງບໍລິສັດ ໂກເລຍ ແອພອດ ຄໍປໍເລເຊີ້ນ – ບໍລິສັດໂດວ້າ ເອັນຈິເນຍລິ້ງ ຈຳກັດ, ຊຶ່ງເປັນບໍລິສັດຊັ້ນນຳດ້ານການພັດທະນາ ແລະ ບໍລິການດ້ານສະໜາມບິນຂອງເກົາຫຼີ, ຈະໄຊ້ໂອກາດນີ້ເປັນບາດກ້າວເພື່ອສືບຕໍ່ການຮ່ວມມືໄລຍະຍາວກັບ ສປປ ລາວ. ທ່ານກ່າວວ່າ, “ໂຄງການນີ້ບໍ່ພຽງແຕ່ປະກອບສ່ວນເຂົ້າໃນການສ້າງຂີດຄວາມສາມາດເທົ່ານັ້ນ, ແຕ່ມັນຍັງສະໜັບສະນໜຸນດ້ານນະວັດຕະກຳຂອງລະບົບການຄຸ້ມຄອງ ແລະ ໂຄງລ່າງພື້ນຖານຂອງສະໜາມບິນໃນ ສປປ ລາວ, ດັ່ງນັ້ນຄູ່ຮ່ວມດັ່ງກ່າວຈະມີໂອກາດເຂົ້າຮ່ວມໃນບັນດາໂຄງການສະໜາມບິນຕ່າງໆໃນ ສປປ ລາວ ໃນໄລຍະຍາວ.”
ທ່ານ ວິໄຊ ບົວວັນ ສະແດງຄວາມຂອບໃຈຕໍ່ຝ່າຍເກົາຫຼີທີ່ໄດ້ໃຫ້ການຊ່ວຍເຫຼືອໂຄງການຝຶກອົບຮົມທີ່ມີມາດຕະຖານລະດັບສູງນີ້ໃຫ້ແກ່ເຈົ້າໜ້າທີ່ ແລະ ພະນັກງານການບິນຂອງ ສປປ ລາວ. ທ່ານ ກ່າວຕື່ມອີກວ່າ, “ທຸກໆຄົນຮັບຮູ້ເຖິງຄວາມສຳຄັນຂອງຄວາມປອດໄພ ແລະ ການຮັກສາຄວາມປອດໄພໃນຂະແໜງການບິນ ເຖິງແມ່ນວ່າບໍ່ຕ້ອງ ອະທິບາຍ. ການຝຶກອົບຮົມນີ້ຈະເປັນໂອກາດເພື່ອຊອກຫາສິ່ງທີ່ເປັນອັນຕະລາຍທີ່ອາດຊຸກຊອນຢູ່ໃນການປະຕິບັດງານປະຈະວັນ ແລະ ສິ່ງອຳນວຍຄວາມສະດວກຕ່າງໆຂອງພວກເຮົາ, ແລະ ຍົກລະດັບມາດຕະຖານຄວາມປອດໄພ ແລະ ການຮັກສາຄວາມປອດໄພໃນປະເທດເຮົາ.”
ທ່ານ ດົງ ວູນ ຈຸງ ກ່າວ່ວາ, “ຂ້ອຍຮູ້ສຶກດີໃຈທີ່ໄດ້ຈັດໂຄງການດັ່ງກ່າວ ຮ່ວມກັບ ບໍລິສັດ ໂກເລຍ ແອພອດ ຄໍປໍເລເຊີ້ນ ເພື່ອສະໜັບສະໜຸນການສ້າງຂີດຄວາມສາມາດໃຫ້ແກ່ໜ່ວຍງານການບິນຂອງ ສປປ ລາວ. ພວກເຮົາມີຄວາມຕ້ອງການສຶບຕໍ່ການຮ່ວມມືລະຫວ່າງ ສປປ ລາວ ແລະ ພວກເຮົາ ຊຶ່ງມີຄວາມສາມາດຂັ້ນສູງຈາກເກົາຫຼີ.”
ໃນວັນທີ 11 ພະຈິກ 2022, ຈະມີການຈັດສໍາມະນາເພື່ອສ້າງຂີດຄວາມສາມາດໃຫ້ແກ່ເຈົ້າໜ້າທີ່ສະໜາມບິນສາກົນຫລວງພະບາງ 20 ທ່ານ ທີ່ແຂວງຫລວງພະບາງ, ແລະ ບໍລິສັດ ໂກເລຍ ແອພອດ ຄໍປໍເລເຊີ້ນ ຈະບັນຍາຍເສີມໃນຫົວຂໍ້ການປະເມີນທາງເດີນສະໜາມບິນໃນວັນທີ 15 ພະຈິກ, 2022. ຜ່ານໂຄງການຜຶກອົບຮົມ ຮ່ວມຈັດໂດຍທັງສອງບໍລິສັດຂອງເກົາຫລີ ຫວັງວ່າເຈົ້່າໜ້າທີ່ການບິນຂອງລາວຈະເອົາໃຈໃສ່ຕື່ມຕໍ່ຄວາມສຳຄັນດ້ານຄວາມປອດໄພ ແລະ ການຮັກສາຄວາມປອດໄພການບິນ ແລະ ຄວາມອາດສາມາດຂອງພວກເຂົ້າຈະໄດ້ຮັບການປັບປຸງຂື້ນຕື້ມ.
ໂຄງການຂອງອົງການສົ່ງເສີມການຄ້າ ແລະ ການລົງທຶນຂອງເກົາຫຼີ ສາກົນມີຈຸດປະສົງເພື່ອສົ່ງເສີມໃຫ້ບັນດາບໍລິສັດຂອງເກົາຫຼີນຳໄຊ້ຄວາມສາມາດຂອງພວກເຂົາເຂົ້າໃນການປະກອບສ່ວນໃຫ້ແກ່ສັງຄົມຂອງບັນດາປະເທດຕ່າງໆ ແລະ ເພື່ອເພີ່ມການພົວພັນດ້ານຢຸດທະສາດກັບຄູ່ຮ່ວມທ້ອງຖິ່ນທີ່ມີທ່າແຮງ. ມາຮອດປະຈຸບັນນີ້, ໂຄງການນີ້ໄດ້ຈັດຕັ້ງປະຕິບັດໂຄງການທີ 6 ແລ້ວໃນ ສປປ ລາວ ໃນປີ 2022.


text:
ໃນວັນທີ 14 ຕຸລາ 2022, ທີ່ ກະຊວງການຕ່າງປະເທດ ໄດ້ມີກອງປະຊຸມປຶກສາຫາລືຮອບດ້ານ ລາວ-ອາເມຣິກາ ຄັ້ງທີ 10 (Lao-US Comprehensive Bilateral Dialogue X ຫຼື CBD-X), ພາຍໃຕ້ການເປັນປະທານຂອງ ທ່ານ ບຸນເຫຼືອ ພັນດານຸວົງ, ຮອງລັດຖະມົນຕີຕ່າງປະເທດ ແລະ ທ່ານ Daniel J. Kristenbrink, ຜູ້ຊ່ວຍລັດຖະມົນຕີຕ່າງປະເທດ ສະຫະລັດ ອາເມຣິກາ ຮັບຜິດ ຊອບວຽກງານອາຊີຕາເວັນອອກ ແລະ ປາຊີຟິກ.
ກອງປະຊຸມ CBD ຄັ້ງນີ້, ຈຸດປະສົງເພື່ອສັງເກດຕີລາຄາ ແລະ ທົບທວນຄືນສະພາບການພົວພັນຮ່ວມຝ່າຍ ລະຫວ່າງ ສປປ ລາວ ແລະ ສ.ອາເມຣິກາ ໃນຂອບສອງຝ່າຍ ແລະ ຫຼາຍຝ່າຍ ນັບແຕ່ກອງປະຊຸມ CBD ຄັ້ງທີ 9 ຈັດຂຶ້ນ ທີ່ ວໍຊິງຕັນ ດີຊີ ໃນປີ 2019 ທີ່ຜ່ານມາ ແລະ ປຶກສາຫາລືທິດທາງແຜນການຮ່ວມມືກັນໃນຕໍ່ໜ້າ, ລວມທັງການແລກປ່ຽນຄວາມຄິດເຫັນຕໍ່ບັນຫາພາກພື້ນ ແລະ ສາກົນຕ່າງໆ. ສໍາລັບການພົວພັນຮ່ວມມືໃນຂອບສອງຝ່າຍ, ຄະນະຜູ້ແທນຝ່າຍລາວ ແລະ ອາເມຣິກາ ໄດ້ຕີລາຄາການຈັດຕັ້ງປະຕິ ບັດໂຄງການຮ່ວມມື ແລະ ຊ່ວຍເຫຼືອຕ່າງໆ ເປັນຕົ້ນ ການຮ່ວມມືດ້ານການສຶກສາ, ສາທາລະນະສຸກ-ໂພຊະນາການ, ການຄ້າ, ການລົງທຶນ, ການປະຕິບັດກົດໝາຍ, ດ້ານ ພະລັງງານ, ການຊອກຄົ້ນຫາສິ່ງເສດເຫຼືອຂອງທະຫານອາເມຣິກາທີ່ຫາຍສາບສູນໃນປາງສົງຄາມຢູ່ລາວ (MIA), ການເກັບກູ້ລະເບີດບໍ່ທັນແຕກທີ່ຕົກຄ້າງຢູ່ ສປປ ລາວ ແລະ ອື່ນໆ; ອັນພົ້ນເດັ່ນ ແມ່ນການຮ່ວມມືໃນການສະກັດກັ້ນ ແລະ ຄວບຄຸມການແຜ່ລະບາດຂອງພະຍາດ ໂຄວິດ-19 ທີ່ລັດຖະບານ ແລະ ປະຊາຊົນ ອາເມຣິກາ ໄດ້ໃຫ້ການຊ່ວຍ ເຫຼືອດ້ານທຶນຮອນ, ອຸປະກອນການແພດ, ວັກຊີນ ແລະ ຢາ ແກ່ ສປປ ລາວ. ສ່ວນໃນຂອບການຮ່ວມມືຫຼາຍຝ່າຍ ໄດ້ມີການແລກປ່ຽນ ແລະ ປຶກສາຫາລືໃນບັນຫາຕ່າງໆ ເປັນຕົ້ນການຮ່ວມມື ອາຊຽນ ໂດຍສະເພາະການກະກຽມເປັນປະທານໜູນວຽນ ອາຊຽນ ຂອງ ສປປ ລາວ ໃນປີ 2024, ການຮ່ວມມື ຄູ່ຮ່ວມແມ່ນໍ້າຂອງ-ອາເມຣິກາ (Mekong-US Partnership-MUSP) ໃນປີ 2022 ທີ່ ສປປ ລາວ ແລະ ສ.ອາເມຣິກາ ເປັນປະທານຮ່ວມ. ຊຶ່ງທັງໝົດທີ່ກ່າວມານັ້ນ ໄດ້ເປັນການປະກອບສ່ວນເຂົ້າໃນການສົ່ງເສີມການພົວພັນ ແລະ ການຮ່ວມມື ລາວ-ອາເມຣິກາ ໃຫ້ຂະຫຍາຍຕົວຍິ່ງໆຂຶ້ນ.
ໃນໂອກາດດັ່ງກ່າວ, ທ່ານ ຮອງລັດຖະ ມົນຕີ ບຸນເຫຼືອ ພັນດານຸວົງ ໄດ້ຕາງໜ້າໃຫ້ລັດຖະບານ ແລະ ປະຊາຊົນລາວ ສະແດງຄວາມຂອບໃຈຕໍ່ການຊ່ວຍເຫຼືອດ້ານຕ່າງໆຂອງ ອາເມຣິກາ ຕໍ່ ສປປ ລາວ ແລະ ສະແດງຄວາມຫວັງວ່າ ລັດຖະບານ ແລະ ປະຊາຊົນ ອາເມຣິກາ ຈະສືບຕໍ່ໃຫ້ການຊ່ວຍເຫຼືອໃນອະນາຄົດ; ພ້ອມດຽວກັນນັ້ນ, ທ່ານ Kristenbrink ກໍ່ໄດ້ສະແດງຄວາມພ້ອມທີ່ຈະສືບຕໍ່ການພົວພັນຮ່ວມມື ກັບ ສປປ ລາວ ໃນຂະແໜງການຕ່າງໆຄືໄລຍະຜ່ານມາ ເພື່ອເປັນການປະກອບສ່ວນເຂົ້າໃນການເສີມຂະຫຍາຍການພົວພັນຮ່ວມມືສອງຝ່າຍໃນອະນາຄົດ.
ກອງປະຊຸມ CBD ໄດ້ດໍາເນີນໄປດ້ວຍບັນຍາກາດແຫ່ງໄມຕີຈິດມິດຕະພາບອັນດີ, ມີການແລກປ່ຽນ ແລະ ປຶກສາຫາລືຮ່ວມກັນຢ່າງສ້າງສັນ ແລະ ກົງໄປກົງມາ ບົນພື້ນຖານແຫ່ງການເປັນຄູ່ຮ່ວມແບບກວມລວມ ລາວ-ອາເມຣິກາ ທີ່ຜູ້ນໍາຂອງສອງປະເທດ ໄດ້ມີຖະແຫຼງການຮ່ວມກັນໃນປີ 2016 ເປັນຕົ້ນມາ.
ຂ່າວ;ພາບ: ກົມການຂ່າວ ກະຊວງການຕ່າງປະເທດ


text:
ພິທີປະກາດການແຕ່ງຕັ້ງ, ຍົກ ຍ້າຍ ແລະ ມອບ-ຮັບໜ້າທີ່ການ ນຳຂັ້ນສູງກະຊວງປ້ອງກັນປະ ເທດ ໄດ້ຈັດຂຶ້ນຢ່າງເປັນທາງ ການ ໃນວັນທີ 11 ກຸມພາ 2022 ນີ້, ໂດຍການເປັນປະທານຂອງ ສະຫາຍ ພົນເອກ ຈັນສະໝອນ ຈັນຍາລາດ, ກຳມະການກົມການ ເມືອງສູນກາງພັກ, ຮອງນາຍົກ ລັດຖະມົນຕີ, ລັດຖະມົນຕີກະ ຊວງປ້ອງກັນປະເທດ, ມີຄະນະ ພັກ-ຄະນະນຳກະຊວງ, ຄະນະ ນຳບັນດາກົມໃຫຍ່, ຫ້ອງວ່າ ການ, ຄະນະພັກ-ຄະນະບັນຊາ ອົງການ, ກົມ, ກອງອ້ອມຂ້າງກະຊວງ ແລະ ຜູ້ທີ່ຖືກແຕ່ງຕັ້ງຮັບ ໜ້າທີ່ໃໝ່ເຂົ້າຮ່ວມ. ສະຫາຍ ພົນຕີ ສອນທອງ ພົມລາວົງ ຄະນະປະຈຳພັກກະ ຊວງ, ຮອງຫົວໜ້າກົມໃຫຍ່ການ ເມືອງກອງທັບ ໄດ້ອ່ານຄໍາສັ່ງ ຂອງນາຍົກລັດຖະ ມົນຕີ ວ່າດ້ວຍ ການຍົກຍ້າຍ ສະຫາຍ ພົນຕີ ຈັນທອງ ສອນຕະອາດ ວ່າການ ຫົວໜ້າກົມໃຫຍ່ເສນາທິການ ກອງທັບ ໄປຮັບໜ້າທີ່ໃໝ່ ເປັນ ຮອງລັດຖະມົນຕີກະຊວງປ້ອງ ກັນປະເທດ; ດຳລັດຂອງນາຍົກ ລັດຖະມົນຕີ ວ່າດ້ວຍ ການແຕ່ງ ຕັ້ງ ສະຫາຍ ພົນຕີ ຄໍາລຽງ ອຸ ທະໄກສອນ ເປັນຮອງລັດຖະ ມົນຕີກະຊວງປ້ອງ ກັນປະເທດ ທັງເປັນຫົວໜ້າກົມໃຫຍ່ເສນາທິ ການກອງທັບ; ມະຕິຕົກລົງຂອງ ຄະນະເລຂາ ທິການສູນກາງພັກ ວ່າດ້ວຍ ການແຕ່ງຕັ້ງ ສະຫາຍ ພົນຕີ ຄໍາລຽງ ອຸທະໄກສອນ ກຳ ມະການສູນກາງພັກ ເປັນກຳມະ ການຄະນະປະຈຳພັກກະຊວງ ປ້ອງ ກັນປະເທດ ແລະ ຄໍາສັ່ງ ຂອງນາຍົກລັດຖະມົນຕີ ວ່າດ້ວຍ ການຍົກຍ້າຍ ສະຫາຍ ພົນຕີ ວົງ ສອນ ອິນປານພິມ ຮອງຫົວໜ້າ ກົມໃຫຍ່ການເມືອງກອງທັບ ກະ ຊວງປ້ອງກັນປະເທດ ໄປຮັບໜ້າ ທີ່ໃໝ່ ເປັນຮອງເລຂາພັກແຂວງ ໄຊສົມບູນ. ເພື່ອເຮັດໃຫ້ພິທີດັ່ງກ່າວມີ ຄວາມໝາຍ, ຄວາມສໍາຄັນເລິກ ເຊິ່ງ ກໍໄດ້ມີການເຊັນບົດບັນທຶກ ມອບ-ຮັບ ໜ້າທີ່ຢ່າງເປັນທາງ ການລະຫວ່າງ ສະຫາຍ ພົນຕີ ຈັນທອງ ສອນຕະອາດ ວ່າການ ຫົວໜ້າກົມໃຫຍ່ເສນາ ທິການ ກອງທັບ (ຜູ້ເກົ່າ) ແລະ ສະຫາຍ ພົນຕີ ຄໍາລຽງ ອຸທະໄກສອນ ຫົວ ໜ້າກົມໃຫຍ່ເສນາທິການກອງ ທັບ (ຜູ້ໃໝ່). ໃນໂອກາດອັນມີຄວາມໝາຍ ສໍາຄັນນີ້, ສະຫາຍ ພົນເອກ ຈັນ ສະໝອນ ຈັນຍາລາດ ກໍໄດ້ມີ ຄຳເຫັນໂອ້ລົມຕໍ່ຜູ້ທີ່ໄດ້ຮັບໜ້າ ທີ່ໃໝ່ ກ່ອນອື່ນສະຫາຍໄດ້ສະ ແດງຄວາມຍິນດີ ແລະ ຍ້ອງຍໍ ຊົມເຊີຍຕໍ່ຜົນສໍາເລັດ ໃນການ ປະຕິບັດໜ້າທີ່ວຽກງານໃນໄລ ຍະຜ່ານມາ, ພ້ອມທັງເນັ້ນໜັກ ບາງບັນຫາ ໂດຍຮຽກຮ້ອງໃຫ້ ຜູ້ທີ່ໄດ້ຮັບໜ້າທີ່ໃໝ່ຈົ່ງເອົາໃຈ ໃສ່ນຳພາ-ຊີ້ນຳການເມືອງແນວ ຄິດໃຫ້ແກ່ພະນັກງານ, ຍົກສູງ ຄວາມຮັບຜິດຊອບຕໍ່ໜ້າທີ່ການ ເມືອງຂອງຕົນໃຫ້ສູງ, ເອົາໃຈໃສ່ ປັບປຸງແບບແຜນວີທີເຮັດວຽກ ແບບ ແຜນວິທີນຳພາໃຫ້ໜັກແໜ້ນ ເຂັ້ມແຂງ, ເອົາໃຈໃສ່ເພີ່ມທະວີ ຄວາມສາມັກຄີພາຍໃນໃຫ້ແໜ້ນ ແຟ້ນ, ກຳແໜ້ນ ແລະ ປະຕິບັດ ຫຼັກການລວມສູນປະຊາທິປະໄຕ ເຮັດວຽກເປັນໝູ່ຄະນະ, ສືບຕໍ່ ເຝິກຝົນຫຼໍ່ຫຼອມຕົນເອງ ແລະ ເອົາໃຈໃສ່ປັບປຸງວຽກງານກໍ່ ສ້າງພັກ-ກໍ່ສ້າງພະນັກງານໃຫ້ ມີຄວາມກ້າວໜ້າ ແລະ ບັນຫາ ອື່ນໆ.
ໂດຍ: ແສງເດືອນ


text:
ວັນທີ 4 ເມສາ 2022 , ວິທະຍາຄານປ້ອງກັນຊາດ ໄກສອນ ພົມວິຫານ ໄດ້ເປີດຊຸດບຳລຸງວຽກງານປ້ອງກັນຊາດ-ປ້ອງກັນຄວາມສະຫງົບ ໃຫ້ພະນັກງານພັກ-ລັດ ຊຸດທີ XIX ສົກ 2021-2022, ໂດຍການເປັນປະທານຂອງສະຫາຍ ພົນເອກ ຈັນສະໝອນ ຈັນຍາລາດ ກຳມະການກົມການເມືອງສູນກາງພັກ ຮອງນາຍົກລັດຖະມົນຕີ, ລັດຖະມົນຕີກະຊວງປ້ອງກັນປະເທດ, ມີຄະນະພັກ-ຄະນະບັນຊາ ວປກ, ພະນັກງານ, ຄູອາຈານ ແລະ ນັກສຶກສາການນຳພັກ-ລັດ ເຂົ້າຮ່ວມ.
ສະຫາຍ ພົນຈັດຕະວາ ປອ ສົງກາ ບຸນຄຸນ ຮອງຫົວໜ້າການທະຫານ ຫົວໜ້າກົມອົບຮົມ-ກໍ່ສ້າງ ວິທະຍາຄານປ້ອງກັນຊາດ ໄກສອນພົມວິຫານ ໄດ້ຂື້ນຜ່ານແຜນການບຳລຸງວຽກງານປ້ອງກັນຊາດ-ປ້ອງກັນຄວາມສະຫງົບ ໃຫ້ການນຳພັກ-ລັດ ໄລຍະ 64 ວັນ ຊຸດທີ XIX ປະຈຳສົກຮຽນ 2021-2022 ມີຈຳນວນນັກສຶກສາການນຳພັກ-ລັດ ຈຳນວນ 30 ສະຫາຍ, ໃນນັ້ນມາຈາກສູນກາງ 13 ສະຫາຍ ແລະ ທ້ອງຖິ່ນ 17 ຈຸດປະສົງເພື່ອເປັນການສຶບຕໍ່ຈັດຕັ້ງຜັນຂະຫຍາຍ ເເນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານໃນໄລຍະໃໝ່ ທີ່ມະຕິກອງປະຊຸມໃຫຍ່ຄັງທີ XI ຂອງພັກວາງອອກ, ທັງເປັນການຍົກສູງຄວາມຮັບຜິດຊອບເປັນເຈົ້າການ, ເອກະລາດ, ປະດິດສ້າງໃນການຄົ້ນຄວ້າຮ່ຳຮຽນ ທິດສະດີຫລັກການ ແລະ ສົມທົບບົດຮຽນພຶດຕິກຳຕົວຈິງຂອງອົງການ, ກົມກອງທ້ອງຖິ່ນ, ເນື້ອໃນທີ່ນຳມາອົບຮົມຄັ້ງນີ້ແບ່ງອອກເປັນ 3 ກຸ່ມຄື: ກຸ່ມເນື້ອໃນອົບຮົມຈຸດໜັກລວມມີ 17 ບົດ, ກຸ່ມເນື້ອໃນອົບຮົມເພີ່ມເຕີມຈຳນວນໜຶ່ງ, ຂຽນບົດເກັບກ່ຽວ, ເວລາອົບຮົມທັງໝົດ 64 ວັນ, ອົບຮົມຮົມຕົວຈິງ 38 ວັນ, ວັນພັກ 20 ວັນ.
ໂອກາດດັ່ງກ່າວ, ສະຫາຍ ພົນເອກ ຈັນສະໝອນ ຈັນຍາລາດ ໄດ້ໃຫ້ກຽດໂອ້ລົມ ແລະ ຮຽກຮ້ອງໃຫ້ຄະນະພັກ-ຄະນະອຳນວຍການ, ນັກສຶກສາການນຳພັກ-ລັດແຕ່ລະສະຫາຍ ຈົ່ງຍົກສູງຄວາມຮັບຜິດຊອບໜ້າທີ່ການເມືອງຂອງຕົນ, ເປັນເຈົ້າການປະດິດສ້າງໃນການຄົ້ນຄວ້າຮຳ່ຮຽນ ທາງດ້ານທິດສະດີ ຫຼັກການ ແລະ ສົມທຽບກັບພຶດຕິກຳຕົວຈິງ, ປະຕິບັດຖືກຕ້ອງຕໍ່ວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ເປັນເອກະພາບໃນຂອບເຂດທົ່ວປະເທດ, ເອົາໃຈໃສ່ຈັດຕັ້ງປະຕິບັດແຜນການອົບຮົມໃຫ້ບັນລຸຕາມຈຸດປະສົງ ແລະ ຄາດໝາຍທີ່ກຳນົດໄວ້.
ໂດຍ: ລຸນທອງ


text:
ພິທີມອບ-ຮັບໜ້າທີ່ລະຫວ່າງ ຮັກສາການຫົວໜ້າຫ້ອງວ່າການ ກະຊວງປ້ອງກັນປະ ເທດ (ຜູ້ ເກົ່າ) ແລະ ຫົວໜ້າຫ້ອງວ່າການ ກະຊວງປ້ອງກັນປະເທດ(ຜູ້ໃໝ່) ໄດ້ຈັດຂຶ້ນໃນວັນທີ 9 ທັນວາ 2021, ຢູ່ທີ່ກະ ຊວງປ້ອງກັນ ປະ ເທດ, ໂດຍການເຂົ້າ ຮ່ວມຂອງ ສະຫາຍ ພົນເອກ ຈັນສະໝອນ ຈັນຍາລາດ ຮອງນາຍົກລັດຖະ ມົນຕີ, ລັດຖະມົນຕີກະຊວງປ້ອງ ກັນປະເທດ, ມີສະຫາຍ ພົນຈັດ ຕະວາ ໄພວັນ ຈັນທະພົມມາ ຮັກ ສາການຫົວໜ້າຫ້ອງວ່າການກະ ຊວງປ້ອງກັນປະເທດຜູ້ເກົ່າ, ສະ ຫາຍ ພົນຈັດຕະວາ ສາຍໃຈ ກົມ ມະສິດ ຫົວໜ້າຫ້ອງວ່າການກະ ຊວງປ້ອງກັນປະເທດຜູ້ໃໝ່, ມີຄະ ນະພັກກະຊວງປ້ອງກັນປະເທດ, ມີຄະ ນະພັກກົມໃຫຍ່, ຄະນະກົມ, ຫ້ອງການ ແລະ ບັນດາບໍລິສັດ ລັດວິສາຫະກິດທີ່ຂຶ້ນກັບກະຊວງ ປ້ອງກັນປະເທດເຂົ້າ ຮ່ວມ.
ໃນພິທີ ສະຫາຍ ພົນຈັດຕະວາ ໄພວັນ ຈັນທະພົມມາ ໄດ້ລາຍ ງານສະພາບການໃນຕະຫຼອດ ໄລຍະເວລາທີ່ໄດ້ດໍາລົງຕໍາແໜ່ງຮັກສາການຫົວໜ້າຫ້ອງວ່າການ ກະຊວງປ້ອງກັນປະເທດ ເຖິງວ່າ ພຽງໄລຍະສັ້ນ ແລະ ໃນທ່າມກາງ ສະພາບ ການລະບາດຂອງເຊື້ອ ພະຍາດ ໂຄວິດ- 19, ແຕ່ກໍໄດ້ສູ້ຊົນ ພ້ອມກັບບັນດາສະຫາຍໃນຄະ ນະພັກອົງການຫ້ອງວ່າການກະ ຊວງຊີ້ນຳ-ນຳພາທຸກວຽກງານ ແລະ ຍາດໄດ້ຜົນງານຫຼາຍດ້ານ ໂດຍຕິດພັນກັບຜົນງານລວມ ຂອງກະຊວງປ້ອງກັນປະເທດ, ເຮັດໃຫ້ສະພາບທົ່ວຫ້ອງວ່າ ການກະຊວງມີຄວາມສະຫງົບ-ປອດໄພ ແລະ ມີການ ພັດທະນາ ຕໍ່ເນື່ອງ, ສະມາ ຊິກພັກ-ພະນັກ ງານ ແລະ ນັກຮົບມີແນວຄິດ-ການ ເມືອງໜັກແໜ້ນ, ມີຄວາມຈົງ ຮັກ-ພັກດີຕໍ່ປະເທດຊາດ, ຕໍ່ພັກ, ຕໍ່ປະຊາຊົນບັນດາເຜົ່າ, ມີຄວາມ ອົດທົນຜ່ານຜ່າອຸປະສັກຫຍຸ້ງ ຍາກ ແລະ ເຮັດສຳເລັດໜ້າທີ່ການ ເມືອງຂອງຕົນເປັນຢ່າງດີ. ຜົນ ສໍາເລັດດັ່ງກ່າວນັ້ນກໍຍ້ອນມີ ການຊີ້ນຳ-ນຳພາຢ່າງໃກ້ຊິດ ຂອງຄະນະ ພັກກະຊວງ, ຄະນະ ພັກຂັ້ນເທິງ, ການອຸ້ມຊູຊ່ວຍ ເຫຼືອ ແລະ ການຮ່ວມໄມ້- ຮ່ວມມື ຈາກອົງການຈັດຕັ້ງທຸກຂັ້ນ, ຄະ ນະພັກ ແລະ ບັນດາສະຫາຍພະ ນັກງານ- ສະມາຊິກພັກ ໃນຫ້ອງ ວ່າການກະຊວງປ້ອງກັນປະ ເທດ, ຈຶ່ງເຮັດໃຫ້ຫ້ອງວ່າການກະ ຊວງພວກເຮົາ ມີຜົນສໍາເລັດໜ້າ ທີ່ການເມືອງຂອງຕົນເປັນຢ່າງດີ. ສະຫາຍ ພົນຈັດຕະວາ ສາຍໃຈ ກົມມະສິດ ກໍໄດ້ກ່າວຮັບໜ້າທີ່ ໂດຍໄດ້ກ່າວວ່າ: ຈະໃຊ້ທຸກຄວາມ ພະຍາຍາມໃນການຈັດຕັ້ງປະ ຕິ ບັດການຊີ້ນໍາ-ນໍາພາຂອງຂັ້ນ ເທິງໃຫ້ດີທີ່ສຸດ ເປັນຕົ້ນແມ່ນ ການເພີ່ມທະວີຄວາມຮັບຜິດຊອບ ຂອງຕົນຕໍ່ໜ້າທີ່ການເມືອງທີ່ໄດ້ ຮັບການມອບໝາຍ, ຈະສືບຕໍ່ສຶກ ສາຄົ້ນຄວ້າສົມທົບກັບໝູ່ຄະ ນະ ເພື່ອສືບຕໍ່ໃນການຈັດຕັ້ງປະຕິບັດ ບັນດາໜ້າວຽກເພື່ອເຮັດໃຫ້ວຽກ ງານຕ່າງໆດໍາເນີນໄປຕາມແຜນ ການຊີ້ນໍາຂອງຂັ້ນເທິງ, ສືບຕໍ່ຊີ້ ນໍາການປັບປຸງແບບແຜນວິທີ ເຮັດວຽກ, ເພີ່ມທະວີຄວາມສາມັກ ຄີຄວາມເປັນເອກະພາບຢູ່ພາຍ ໃນ, ຍຶດຖືຫຼັກການ ຜົນປະໂຫຍດ ສ່ວນລວມໃຫ້ສູງກວ່າຜົນປະ ໂຫຍດສ່ວນຕົວ ແລະ ບັນຫາອື່ນໆ ຕາມທີຂັ້ນເທິງຊີ້ນໍາ. ໂອກາດນີ້, ສະຫາຍ ພົນເອກ ຈັນສະໝອນ ຈັນຍາລາດ ກໍໄດ້ມີ ຄຳ ເຫັນໂອ້ລົມຕໍ່ຜູ້ທີ່ໄດ້ຮັບໜ້າທີ່ໃໝ່ ແລະ ໄດ້ກ່າວຊົມເຊີຍຕໍ່ກັບ ຜົນງານທີ່ຍາດມາໄດ້ໃນໄລຍະ ຜ່ານມາ ພ້ອມທັງເນັ້ນໜັກໃຫ້ ຍົກສູງຄວາມຮັບ ຜິດຊອບໜ້າທີ່ ການເມືອງຂອງຕົນໃນການຊີ້ ນຳ- ນຳ ພາຂົງເຂດວຽກງານຕາມ ພາລະບົດບາດຂອງກົມກອງ, ສຸມໃສ່ປັບປຸງແບບແຜນວິທີ ເຮັດວຽກ, ການກໍ່ສ້າງໜ່ວຍພັກ ປອດໃສ ເຂັ້ມແຂງ ໜັກແໜ້ນ, ເອົາໃຈໃສ່ເຝິກຝົນຫຼໍ່ຫຼອມຕົນ ເອງໃນທຸກດ້ານ, ເພີ່ມທະວີຄວາມ ສາມັກ ຄີພາຍໃນໃຫ້ເປັນປຶກແຜ່ນແໜ້ນໜາ, ສືບຕໍ່ປັບປຸງກໍ່ສ້າງກົມກອງໃຫ້ມີຄວາມໜັກແໜ້ນ ເຂັ້ມແຂງໃນທຸກດ້ານ ກ້າວໄປສູ່ການປັບປຸງບູລະນະກົງຈັກການ ຈັດຕັ້ງພາຍໃນໃຫ້ຖືກຕ້ອງສອດ ຄ່ອງກັບໜ້າທີ່ວິຊາສະເພາະຕົວ ຈິງຂອງກົມກອງ.
ໂດຍ: ແສງເດືອນ


text:
ໃນວັນທີ 8 ກໍລະກົດ 2022 ທີ່ຜ່ານມາ ຢູ່ໂຮງແຮມລາວພາຊາ ໄດ້ມີພິທີ ເຊັນສັນຍາຮ່ວມມືເພື່ອຂະຫຍາຍທຸລະກິດ ສະໝຸນໄພຜັກຄາວທອງ ໃນສປປລາວ ລະຫວ່າງ ບໍລິສັດຟ້າໃຫຍ່ ມີເດຍຈໍາກັດ ກັບ ບໍລິສັດ ພາວ ມິລາໂຄ ໂດຍການຮ່ວມລົງນາມລະຫວ່າງ ທ່ານ ສັນທາລັກ ຈ່າສານ ຜູ້ອໍານວຍການໃຫຍ່ ບໍລິສັດ ຟ້າໃຫຍ່ມີເດຍຈໍາກັດ (BigBlue Agency Lao) ກັບ ທ່ານ ອະທິຊາດ ຊຸມນານົນ ຜູ້ອໍານວຍການໃຫຍ່ ບໍລິສັດ ພາວ ມິລາໂຄ(Pow Miracle.,LTD) ໂດຍມີພາກສ່ວນທີ່ກ່ຽວທັງສອງຝ່າຍເຂົ້າຮ່ວມເປັນສັກຂີພະຍານ.
ທ່ານ ອະທິຊາດ ຊຸມນານົນ ຜູ້ກໍ່ຕັ້ງ ແລະ ເປັນປະທານບໍລິສັດ ລາວ ມິຣາໂຄ ຈຳກັດ (Pow Miracle co.,LTD) ເປີດເຜີຍວ່າ ບໍລິສັດໄດ້ເຊັນສັນຍາຕົກລົງຮ່ວມກັບ ບໍລິສັດ ຟ້າໃຫຍ່ມີເດຍ ຈຳກັດ (Bigblue Agency Laos) ໃນການຂະຫຍາຍຖານທຸລະກິດສະໝຸນໄພຜັກຄາວທອງ ເພື່ອມຸ່ງໜ້າບຸກຕະຫລາດເພື່ອນບ້ານເຊັ່ນ ສປປລາວ ໂດຍການເປັນພັນທະມິດດ້ານການເຮັດການຕະຫລາດ ຜ່ານສື່ໂຄສະນາປະຊາສຳພັນຂອງ ບໍລິສັດ ຟ້າໃຫຍ່ມີເດຍ ຫລື BigblueAgency Laos ເຊິ່ງເປັນຜູ້ນໍາໃນດ້ານທຸລະກິດການໃຫ້ບໍລິການສື່ໂຄສະນາອັນດັບຕົ້ນໆໃນ ສປປ ລາວ.
ໂດຍໃນການຮ່ວມມືກັນໃນຄັ້ງນີ້ ພາວມິຣາໂຄ ໄດ້ນຳຜະລິດຕະພັນສະໝຸນໄພຜັກຄາວທອງສະກັດແບບເຂັ້ມຂຸ້ນ ທັງ ພາວເດີລ່າ (ຜົ້ງຜັກຄາວທອງແບບຊອງ), ພາວ ເຮີເຊ່ິ ແຄັບຊຸນ (ແບບເມັດ) ແລະ ສະເປສີດປາກທີ່ມີສ່ວນປະສົມຂອງສະໝຸນໄພຜັກຄາວທອງ ໂພພໍລີ ເປັບເປີ້ຟື້ນ ແລະ ສະເປຟື້ນ ມີຕົວຊິນ ຊ່ວຍຕ້ານເຊື້ອໄວຣັດ ຫລຸດບັນຫາໃນກິ່ນປາກ ເຮັດໃຫ້ ,ລົມຫາຍໃຈສົດຊື່ນ ມາວາງຈຳໜ່າຍໃຫ້ກຸ່ມລູກຄ້າໃນເຂດພື້ນທີ່ ສປປລາວ ໄດ້ມີທາງເລືອກໃນການນຳຜະລິດຕະພັນສະໝຸນໄພຄຸນນະພາບທີ່ດີມາໃຊ້ເພື່ອສຸຂະພາບ ໂດຍຈະເຮັດໃຫ້ການໂຄສະນາປະຊາສຳພັນຜະລິດຕະພັນເພື່ອສ້າງການຮັບຮູ້ ແລະເນັ້ນຢໍ້າເຖິງປະໂຫຍດຕ່າງໆສອງສະໝຸນໄພຜັກຄາວທອງຜ່ານສື່ໂຄສະນາປະຊາສຳພັນຂອງ ບໍລິສັດ ຟ້າໃຫຍ່ມີເດຍ ຫລື (Bigblue Agency Laos )ທີ່ມີຄວບຄຸມທຸກພື້ນທີ່ໃນ ສປປ ລາວ ສໍາລັບ ການຮ່ວມມືກັບ ບໍລິສັດ ຟ້າໃຫຍ່ມີເດຍ ຫລື Bigblue Agency Laos ໃນຄັ້ງນີ້ໝັ້ນໃຈວ່າຊ່ອງທາງການປະຊາສຳພັນໃນສື່ຕ່າງໆ ນອກຈາກຈະຄວບຄຸມພື້ນທີ່ ແລະ ສ້າງການຮັບຮູ້ໄປສູ່ກຸ່ມເປົ້າໝາຍແລ້ວຍັງເຊື່ອວ່າຈະສາມາດກະຈາຍການຮັບຮູ້ກ່ຽວກັບຜະລິດຕະພັນຂອງເຮົາໄດ້ເປັນຢ່າງດີ ທັງໃນດ້ານຂອງການວິໄຈ ແລະ ພັດທະນາຜະລິດຕະພັນ.
ທັງນີ້ຈາກແນວໂນ້ມກະແສການເບິ່ງແຍງຮັກສາສຸຂະພາບທີ່ມາແຮງ ສົ່ງຜົນໃຫ້ຕະຫລາດເພື່ອສຸຂະພາບຍັງມີສັກກະຍະພາບໃນການເຕີບໂຕໄດ້ຢ່າງຕໍ່ເນື່ອງທັງຈາກລູກຄ້າໃນປະເທດ ແລະ ຕ່າງປະເທດ ຊຶ່ງທີ່ຜ່ານມາຈາກການເຮັດການຕະຫລາດໃນປະເທດໄທ ມີອັດຕາການຂະຫຍາຍຕົວ 30% ສະແດງໃຫ້ເຫັນວ່າຜະລິດຕະພັນເພື່ອສຸຂະພາບໂດຍສະເພາະສະໝຸນໄພຜັກຄາວທອງ ເປັນພືດສະໝຸນໄພທີ່ດີ ແລະ ມີປະໂຫຍດ ອີກທັງຍັງໄດ້ຮັບການຮັບຮອງດ້ວຍງານວິໄຈຈາກຜູ້ຊ່ຽວຊານຂອງບໍລິສັດ ໃນການຄິດຄົ້ນຜະລິດຕະພັນອອກມາ ຕອບໂຈດແນວທາງການດູແລຮັກສາສຸຂະພາບຂອງຜູ້ບໍລິໂພກເປັນຢ່າງດີ.
ສໍາລັບກົນລະຍຸດດ້ານການຕະຫລາດຈາກນີ້ໄປ ບໍລິສັດຈະໃຫ້ຄວາມສໍາຄັນໃນການຂະຫຍາຍຖານທຸລະກິດໄປກຸ່ມປະເທດ CLMV ໃນລັກສະນະຂອງການເປັນພັນທະມິດຮ່ວມກັນ ຊ່ວຍສົ່ງເສີມການຂະຫຍາຍຜ່ານຊ່ອງທາງຕ່າງໆ ເນັ້ນສ້າງການຮັບຮູ້ແບຣນ ເພື່ອເປັນການເຈາະກຸ່ມຜູ້ບໍລິໂພກ ໂດຍໃນການຮ່ວມມືເປັນພັນທະມິດຮ່ວມກັບ ບໍລິສັດ ຟ້າໃຫຍ່ມີເດຍ ຫລື Bigblue Agency Laos ຄັ້ງນີ້ຖືວ່າເປັນຈຸດເລີ່ມຕົ້ນຄັ້ງທໍາອິດ ທີ່ຕ້ອງການຂະຫຍາຍທຸລະກິດໄປສູ່ຕະຫລາດຕ່າງປະເທດ ກໍ່ຄື ສປປ ລາວ ທີ່ເຊື່ອວ່າເປັນຕະຫລາດທີ່ມີສັກກາຍະພາບ ລວມເຖິງການໄດ້ພັນທະມິດທີ່ດີ ມາຊ່ວຍເສີມສ້າງຄວາມເຂັ້ມແຂງທາງການຕະຫລາດ.
ທ່ານ ສັນທະລັກ ຈ່າສານ ປະທານບໍລິສັດ ຟ້າໃຫຍ່ມີເດຍ ຈໍາກັດ (BigBlue Agency Laos) ເປີດເຜີຍວ່າ:ບໍລິສັດດໍາເນີນທຸລະກິດເປັນຜູ້ໃຫ້ບໍລິການສື່ໂຄສະນາ ແລະ ປະຊາສໍາພັນ ອັນດັບຕົ້ນໆໃນ ສປປ ລາວ ແລະ ມີສື່ອອນລາຍເປັນຂອງຕົວເອງເຊັ່ນ: InsideLaos ປັດຈຸບັນມີຜູ້ຕິດຕາມຈໍານວນ 2 ແສນກວ່າຄົນ ສໍາລັບສື່ໂຄສະນາກາງແຈ້ງຂອງບໍລິສັດກໍ່ຕັ້ງຢູ່ໃນພື້ນທີ່ສໍາຄັນ ແລະ ເປັນພື້ນທີ່ຍຸດທະສາດຄວບຄຸມໃນນະຄອນຫລວງວຽງຈັນ ເຊັ່ນ: ໜ້າຕະຫລາດເຊົ້າຊັອບປິງມໍ, ສີ່ແຍກໄຟແດງ ICBC, ໜ້າທາງເຂົ້າສະຖານີລົດໄຟຄວາມໄວສູງ ລາວ-ຈີນ ນອກຈາກນີ້ຍັງມີຢູ່ທີ່ແຂວງສະຫວັນນະເຂດ ຈຸດວົງວຽນໄດໂນເສົາ, ແຂວງຫລວງພະບາງ ແລະ ແຂວງຄໍາມ່ວນ.
“ບໍລິສັດ BigBlue Agency Laos ດໍາເນີນທຸລະກິດມາ 16 ປີ ແລະ ເປັນຜູ້ໃຫ້ບໍລິການທາງດ້ານສື່ໂຄສະນາ ແລະ ປະຊາສໍາພັນອັນດັບຕົ້ນໆຂອງປະເທດ ໃຫ້ບໍລິການປ້າຍໂຄສະນາແມ່ນຢູ່ຕາມຈຸດສໍາຄັນທົ່ວ ສປປລາວ ແລະ ໄດ້ຮັບຄວາມໄວ້ວາງໃຈຈາກລູກຄ້າສໍາຄັນ ເຊັ່ນ: SCG, Heineken, LDB Bank, PTT ແລະ ປັດຈຸບັນຍັງໄດ້ຮັບການຕອບຮັບທີ່ດີຈາກລູກຄ້າເຊັ່ນກັນ” ທ່ານ ສັນທະລັກ ກ່າວ.
ດຣ. ສົມພົບ ສັກພັນພະນົມ ຜູ້ອໍານວຍການໃຫຍ່ ບໍລິສັດ ຫລັກຊັບເອພີເອັມລາວ ຈໍາກັດ (APMLAO) ເປີດເຜີຍວ່າ ໃນຖານະທີ່ປຶກສາທາງການເງິນຂອງ ບໍລິສັດ ຟ້າໃຫຍ່ມີເດຍ ຫລື Bigblue Agency Laos ຮູ້ສຶກຍິນດີທີ່ທັງສອງບໍລິສັດໄດ້ຮ່ວມລົງນາມເຊັນ MOU ໃນຄັ້ງນີ້ ເນື່ອງຈາກທັງສອງບໍລິສັດມີຈຸດແຂງທີ່ຈະເສີມສ້າງເກື້ອກູນກັນ ແລະ ກັນ ທັ້ງນີ້ເຊື່ອວ່າຄວາມຮ່ວມມືໃນຄັ້ງນີ້ຈະເປັນຈຸດເລີ່ມຕົ້ນໃນການເສີມສ້າງຄວາມແຂງແກ່ງທັງຍອດຂາຍ ແລະ ລາຍໄດ້ໃຫ້ເຕີບໂຕໃນອະນາຄົດ.